id stringlengths 36 36 | title stringlengths 8 2.31k | content stringlengths 4 21.7k | datetime stringdate 1478-01-28 12:00:00+0700 2025-05-08 14:01:23+0700 | domain stringclasses 9 values | url stringlengths 31 236 |
|---|---|---|---|---|---|
95dee4f6-04bd-4d09-bb62-4a75066d4e22 | សប្បុរសជន បន្តឧបត្ថម្ភថវិកា ភេសជ្ជៈ អាហារ ជូនដល់សមាគម គ្រូពេទ្យស្ម័គ្រចិត្ត យុវជនសម្តេចតេជោ (TYDA) ដើម្បីចូលរួមប្រយុទ្ធប្រឆាំង ជំងឺកូវីដ-១៩ | ការចូលរួមនេះ គឺជាទឹកចិត្តនិងសប្បុរសធម៌ជួយគ្នា នៅក្នុងគ្រាដែលប្រទេសជាតិ កំពុងជួបគ្រោះអាសន្ន ដោយសារការរីករាលដាលនៃជំងឺ កូវីដ-១៩។ ជាក់ស្តែង លោកស្រី ប្រុក រតនៈ អគ្គនាយិកា ក្រុមហ៊ុន CAMKO TOP DISTRIBUTOR CO., LTD ឧបត្ថម្ភថវិកា ចំនួន១០.០០០ដុល្លារ លោក តុង យូ និងភរិយា ឧបត្ថម្ភថវិកាចំនួន ៥.០០០ ដុល្លារ លោក ឈាង វណ្ណា និងភរិយា ឧបត្ថម្ភថវិកា ចំនួន ៥.០០០ ដុល្លារ លោកឧកញ៉ា ឡេង ប្រុស និងភរិយា ឧបត្ថម្ភ ថវិកា ចំនួន ៣.០០០ ដុល្លារ លោកឧកញ៉ា ឡេង និមល និងភរិយា ឧបត្ថម្ភ ថវិកាចំនួន ២.០០០ ដុល្លារ ក្រុមហ៊ុន ម៉ូតូ Royal Enfield Cambodia ឧបត្ថម្ភ បាយសាច់មាន់ ចំនួន ១០០ ប្រអប់ កាហ្វេអាម៉ាហ្សូនសាខា ជា ស៊ីម សាមគ្គី ឧបត្ថម្ភ ភេសជ្ជៈ ចំនួន ២២០ កែវ ហាង Truedan Cambodia ឧបត្ថម្ភភេសជ្ជៈ ចំនួន ២២០ កែវ ក្រុមហ៊ុន កូកា-កូឡា កម្ពុជា ឧបត្ថម្ភភេសជ្ជៈ Sprite ចំណុះ ១,៥លីត្រ ចំនួន ១.០០០យួ។ បច្ចុប្បន្នដែលថ្នាក់ដឹកនាំ និងក្រុមការងារសមាគមគ្រូពេទ្យស្ម័គ្រចិត្ត យុវជនសម្តេចតេជោ (TYDA) និងយុវជនស្ម័គ្រចិត្តប្រឆាំងកូវីដ-១៩ កំពុងបំពេញ ភារកិច្ចយ៉ាងសកម្ម ដើម្បីជាតិ និងប្រជាជន ខណៈដែលប្រទេសកម្ពុជា មានការរីករាលដាល ជំងឺកូវីដ-១៩នៅក្នុងសហគមន៍ មានសព្វដោយសុគន្ធជាច្រើន បានចូលរួឧបត្ថម្ភ ថវិកា សម្ភារៈ ជូនដល់សមាគមTYDA ដើម្បីរួមចំណែកជាមួយសកម្មភាព មនុស្សធម៌ ដើម្បីជាតិនិងប្រជាជន ។ សមាគមគ្រូពេទ្យស្ម័គ្រចិត្ត យុវជនសម្តេចតេជោ (TYDA) សូមថ្លែងអំណរគុណដល់សប្បុរសជន ដែលបានចូលរួមសកម្មភាព មនុស្សធម៌ ជាមួយសមាគមគ្រូពេទ្យស្ម័គ្រចិត្ត យុវជនសម្តេតេជោ(TYDA) តាម រយៈការ ឧបត្ថម្ភថវិកា សម្ភារៈ ដើម្បីផ្តល់លទ្ធភាពឱ្យសមាគម បំពេញបេសកកម្មមនុស្សធម៌ សម្រាប់ជាតិ និងមាតុភូមិ ។ សូមបញ្ជាក់ថា ក្រុមការងារ នៃសមាគមគ្រូពេទ្យស្ម័គ្រចិត្តយុវជន សម្តេចតេជោ (TYDA) និងយុវជនស្ម័គ្រចិត្ត ប្រឆាំងកូវីដ-១៩ បានចូលរួមយ៉ាង សកម្មជាមួយក្រុមគ្រូពេទ្យ និងអាជ្ញាធរ និងផ្នែកដែលពាក់ព័ន្ធ ក្នុងការចុះយកសំណាក និងដឹកអ្នកជំងឺកូវីដ-១៩ ទៅកាន់មន្ទីរពេទ្យ។ សូមជម្រាបថា គិតត្រឹមម៉ោង ៧៖០០នាទីព្រឹកថ្ងៃទី២៧ ខែមីនា ឆ្នាំ២០២១នេះ កម្ពុជា បានរកឃើញអ្នកឆ្លងកូវីដ១៩ សរុបចំនួន ២១៤៧នាក់ ក្នុងនោះអ្នកជាសះស្បើយ ចំនួន ១១៣២នាក់, អ្នកកំពុងសម្រាកព្យាបាលជំងឺ ចំនួន១០០៥នាក់, ស្លាប់ចំនួន៨នាក់ និង២នាក់ទៀត ស្លាប់ ដោយសារការរើថ្នាំញៀនធ្ងន់ធ្ងរ និងស្ទះសរសៃរឈាមបេះដូង ពេលកំពុងទទួលការព្យាបាលជំងឺកូវីដ១៩៕ | 2021-03-29T21:38:00+07:00 | dap-news.com | https://dap-news.com/national/2021/03/29/130857/ |
578eecef-74b4-44c4-8418-1b4d5b5a0b63 | ទៀតហើយ! អ្នកជំងឺម្នាក់ បានទៅធនាគារ ឯកទេស អ៊ីអន នៅក្នុងផ្សារទំនើប អ៊ីអន១ | No Content | 2021-03-29T21:34:00+07:00 | dap-news.com | https://dap-news.com/national/2021/03/29/130852/ |
96bc1f94-8824-4d60-a74c-ed2627ba095e | អភិបាលខេត្តកំពង់ស្ពឺ ដឹកនាំការទូងស្គរ វាយឃ្មោះ នៅវត្តម្យុំខាងជើង ដើម្បីក្រើនរំលឹកពលរដ្ឋប្រុងប្រយ័ត្នពីជំងឺកូវីដ១៩ | លោក វ៉ី សំណាង អភិបាលខេត្តកំពង់ស្ពឺ នៅព្រឹកថ្ងៃទី២៩ ខែមីនា ឆ្នាំ២០២១នេះ បានដឹកនាំមន្ត្រីរាជការនៃសាលាខេត្តកំពង់ស្ពឺ ទូងស្គរ វាយឃ្មោះ ក្នុងវត្តម្យុំខាងជើង ស្ថិតក្នុងក្រុងច្បារមន ខេត្តកំពង់ស្ពឺ ដើម្បីជាកិច្ចរំលឹកដល់ប្រជាពលរដ្ឋឲ្យចេះប្រយ័ត្នខ្លួនពីជំងឺកូវីដ-១៩ ទាំងអស់គ្នា ជាពិសេសត្រូវអនុវត្ត តាមអនុសាសន៍របស់សម្ដេចតេជោ ហ៊ុន សែន នាយករដ្ឋមន្ត្រីនៃកម្ពុជា គឺ ៣ការពារ ៣កុំ ។ ការទូងស្គរ វាយឃ្មោះ របស់អភិបាលខេត្តកំពង់ស្ពឺនេះ មិនត្រឹមតែដើម្បីក្រើនរំលឹកពលរដ្ឋប្រុងប្រយ័ត្នពីជំងឺកូវីដ១៩ ប៉ុណ្ណោះទេ ថែមទាំងទូងស្គរ វាយឃ្មោះបួសសួង សុំឱ្យជំងឺកូវីដ១៩នេះ ផុតរលត់ទៅបាត់ឱ្យឆ្ងាយពីប្រទេសកម្ពុជា ជាពិសេសសុំឱ្យប្រជាពលរដ្ឋបានរួចចៀសផុតពីជំងឺកូវីដ១៩ និងជំងឺអាក្រក់ទាំងពួងផងដែរ។ លោកអភិបាលខេត្តកំពង់ស្ពឺសង្កត់ធ្ងន់ថា ការក្រើនរំលឹកនេះគឺជាសារមួយចង់ឲ្យប្រជាពលរដ្ឋប្រុងប្រយ័ត្នខ្ពស់ ត្រូវចេះការពារខ្លួនពីជំងឺកូវីដ-១៩ និងសហការជាមួយ អាជ្ញាធរគ្រប់លំដាប់ថ្នាក់ ជាពិសេសស្តាប់ការណែនាំជាប្រចាំរបស់ក្រសួងសុខាភិបាល អំពីសុវត្តិភាព ការចម្លងមេរោគ នៅតាមទីតាំងមិនមានសុវត្ថិភាពមួយចំនួន នៅតាមមូលដ្ឋានផងដែរ៕ | 2021-03-29T21:32:00+07:00 | freshnewsasia.com | https://m.freshnewsasia.com/index.php/en/localnews/191286-2021-03-29-07-32-58.html |
42f1e4a2-4aff-41fd-b704-6d5a321d53b5 | អភិបាលខេត្តប៉ៃលិន ស្នើឲ្យអភិបាលក្រុង-ស្រុក បន្ដការផាកពិន័យលើបុគ្គលណា ដែលមិនចូលរួមអនុវត្ដ ទប់ស្កាត់ការរីករាលដាល នៃជំងឺកូវីដ-១៩ | លោកស្រី បាន ស្រីមុំ អភិបាលខេត្តប៉ៃលិន នៅថ្ងៃទី២៩ ខែមីនា ឆ្នាំ២០២១នេះ បានផ្ញើលិខិតទៅកាន់ អភិបាលក្រុងស្រុក-ស្រុក ឲ្យបន្ដផាកពិន័យ អន្តរការណ៍លើបុគ្គល ដែលមិនអនុវត្ត នូវកាតព្វកិច្ចពាក់ម៉ាស និងកាតព្វកិច្ចរក្សាគម្លាតសុវត្ថិភាពបុគ្គល ដើម្បីចូលរួមទប់ស្កាត់ ការរីករាលដាលនៃជំងឺកូវីដ-១៩ ក្នុងព្រឹត្តិការណ៍សហគមន៍ ២០កុម្ភៈ ឲ្យមានប្រសិទ្ធភាព។ តាមលិខិត ដែលបណ្ដាញព័ត៌មាន Fresh News ទទួលបាននៅថ្ងៃនេះ បានបញ្ជាក់ថា ដើម្បីចូលរួមទប់ស្កាត់ ការរីករាលដាល នៃជំងឺកូវីដ-១៩ ក្នុងព្រឹត្តិការណ៍សហគមន៍ ២០កុម្ភៈ ឲ្យមានប្រសិទ្ធភាព រដ្ឋបាលខេត្ត ស្នើ លោកអភិបាល នៃគណៈអភិបាលក្រុង-ស្រុក បន្តចូលរួមសហការ ជាមួយមន្ទីរសុខាភិបាល និងអង្គភាពពាក់ព័ន្ធទាំងអស់ ក្នុងការអនុវត្តន៍ ការផាកពិន័យអន្តរការណ៍ លើបុគ្គល ឬនីតិបុគ្គល ដែលមិនអនុវត្តនូវកាតព្វកិច្ចពាក់ម៉ាស និងកាតព្វកិច្ចរក្សាគម្លាតសុវត្ថិភាពបុគ្គល ស្របតាមច្បាប់ និងលិខិតបទដ្ឋានគតិយុត្តជាធរមាន។ លិខិតរបស់រដ្ឋបាលខេត្តប៉ៃលិន បានបន្ថែមទៀតថា នៅក្នុងការអនុវត្តការងារជាក់ស្តែង ប្រសិនបើមានជួបការលំបាក ឬបញ្ហាប្រឈមណាមួយ លោកអភិបាល នៃគណៈអភិបាលក្រុង-ស្រុក ត្រូវរាយការណ៍ជូន រដ្ឋបាលខេត្ត ជាបន្ទាន់៕ | 2021-03-29T20:34:00+07:00 | freshnewsasia.com | https://m.freshnewsasia.com/index.php/en/localnews/191280-2021-03-29-06-34-28.html |
09f1cdab-c3c8-488f-be4e-12f651b08da8 | អ្នកជំងឺកូវីដ១៩ម្នាក់ ទៀតបានស្លាប់ | អ្នកជំងឺស្លាប់បាត់បង់ជីវិត មានឈ្មោះ នាក់ គឹមសេង អាស័យដ្ឋាន នៅខណ្ឌចំការមន រាជធានីភ្នំពេញ លទ្ធផលទទួលបានវិជ្ជមានកូវីដ១៩ នៅថ្ងៃ២១ មីនា ហើយបានស្លាប់នៅវេលាម៉ោង២១និង៤០នាទីថ្ងៃ២៨ មីនា ៕ | 2021-03-29T19:43:00+07:00 | dap-news.com | https://dap-news.com/national/2021/03/29/130839/ |
a85236ed-7fc8-49a2-9663-bbc59695c45c | ក្រសួងសាធារណការ បន្ដផ្អាកសេវាធារណៈ នៅផ្សារអ៊ីអន១-២ ទប់ស្កាត់ជំងឺកូវីដ១៩ | ស្របជាមួយគ្នានេះដែរ មណ្ឌលផ្តល់សេវាសាធារណៈ នៅផ្សារទំនើបជីបម៉ុងណូរ៉ូមល ក៏ផ្អាកដំណើរការជាបណ្តោះអាសន្ន ដល់ថ្ងៃទី២ ខែមេសា ឆ្នាំ២០២១ ផងដែរ ។ ក្រសួងបានឲ្យប្រជាពលរដ្ឋ ទៅទទួលសេវាសាធារណៈ នៅមណ្ឌលផ្តល់សេវាសាធារណៈ ក្នុងទីស្តីការក្រសួង ស្ថិតក្នុងសង្កាត់ច្រាំងចំរេះ២ ខណ្ឌឬស្សីកែវ ៕ | 2021-03-29T19:02:00+07:00 | dap-news.com | https://dap-news.com/national/2021/03/29/130831/ |
88a229b4-e004-4f06-9829-c86282341053 | អភិបាលខេត្តត្បូងឃ្មុំ សម្រេចបិទផ្សារពោធិ៍ស្រុក នៅស្រុកពញាក្រែកបណ្ដោះអាសន្ន ក្រោយអ្នកកើតជំងឺកូវីដបានទៅទីនោះ (Video inside) | អភិបាលខេត្តត្បូងឃ្មុំលោក ជាម ច័ន្ទសោភ័ណ្ឌ នៅព្រឹកថ្ងៃទី២៩ ខែមីនា ឆ្នាំ២០២១នេះ បានចេញសេចក្ដីសម្រេចបិទការចេញ-ចូល ជាបណ្ដោះអាសន្ន នៅទីតាំងក្នុង និងក្រៅបរិវេណជុំវិញផ្សារពោធិស្រុក ស្ថិតក្នុងភូមិពោធិស្រុក ឃុំកោងកាង ស្រុកពញាក្រែក ខេត្តត្បូងឃ្មុំ។ សម្រេចបិទការចេញ-ចូល ជាបណ្ដោះអាសន្ន នៅទីតាំងក្នុង និងក្រៅបរិវេណជុំវិញផ្សារពោធិស្រុកនេះ ធ្វើឡើងបន្ទាប់ពីមានអ្នកកើតជំងឺកូវីដ១៩ម្នាក់ ទៅកាន់ទីនោះ និងដើម្បីទប់ស្កាត់ការឆ្លងរីករាលដាល នៃព្រឹត្តិការណ៍សហគមន៍២០កុម្ភៈ។ គួរជម្រាបថា ទីតាំងជាច្រើនផ្សេងទៀត នៅក្នុងខេត្តត្បូងឃ្មុំ ត្រូវបានបិទជាបន្ដបន្ទាប់ ក្រោយរកឃើញថា មានការជាប់ពាក់ព័ន្ធជាមួយអ្នកកើតជំងឺកូវីដ១៩។ | 2021-03-29T18:59:00+07:00 | freshnewsasia.com | https://m.freshnewsasia.com/index.php/en/localnews/191265-2021-03-29-04-59-13.html |
ab24452f-3ec1-4841-bdf7-ce5abf36e91c | កម្ពុជា រកឃើញ អ្នកឆ្លងជំងឺថ្មី ចំនួន៤០នាក់ទៀត និងជាសះស្បើយ៦នាក់ | សូមបញ្ជាក់ថា គិតត្រឹមព្រឹកថ្ងៃទី២៩ ខែមីនា ឆ្នាំ២០២១ កម្ពុជា មានអ្នកឆ្លងជំងឺកូវីដ១៩សរុបចំនួន ២២៧៣ នាក់ អ្នកជាសះស្បើយចំនួន១១៧២ នាក់ អ្នកកំពុងព្យាបាលចំនួន១០៨៧ នាក់ និងអ្នកស្លាប់១១ នាក់ ៕ | 2021-03-29T18:57:00+07:00 | dap-news.com | https://dap-news.com/national/2021/03/29/130818/ |
a2da36f1-0471-4693-9af9-185041d1d1d4 | រកឃើញអ្នកពាក់ព័ន្ធស្ដ្រីកើតជំងឺកូវីដ នៅស្រុករមាសហែក ខេត្តស្វាយរៀង ចំនួន៦១នាក់, រដ្ឋបាលខេត្ត អំពាវនាវអ្នកសង្ស័យត្រូវធ្វើចត្ដាឡីស័ក | រដ្ឋបាលខេត្តស្វាយរៀង នៅព្រឹកថ្ងៃទី២៩ ខេមីនា ឆ្នាំ២០២១នេះ បានជូនដំណឹងពីការរកឃើញអ្នកពាក់ព័ន្ធជាមួយស្ដ្រីម្នាក់កើតជំងឺកូវីដ១៩ ឈ្មោះ ចិន ហម អាយុ៥៣ឆ្នាំ នៅស្រុករមាសហែក រហូតដល់៦១នាក់ ទាំងប៉ះពាល់ផ្ទាល់ និងប្រយោល។ ក្នុងសេចក្ដីជូនដំណឹងដែលបណ្ដាញព័ត៌មាន Fresh News ទទួលបានរដ្ឋបាលខេត្តស្វាយរៀង បានបញ្ជាក់ថា មនុស្សទាំង៦១នាក់នោះ មានអ្នកប៉ះពាល់ផ្ទាល់២១នាក់ ហើយបានយកសំណាកទៅពិនិត្យ និងដាក់ឲ្យធ្វើចត្តាឡីស័កនៅតាមផ្ទះ។ ដោយឡែក អ្នកប៉ះពាល់ប្រយោល៤០នាក់ ត្រូវធ្វើចត្តាឡីស័កនៅតាមផ្ទះ ដោយតាមដានសុខភាពរង់ចាំការធ្វើតេស្ដលើកទី១ របស់អ្នកប៉ះពាល់ផ្ទាល់ខាងលើ។ រដ្ឋបាលខេត្ដស្វាយរៀង ក៏បានអំពាវនាវដល់អ្នកពាក់ព័ន្ធ ឬដឹងខ្លួនថា បានប៉ះពាល់ដោយផ្ទាល់ ឬដោយប្រយោលជាមួយស្ដ្រី ឈ្មោះ ចិន ហម គិតចាប់ពីថ្ងៃទី១៩ ខែមីនា ឆ្នាំ២០២១ ត្រូវធ្វើចត្តាឡីស័កនៅតាមផ្ទះរយៈពេល១៤ថ្ងៃ។ ប្រសិនបើមានការប្រែប្រួលសុខភាព សូមផ្ដល់ព័ត៌មានមកកាន់លេខទូរស័ព្ទ ០៩៧ ៥០៣ ៤៥៦៧ ឬ ០៤៤ ៧១២ ៥២២ ដើម្បីក្រុមការងារចាត់វិធានការបន្ដ។ គួរជម្រាបថា ស្ដ្រីឈ្មោះ ចិន ហម បានប៉ះពាល់ផ្ទាល់ជាមួយស្ដ្រីម្នាក់ឈ្មោះ ទៀង អូន អាយុ២៧ឆ្នាំ ដែលវិជ្ជមានជំងឺកូវីដ១៩ ដែលបានធ្វើដំណើរមកពីរាជធានីភ្នំពេញ ដើម្បីចូលរួមពិធីឡើងសូត្រមន្ដឡើងគេហដ្ឋាន ស្ថិតនៅភូមិឈើភ្លើង ឃុំកំពង់ត្រាច ស្រុករមាសហែក កាលពីថ្ងៃទី១៩ ខែមីនា ឆ្នាំ២០២១។ ហើយស្ដ្រី ចិន ហម ត្រូវបានរកឃើញវិជ្ជមាន នៅថ្ងៃទី២៨ ខែមីនាម្សិលមិញ៕ | 2021-03-29T18:42:00+07:00 | freshnewsasia.com | https://m.freshnewsasia.com/index.php/en/localnews/191262-2021-03-29-04-42-40.html |
0c33ba7e-f347-497d-92e2-9dcba0d4bab3 | TOP NEWS: ក្រសួងសុខាភិបាល បន្តរកឃើញអ្នកឆ្លងកូវីដ១៩ចំនួន ៤០នាក់ថែមទៀត ខណៈអ្នកជំងឺចំនួន ៦នាក់ជាសះស្បើយ (Video inside) | ក្រសួងសុខាភិបាល នៅព្រឹកថ្ងៃទី២៩ ខែមីនា ឆ្នាំ២០២១នេះ បានចេញសេចក្តីប្រកាសព័ត៌មាន បញ្ជាក់ពីការបន្តរកឃើញអ្នកឆ្លងកូវីដ១៩ ថ្មីចំនួន៤០នាក់ ក្នុងនោះសុទ្ធសឹងជាករណីឆ្លងក្នុងសហគមន៍ «ព្រឹត្តិការណ៍២០កុម្ភៈ» ខណៈអ្នកជំងឺចំនួន ៦នាក់បានជាសះស្បើយ និងអនុញ្ញាតឲ្យចេញពីមន្ទីរពេទ្យ។ សេចក្តីប្រកាសរបស់ក្រសួងសុខាភិបាលបញ្ជាក់ថា អ្នកឆ្លងកូវីដ១៩ ទាំង៤០នាក់ ជាករណីឆ្លងក្នុងសហគមន៍នៃ «ព្រឹត្តិការណ៍២០កុម្ភៈ» ក្នុងនោះមានជនជាតិខ្មែរ៣៤នាក់ និងជនជាតិចិន៦នាក់ ដែលរកឃើញនៅរាជធានីភ្នំពេញ ខេត្តតាកែវ ខេត្តសៀមរាប ខេត្តកំពត ខេត្តត្បូងឃ្មុំ ខេត្តស្វាយរៀង ខេត្តក្រចេះ ខេត្តកណ្តាល និងខេត្តកោះកុង។ ចំណែកអ្នកជាសះស្បើយទាំង៦នាក់វិញ ជាអ្នកឆ្លងក្នុងព្រឹត្តិការណ៍ «សហគមន៍២០កុម្ភៈ» ដោយទទួលបានលទ្ធផលអវិជ្ជមាន២ដង និងត្រូវបានអនុញ្ញាតឲ្យចេញពីមន្ទីរពេទ្យ។ ក្រសួងសុខាភិបាលបានឲ្យថា គិតត្រឹមម៉ោង ៧៖០០នាទីព្រឹកថ្ងៃទី២៩ ខែមីនា ឆ្នាំ២០២១នេះ កម្ពុជាបានរកឃើញអ្នកឆ្លងកូវីដ១៩ សរុបចំនួន ២២៧៣នាក់ ក្នុងនោះអ្នកជាសះស្បើយចំនួន ១១៧២នាក់, អ្នកកំពុងសម្រាកព្យាបាលជំងឺ ចំនួន១០៨៧នាក់, ស្លាប់ចំនួន១១នាក់ និង៣នាក់ទៀត ស្លាប់ដោយសារជំងឺផ្សេង ពេលកំពុងទទួលការព្យាបាលជំងឺកូវីដ១៩៕ | 2021-03-29T18:41:00+07:00 | freshnewsasia.com | https://m.freshnewsasia.com/index.php/en/localnews/191260-2021-03-29-04-41-37.html |
1397408e-81fe-418e-aa5a-4135f0f73ac4 | ករណីស្លាប់បុរសជនជាតិខ្មែរអាយុ ៣៩ឆ្នាំ ដោយសារ ជំងឺស្ទះសរសៃឈាមបេះដូងភ្លាមៗ មិនមែនស្លាប់ដោយសារជំងឺកូវីដ-១៩ | ភ្នំពេញ ៖ ក្រសួងសុខាភិបាលនៃព្រះរាជាណាចក្រកម្ពុជា នៅថ្ងៃទី២៩ ខែមីនានេះបានបញ្ជាក់ថា យោង តាមការផ្តល់ព័ត៌មានរបស់មណ្ឌលសុខភាពចាក់អង្រែ បានឱ្យដឹងថា បុរសជនជាតិខ្មែរអាយុ ៣៩ឆ្នាំ ដែលរស់នៅផ្ទះលេខ ៣B ឧទ្យានទន្លេបាសាក់ ខណ្ឌចំការមន រាជធានីភ្នំពេញ បានស្លាប់បាត់បង់ជីវិត ដោយសារជំងឺស្ទះសរសៃឈាមបេះដូង ភ្លាមៗ លើអ្នកជំងឺមានផ្ទុកវីរុំសកូវីដ-១៩ នៅថ្ងៃទី២៨ ខែមីនា ឆ្នាំ២០២១ នាវេលាម៉ោង២០:៣០នាទីយប់ ។ អ្នកជំងឺខាងលើ ត្រូវបានយកសំណាក និងចេញលទ្ធផលឃើញ វិជ្ជមានកូវីដ-១៩ នៅថ្ងៃទី២១ ខែមីនា ឆ្នាំ២០១១ ហើយត្រូវបានដាក់ឱ្យព្យាបាលនៅមណ្ឌលសុខភាពចាក់អង្រែនៅថ្ងៃដដែល។ ក្នុងរយៈពេលព្យាបាលចំនួន ០៨ថ្ងៃកន្លងមក អ្នកជំងឺនេះ មិនមានរោគសញ្ញាអ្វីដែលបង្ហាញពីការវិវត្តន៍ទាក់ទងនឹងជំងឺកូវីដ-១៩ គួរឱ្យកត់សំគាល់ឡើយ រហូតដល់ថ្ងៃទី ២៨ ខែមីនា ឆ្នាំ២០២១ វេលាម៉ោង ២០និង៣០នាទីយប់ អ្នកជំងឺមានចេញរោគសញ្ញាឈឺចុកក្នុងទ្រូងខ្លាំងភ្លាមៗ ដែល ក្រុមគ្រូពេទ្យបានទៅពិនិត្យមើលភ្លាមៗ តែមួយសន្ទុះក្រោយមក អ្នកជំងឺបានបាត់បង់ស្មារតី។ ទោះជាក្រុមគ្រូពេទ្យបាន ព្យាយាមសង្គ្រោះតាមបច្ចេកទេស ដោយធ្វើចលនាបេះដូង និងការប្រើប្រាស់ថ្នាំជំនួយបេះដូងទៅតាមបច្ចេកទេស ប៉ុន្តែនៅ តែមិនអាចជួយសង្គ្រោះបាន ហើយអ្នកជំងឺ ក៏បានស្លាប់បាត់បង់ជីវិត នៅវេលាម៉ោង ២១និង៤០នាទីយប់នៃថ្ងៃទី២៨ ខែ មីនា ឆ្នាំ២០២១។ ការសន្និដ្ឋានរបស់ក្រុមគ្រូពេទ្យ៖ បុរសជនជាតិខ្មែរអាយុ ៣៩ឆ្នាំ ខាងលើនេះ បានស្លាប់បាត់បង់ជីវិត ដោយសារជំងឺ ស្ទះសរសៃឈាមបេះដូងភ្លាមៗ នៅលើអ្នកជំងឺមានផ្ទុកវីរុសកូវីដ -១៩ មិនមែនស្លាប់ដោយសារជំងឺកូវីដ-១៩ នោះឡើយ ។ ក្រសួងសុខាភិបាល សូមចូលរួមចំណែកសោកស្តាយជាពន់ពេក និងសូមចូលរួមមរណៈទុក្ខយ៉ាងក្រៀមក្រំជាទី បំផុតជាមួយក្រុមគ្រួសារសព៕រក្សាសិទ្ធិដោយ៖CEN | 2021-03-29T18:29:18+07:00 | cen.com.kh | https://cen.com.kh/archives/315181.html |
1b356747-affe-48f7-8285-2fb9ee846452 | ឧត្តមសេនីយ៍ឯក រ័ត្ន ស្រ៊ាង ចាត់ក្រុមការងារ នាំយកស្បៀង ឧបត្ថម្ភ ដល់ប្រជាពលរដ្ឋ ជាប់ពាក់ព័ន្ធដោយប្រយោល ជាមួយបុគ្គលវិជ្ជមាន ជំងឺកូវីដ-១៩ ក្នុងសង្កាត់ព្រែកកំពឹស | ភ្នំពេញ៖ លោកឧត្តមសេនីយ៍ឯក រ័ត្ន ស្រ៊ាង មេបញ្ជការរង កងរាជអាវុធហត្ថលើផ្ទៃប្រទេស មេបញ្ជាការកងរាជអាវុធហត្ថរាជធានីភ្នំពេញ និងជាប្រធានក្រុមការងាររាជរដ្ឋាភិបាល ចុះមូលដ្ឋាន ខណ្ឌដង្កោ នាព្រឹក ថ្ងៃសៅរ៍ ទី២៧ ខែមីនា ឆ្នាំ២០២១ បានចាត់ឲ្យក្រុមការងារ ដែលមាន លោកឧត្ដមសេនីយ៍ត្រី ឈុន ប៊ុនទី មេបញ្ជាការរង កងរាជអាវុធហត្ថរាជធានីភ្នំពេញ ជាតំណាង នាំយកអំណោយជាស្បៀង។ ក្នុងឱកាសនោះ លោកឧត្ដមសេនីយ៍ត្រី ឈុន ប៊ុនទី បានពាំនាំនូវការផ្តាំផ្ញើសួរសុខទុក្ខពីសំណាក់ លោកឧត្តមសេនីយ៍ឯក រ័ត្ន ស្រ៊ាង ជូនចំពោះ ប្រជាពលរដ្ឋដែលកំពុងធ្វើចត្តាឡីស័កតាមផ្ទះរៀងខ្លួនទាំងអស់ សូមអត់ធ្មត់នៅដាច់ដោយឡែកបន្តមួយរយៈទៀត ដើម្បីឲ្យប្រាកដថាមានសុវត្ថិភាព ជៀសឆ្ងាយពីជំងឺឆ្លងកូវីដ-១៩ និងសូមចូលរួមអនុវត្តឲ្យបាននូវវិធានការ ៣ការពារ ៣កុំ របស់សម្តេចអគ្គមហាសេនាបតី តេជោ ហ៊ុន សែន នាយករដ្ឋមន្ត្រី នៃព្រះរាជាណាចក្រកម្ពុជា ព្រមទាំងវិធានការនានា របស់ក្រសួងសុខាភិបាល ក្នុងការចូលរួមបង្កាទប់ស្កាត់ កូវីដ-១៩ ផងដែរ។ អំណោយមាន – អង្ករចំនួន២៤ការ៉ុង – មីចំនួន២៧កែស – ទឹកសុទ្ធចំនួន៣៦កេស – ទឹកត្រី ទឹកស៊ីអ៊ីវ២៦យួរ – ត្រីខចំនួន ៣៦យួរ ដើម្បីឧបត្ថម្ភដល់ប្រជាពលរដ្ឋ១៣គ្រួសារ ស្មើនឹង ៨០នាក់ (ស្រី២៤នាក់) ដែលកំពុងធ្វើចត្តាឡីស័កតាមផ្ទះរៀងខ្លួន និងបានទទួលការយក សំណាកលើកទី១ ក្នុងភូមិដំណាក់សង្កែ សង្កាត់ព្រែកកំពឹស ខណ្ឌដង្កោ។ ពលរដ្ឋទាំងនេះ គឺបានជាប់ពាក់ព័ន្ធ ដោយប្រយោល ជាមួយបុគ្គលមាន វិជ្ជមានជំងឺកូវីដ-១៩ ឈ្មោះ កក្កដា សោភ័ណ ក្នុងពិធីមង្គលការមួយកន្លែងនៅខេត្តតាកែវ៕ | 2021-03-29T18:20:00+07:00 | dap-news.com | https://dap-news.com/national/2021/03/29/130792/ |
5a4b0381-d916-4191-a77b-3b019408b4ad | អ្នកជំងឺកូវីដ១៩ បានទៅ KOI សាខាបឹងកេងកង | No Content | 2021-03-29T18:11:00+07:00 | dap-news.com | https://dap-news.com/national/2021/03/29/130788/ |
38c7e6f7-593a-4a22-b2ee-eed91b2df362 | ម្ចាស់សណ្ឋាគារពោធិ៍សាត់ «រីវើសាយ» ប្រកាសផ្ដល់កន្លែងស្នាក់នៅឥតគិតថ្លៃ ជូនគ្រូពេទ្យស្ម័គ្រចិត្តដែលទៅចាក់វ៉ាក់សាំងការពារជំងឺកូវីដ១៩ ជូនពលរដ្ឋនៅខេត្តពោធិ៍សាត់ | ឧកញ៉ា ទុយ គី ប្រធានសភាពាណិជ្ជកម្មខេត្តពោធិ៍សាត់ និងជាម្ចាស់សណ្ឋាគារ ពោធិ៍សាត់ រីវើសាយ បានប្រកាសផ្ដល់កន្លែងស្នាក់នៅដោយឥតគិតថ្លៃ ជូនលោកគ្រូ អ្នកគ្រូពេទ្យស្ម័គ្រចិត្ត ដែលចូលរួមចាក់វ៉ាក់សាំងការពារជំងឺកូវីដ១៩ ជូនប្រជាពលរដ្ឋនៅក្នុងខេត្តពោធិ៍សាត់។ ជាមួយនេះ លោក ម៉ៅ ធនិន អភិបាលខេត្តពោធិ៍សាត់ បានផ្ញើលិខិតថ្លែងអំណរគុណជូន ឧកញ៉ា ទុយ គី ដែលបានប្រកាសមិនយកថ្លៃស្នាក់នៅនេះផងដែរ ដើម្បីជាការចូលរួមចំណែកប្រយុទ្ធប្រឆាំងជំងឺកូវីដ១៩ ជាមួយរាជរដ្ឋាភិបាលកម្ពុជា៕ | 2021-03-29T18:08:00+07:00 | freshnewsasia.com | https://m.freshnewsasia.com/index.php/en/localnews/191253-2021-03-29-04-08-35.html |
b72b7de8-f765-4b24-a9e7-d9f1ed0eaa38 | TOP NEWS: អ្នកជំងឺម្នាក់ទៀតហើយ អាយុ៣៩ឆ្នាំ បានស្លាប់ដោយសារជំងឺកូវីដ១៩ នៅមណ្ឌលសុខភាពចាក់អង្រែ (Video inside) | អ្នកជំងឺម្នាក់ទៀតហើយ អាយុ៣៩ឆ្នាំ បានស្លាប់បាត់បង់ជីវិតដោយសារជំងឺកូវីដ១៩ នៅមណ្ឌលសុខភាពចាក់អង្រែ រាជធានីភ្នំពេញ នេះបើយោងតាមក្រុមគ្រូពេទ្យ និងអាជ្ញាធររាជធានីភ្នំពេញ បញ្ជាក់ប្រាប់បណ្តាញព័ត៌មាន Fresh News នៅព្រឹកថ្ងៃទី២៩ ខែមីនា ឆ្នាំ២០២១។ អ្នកជំងឺស្លាប់បាត់បង់ជីវិត មានអាស័យដ្ឋាននៅខណ្ឌចំការមន រាជធានីភ្នំពេញ ដោយលទ្ធផលទទួលបានវិជ្ជមានកូវីដ១៩ នៅថ្ងៃទី២១ ខែមីនា ឆ្នាំ២០២១ ហើយបានស្លាប់នៅវេលាម៉ោង២១៖៤០នាទីថ្ងៃទី២៨ ខែមីនា ឆ្នាំ២០២១។ ក្រសួងសុខាភិបាល នឹងចេញសេចក្តីប្រកាសព័ត៌មានអំពីករណីស្លាប់នេះនៅពេលបន្ទាប់៕ | 2021-03-29T18:03:00+07:00 | freshnewsasia.com | https://m.freshnewsasia.com/index.php/en/localnews/191250-2021-03-29-04-03-21.html |
f788b694-7c69-46e1-ad30-2ef55978e215 | BREAKING: សហរដ្ឋអាមេរិក៖ មនុស្ស ៤.៤ម៉ឺននាក់ទៀតឆ្លងកូវីដ-១៩ និងអ្នកជំងឺ ៥១០នាក់ស្លាប់ នៅក្នុងរយៈពេល១ថ្ងៃ (Video inside) | នៅក្នុងរយៈពេល ២៤ម៉ោងកន្លងទៅនេះ មនុស្សសរុប ៤៤,០៩៦នាក់ទៀតបានឆ្លងជំងឺ COVID-19 ខណៈអ្នកជំងឺ ៥១០នាក់បានស្លាប់នៅក្នុងរយៈពេលដូចគ្នា នៅទូទាំងសហរដ្ឋអាមេរិក។ នេះបើតាមការដកស្រង់ទិន្នន័យចេញពីគេហទំព័រ Worldometers នាព្រឹកថ្ងៃចន្ទ ទី២៩ ខែមីនា ឆ្នាំ២០២១។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លង COVID-19 សរុបនៅទូទាំងសហរដ្ឋអាមេរិកកើនឡើងដល់ ៣០,៩៦២,៨០៣ករណី ក្នុងនោះមានអ្នកស្លាប់សរុបចំនួន ៥៦២,៥២៦នាក់ និងជាសះស្បើយឡើងសរុប ២៣,៤១០,៨៨៤នាក់។ គួរបញ្ជាក់ តាមប្រធានាធិបតីអាមេរិកលោក ចូ បៃដិន កាលពីថ្ងៃព្រហស្បតិ៍សប្ដាហ៍មុនបាននិយាយថា លោកកំពុងកំណត់គោលដៅថ្មី ក្នុងការចាក់វ៉ាក់សាំងបង្ការជំងឺ COVID-19 ចំនួន ២០០លានដូសនៅសហរដ្ឋអាមេរិក ក្នុងរយៈពេល ១០០ថ្ងៃដំបូង នៃការកាន់តំណែងជាប្រធានាធិបតីរបស់លោក។ លោក ចូ បៃដិន បានប្រកាសទៀតថា នឹងបញ្ចេញវ៉ាក់សាំងបង្ការ COVID-19 ផលិតដោយក្រុមហ៊ុន Johnson & Johnson ចំនួន ១១លានដូសនៅសប្តាហ៍នេះ៕ | 2021-03-29T17:37:00+07:00 | freshnewsasia.com | https://m.freshnewsasia.com/index.php/en/internationalnews/191247-2021-03-29-03-37-18.html |
f772e51f-7301-4ad8-9f83-bea903977534 | អ្នកលក់នំបញ្ចុកព្រះដាក់ ដែលពាក់ព័ន្ធប្រយោល ជាមួយអ្នកកើតជំងឺកូវីដ១៩ តេស្ដលើកទី១ អវិជ្ជមាន | (សៀមរាប)៖ អ្នកលក់នំបញ្ចុកនៅភូមិព្រះដាក់ ឃុំព្រះដាក់ ស្រុកបន្ទាយស្រី ខេត្តសៀមរាប ដែលជាប់ពាក់ព័ន្ធដោយប្រយោលជាមួយអ្នកកើតជំងឺកូវីដ១៩នោះ ត្រូវបានក្រុមគ្រូពេទ្យនៃមន្ទីរសុខាភិបាលខេត្តសៀមរាប ចុះយកសំណាក ហើយលទ្ធផលបញ្ជាក់ថា ពួកគេអវិជ្ជមានជំងឺកូវីដ១៩ សម្រាប់ការធ្វើតេស្ដលើកទី១។ តាមប្រភពដែល Fresh News ទទួលបាននៅព្រឹកថ្ងៃទី២៩ ខែមីនាថា លទ្ធផលសំណាកលើកទី១ ទៅលើមនុស្សចំនួន៨នាក់ ដែលជាគ្រួសារអ្នកលក់នំបញ្ចុកនៅភូមិព្រះដាក់ គឺបង្ហាញថា អវិជ្ជមានទាំងអស់។ យ៉ាងណាក្រុមគ្រូពេទ្យតម្រូវឲ្យពួកគេទាំងអស់ បន្តតាមដានសុខភាព និងធ្វើចត្តាឡីស័ក និងរង់ចាំការធ្វើតេស្ដរហូតដល់លើកទី៣ ដើម្បីឱ្យប្រាកដថាគ្មានជំងឺកូវីដ១៩។ អភិបាលស្រុកបន្ទាយស្រី លោក ឃឹម ហ្វីណង់ បានសរសេរក្នុងហ្វេសប៊ុករបស់ខ្លួននៅព្រឹកនេះថា៖ «សូមបងប្អូនអ្នកភូមិព្រះដាក់បន្តប្រកាន់យកវិធានការសុវត្ថិភាព ពាក់ម៉ាស់ រក្សាគម្លាត បន្តទៀត រហូតទាល់តែ ដល់លទ្ធផលចុងក្រោយ។ សង្ឃឹមថា អ្វីៗនឹងវិលត្រឡប់ទៅរកភាពប្រក្រតីវិញក្នុងពេលឆាប់ៗខាងមុខនេះ»។ សូមបញ្ជាក់ថា បុរសអ្នកបើកបររថយន្តឈ្នួលម្នាក់ រស់នៅសង្កាត់គោកចក បានរកឃើញថាមានជំងឺកូវីដ១៩ នៅថ្ងៃទី២៥ ខែមីនា។ បុរសរូបនេះមានប្រវត្តិដឹកអ្នកដំណើរជាអនិកជនមកពីសហរដ្ឋអាមេរិក និងក្រោយមកក៏បានកើតជំងឺនេះ។ បុរសអ្នកបើករថយន្តឈ្នួល បានទៅហូបនំបញ្ចុកនៅភូមិព្រះដាក់ និងទៅហាងកាហ្វេកណ្ដាលក្រុងសៀមរាបជាញឹកញាប់ មុនទទួលដំណឹងថា ខ្លួនមានជំងឺកូវីដ១៩។ គិតត្រឹមថ្ងៃទី២៩ ខែមីនា ខេត្តសៀមរាប មានអ្នកកើតជំងឺកូវីដ១៩ ចំនួន៩នាក់ហើយ ដែលឆ្លងក្នុងព្រឹត្តិការរណ៍សហគមន៍២០កុម្ភៈ៕ | 2021-03-29T17:31:00+07:00 | freshnewsasia.com | https://m.freshnewsasia.com/index.php/en/localnews/191246-2021-03-29-03-31-11.html |
ce4c95c5-0389-48ad-8421-c0f5a92a3c7c | អាជ្ញាធរ អំពាវនាវឱ្យអ្នកពាក់ព័ន្ធអ្នកជំងឺកូវីដ១៩ ចំនួន ៤នាក់ ដែលឆ្លងចេញពីកន្លែងព្យាបាលជំងឺ «សាន ភីរ៉ូ» ទៅតេសត្តសុខភាព និងធ្វើចត្តាឡីស័ក (Video inside) | អនុគណៈកម្មការស្រាវជ្រាវជំងឺកូវីដ១៩ នៅព្រឹកថ្ងៃចន្ទ ទី២៩ ខែមីនា ឆ្នាំ២០២១នេះ បានអំពាវនាវដល់អ្នកដែលធ្លាប់ពាក់ព័ន្ធជាមួយអ្នកជំងឺកូវីដ១៩ ចំនួន ៤រូប ដែលឆ្លងចេញពីបន្ទប់ព្យាបាលជំងឺ «សាន ភីរ៉ូ» ទៅធ្វើតេស្តសុខភាព និងធ្វើចត្តាឡីស័ក។ អនុគណៈកម្មការស្រាវជ្រាវជំងឺកូវីដ១៩ បានបញ្ជាក់ថា បុគ្គល៤រូប ដែលទើបរកឃើញវិជ្ជមានជំងឺកូវីដ១៩នេះ រួមមាន៖ ឈ្មោះ ឡាយ ស៊ីណា អាយុ ៤៣ឆ្នាំ, ឈ្មោះ ស្រី យ៉ុម អាយុ២៦ឆ្នាំ, ឈ្មោះ សួន ណាម៉ុម អាយុ៦០ឆ្នាំ និង ឈ្មោះ សួន លីជីង អាយុ ១៥ឆ្នាំ។ ជនទាំង៤នាក់នេះ រស់នៅភូមិក្រោលគោ សង្កាត់គីឡូម៉ែត្រលេខ៦ ខណ្ឌឬស្សីកែវ រាជធានីភ្នំពេញ។ ជាមួយគ្នានេះអនុគណៈកម្មការស្រាវជ្រាវជំងឺកូវីដ១៩ ក៏បានក្រើនរំលឹកដល់អ្នកធ្លាប់បានទៅបន្ទប់ព្យាបាលជំងឺ សាន ភីរ៉ូ ស្ថិតនៅសង្កាត់គីឡូម៉ែត្រលេខ៦ ខណ្ឌឬស្សីកែវនេះ ត្រូវទៅធ្វើតេស្ត និងធ្វើចត្តាឡីស័កផងដែរ។ អនុគណៈកម្មស្រាវជ្រាវជំងឺកូវីដ១៩ បានបញ្ជាក់ថា អ្នកដែលចេញរោគសញ្ញា រុនក្ដៅ, ក្អក, កណ្ដាស់, ឈឺបំពង់ក ឬដកដង្ហើមខ្លីៗ អាចទៅធ្វើតេស្តរកមេរោគកូវីដ១៩ នៅ វិទ្យាល័យ បាក់ទូក , វិទ្យាល័យ បឹង ត្របែក , មណ្ឌលសុខភាពចាក់អង្រែក្រោម , មន្ទីរ ពេទ្យខ្មែរ-សូវៀត, សាលាបឋមសិក្សា សុភមង្គល (ក្រោយផ្សារស៊ិន ជូរី បណ្តោះអាសន្ន) និងមន្ទីរពេទ្យបង្អែកនៅតាមបណ្តាខេត្តនានា ៕ | 2021-03-29T17:24:00+07:00 | freshnewsasia.com | https://m.freshnewsasia.com/index.php/en/localnews/191244-2021-03-29-03-24-37.html |
2c9baf3c-426d-40da-920c-c1becd149f19 | លោកយាយរ៉ូម៉ានីអាយុ១០៤ឆ្នាំ៖ «ការចាក់វ៉ាក់សាំងជាមធ្យោបាយ តែមួយគត់ដើម្បីប្រយុទ្ធប្រឆាំងនឹង ជំងឺដ៏កាចសាហាវកូវីដ-១៩» (Video inside) | លោកយាយជនជាតិរ៉ូម៉ានីម្នាក់ដែលមានវ័យ ១០៤ឆ្នាំទៅហើយ បានទទួលការចាក់វ៉ាក់សាំងបង្ការជំងឺ COVID-19 សម្រាប់ដូសទី ២រួចរាល់ហើយ និងបានក្លាយជាមនុស្សវ័យចំណាស់ជាងគេ នៅរដ្ឋធានីប៊ូការ៉េស (Bucharest) នៃប្រទេសរ៉ូម៉ានី ដែលបានទទួលការចាក់វ៉ាក់សាំងនេះយ៉ាងពេញលេញ។ នេះបើតាមការចេញផ្សាយ ដោយទីភ្នាក់ងារសារព័ត៌មាន AP នៅព្រឹកថ្ងៃចន្ទ ទី២៩ ខែមីនា ឆ្នាំ២០២១។ លោកយាយឈ្មោះ ហ្សូអៀ បាល់ថេច (Zoea Baltag) កើតនៅឆ្នាំ១៩១៦ បានទទួលការចាក់វ៉ាក់សាំងបង្ការជំងឺ COVID-19 ដែលអភិវឌ្ឍឡើងដោយ ក្រុមហ៊ុនផលិតឱសថអាមេរិក-អាល្លឺម៉ង់ Pfizer-BioNTech សម្រាប់ដូសទី ២ របស់គាត់នៅថ្ងៃអាទិត្យ នៅឯវិមានកុមារ (Children’s Palace) ដែលស្ថិតនៅរដ្ឋធានី Bucharest។ លោកយាយបានអះអាងថា វាជាមធ្យោបាយតែមួយគត់ ដើម្បីប្រយុទ្ធប្រឆាំងនឹងជំងឺឆ្លងរាតត្បាត ដ៏កាចសាហាវមួយនេះ។ នៅពេលដែលត្រូវបានគេសួរថា តើលោកយាយមានពាក្យពេចន៍អ្វី ចង់ផ្តាំផ្ញើទៅកាន់ជនជាតិរ៉ូម៉ានីផ្សេងទៀតដែរ ឬយ៉ាងណា ស្រ្តីវ័យចំណាស់រូបនេះបានឆ្លើយតបថា ។ គួរបញ្ជាក់ថា ស្រ្តីវ័យចំណាស់រូបនោះ មិនបានរាយការណ៍ពីផលប៉ះពាល់អ្វីទេ បន្ទាប់ពីទទួលបានការវ៉ាក់សាំង Pfizer-BioNTech សម្រាប់ដូសដំបូងរបស់គាត់។ សម្រាប់រ៉ូម៉ានីវិញ គឺជាប្រទេសអឺរ៉ុបមួយ ដែលមានប្រជាជនរស់នៅជាង ១៩លាននាក់។ រហូតមកទល់ពេលនេះ រ៉ូម៉ានីបានផ្តល់ការចាក់វ៉ាក់សាំងបង្ការជំងឺ COVID-19 ជូនដល់ប្រជាជនរបស់ខ្លួនអស់ជាង ២.៨លានដូសហើយ បន្ទាប់ពីបានកត់ត្រានូវករណីឆ្លងជំងឺនេះសរុបនៅទូទាំងប្រទេស ៩៣៦,៦១៨ករណី ក្នុងនោះមានអ្នកស្លាប់ ២៣,១១៤នាក់ និងអ្នកជាសះស្បើយ ៨៣៧,០៦០នាក់៕ | 2021-03-29T17:02:00+07:00 | freshnewsasia.com | https://m.freshnewsasia.com/index.php/en/internationalnews/191242-2021-03-29-03-02-06.html |
52acedd2-10d7-4f54-bc75-a92c510c75db | ទូតឲ្យពលរដ្ឋខ្មែរ នៅវៀតណាម ថែទាំសុខភាព ខណៈអាកាសធាតុឡើង ក្តៅខ្លាំង នៅខែមេសា-ឧសភា បង្កឲ្យមានជំងឺផ្សេងៗ | បើតាមវេជ្ជបណ្ឌិត នៅមន្ទីរពេទ្យអន្តរជាតិ នៃទីក្រុងហូជីមិញ អាកាសធាតុក្តៅ បង្កឲ្យមានហានិភ័យ ដល់ប្រព័ន្ធដង្ហើម ព្រោះមនុស្សភាគច្រើន នឹងបើកកង្ហារ ដោយពេញល្បឿន និងបើកម៉ាស៊ីនត្រជាក់ ក្នុងសីតុណ្ហភាពទាប នាំឲ្យបំពង់ក និងច្រមុះស្ងួត ។ ពេលភ្នាសខាងក្នុង នៃផ្លូវដង្ហើមស្ងួតធ្វើឲ្យពួកបាក់តេរី និងវីរុសងាយជ្រៀត ចូលបង្កឲ្យមានជំងឺ ៕ | 2021-03-29T16:57:00+07:00 | dap-news.com | https://dap-news.com/national/2021/03/29/130745/ |
cc50f67e-27d1-4202-9800-8f03e3eaa7c6 | អាជ្ញាធរពាក់ព័ន្ធ គួរក្រឡេកមើលការដឹកជញ្ជូនកម្មករ ដើម្បីបញ្ចៀសការរីករាលដាលជំងឺកូវីដ១៩ (Photo inside) | ការរក្សាគម្លាត ការពាក់ម៉ាស់ ការកុំប្រមូលផ្តុំគ្នា គឺសុទ្ធតែជាវិធានសំខាន់ៗដែលដាក់ចេញដោយក្រសួងសុខាភិបាល ដើម្បីទប់ស្កាត់ការចម្លងជំងឺកូវីដ១៩។ ព្រឹត្តិការណ៍សហគមន៍២០កុម្ភៈ បាននិងកំពុងពង្រីកអានុភាពនៃការចម្លងយ៉ាងស្រួចស្រាវ និងគួរឱ្យបារម្ភ។ មកដល់ពេលនេះរាជធានីភ្នំពេញ ខេត្តកណ្តាល ព្រះសីហនុ និងខេត្តសៀមរាបជាដើម សុទ្ធសឹងជាតំបន់ដែលក្រសួងសុខាភិបាល ប្រកាសអនុវត្តន៍កាតព្វកិច្ចពាក់ម៉ាស់ និងការរក្សាគម្លាត។ ប៉ុន្តែបើគេក្រឡេកទៅមើលពីការដឹកជញ្ជូនកម្មករ និយោជិតក្នុងវិស័យវេយណភណ្ឌវិញ ហាក់មិនទាន់បានអនុវត្តន៍វិធានការដែលដាក់ចេញដោយក្រសួងសុខាភិបាល ឬដើម្បីទប់ស្កាត់ការចម្លងគ្នានៅឡើយ។ ទាំងក្នុងរាជធានីភ្នំពេញ ខេត្តកណ្តាល និងបណ្តាខេត្តដែលមានការដឹកជញ្ជូនកម្មករ និយោជិតបម្រើការក្នុងវិស័យវេយណភណ្ឌ គេបានសង្កេតឃើញការដឹកជញ្ជូន នៅតែធ្វើដូចពេលមិនទាន់មានជំងឺកូវីដ១៩ផ្ទុះឡើងដដែល។ ជាក់ស្តែងមិត្តអ្នកអានរបស់ Fresh News បានផ្ញើរូបភាពច្រើនសន្លឹកដែលជាទិដ្ឋភាពដឹកជញ្ជូនកម្មករ គេបានឃើញការដឹកជញ្ជូននៅបញ្ច្រៀតគ្នា មិនមានការរក្សាគម្លាតអ្វីនោះឡើយ ហើយខ្លះទៀតក៏មិនមានពាក់ម៉ាស់ផងដែរ។ ការបន្តប្រកាន់ឥរិយាបថនៃការដឹកជញ្ជូនបែបនេះ គឺមានការព្រួយបារម្ភថា អាចនឹងមានហានិភ័យខ្ពស់ក្នុងចម្លងជំងឺកូវីដ១៩ នៅក្នុងចង្កោមកម្មករ។ បើទោះបីនៅតាមរោងចក្រ សហគ្រាស ត្រូវបានអនុវត្តវិធានការចាំបាច់មួយចំនួនដូចជាការរក្សាគម្លាត ការវាស់កម្តៅ លាងដៃនឹងអាល់កុលមុនចូលធ្វើការយ៉ាងណាក្តី តែបើការដឹកជញ្ជូនមានការបញ្ច្រៀតគ្នាបែបនេះ អាចនឹងប្រឈមនឹងការចម្លងជំងឺដដែល។ កម្មករ និយោជិត ជាកម្លាំងចលករដ៏សំខាន់សម្រាប់ការទ្រទ្រង់ដល់ដំណើរការរោងចក្រនានា ដែលកំពុងត្រដរដំណើរការច្រវ៉ាក់ផលិតកម្មរបស់ពួកគេក្នុងបរិបទកូវីដ១៩នេះ។ បើសិនកម្មករ និយោជិត ត្រូវវាយលុកដោយជំងឺកូវីដ១៩ ច្បាស់ណាស់ថា មិនត្រឹមតែកម្មករនោះទេ រងផលប៉ះពាល់ រោងចក្រ សហគ្រាស និងសេដ្ឋកិច្ចជាតិផងដែរ នឹងបន្តការរងផលប៉ះពាល់ខ្លាំង។ ដូច្នេះការរួមគ្នាទប់ស្កាត់ឱ្យខានតែបានកុំឱ្យជំងឺកូវីដ១៩ ឆ្លងចូលទៅក្នុងចង្កោមកម្មករ និយោជិត ជារឿងដ៏ចាំបាច់បំផុត។ អាជ្ញាធរពាក់ព័ន្ធទាំងអស់ គួរមានចំណាត់ការតឹងរឹងទៅលើម្ចាស់រថយន្តដឹកជញ្ជូន និងក្រុមកម្មករ និយោជិត បញ្ឈប់ការដឹកជញ្ជូនញាត់ណែនតាន់តាប់បែបនេះ ជាមួយការដាក់កំហិតឱ្យអនុវត្តវិធានការនានាឱ្យបានតឹងរឹង ដើម្បីធានាថាកូវីដ១៩ មិនរាលដាលទៅក្នុងកម្លាំងផលិតកម្មវេយណភណ្ឌ៕ | 2021-03-29T16:10:00+07:00 | freshnewsasia.com | https://m.freshnewsasia.com/index.php/en/localnews/191235-2021-03-29-02-10-18.html |
a9886590-357e-499e-8ad6-dcb9f33a8dd1 | វេជ្ជបណ្ឌិតហាមផឹកស្រាដាច់ខាតមុនចាក់វ៉ាក់សាំង ហើយត្រូវទទួលទានអាហារជីវជាតិ និងទឹកឲ្យគ្រប់គ្រាន់ | ខណៈពេលដែលនីតិវេជ្ជសាស្ត្រមួយចំនួន តម្រូវឲ្យអ្នកជំងឺតមអាហារមុនចាក់វ៉ាក់សាំង ប៉ុន្តែអ្នកជំនាញបានណែនាំថាមនុស្សគ្រប់គ្នាគួរតែបរិភោគអាហារនិងផឹកទឹកឲ្យបានគ្រប់គ្រាន់មុនពេលចាក់ចាក់វ៉ាក់សាំងកូវីដ លើកលែងតែពិសាស្រា។ វេជ្ជបណ្ឌិត Katie Markley ជាគ្រូពេទ្យថែទាំបឋមនៅមជ្ឈមណ្ឌលថែទាំបឋម UCHealth Primary Care–Hilltop បាននិយាយថា ” ការទទួលទានអាហារមុនពេលចាក់វ៉ាក់សាំង អាចជួយមនុស្សដែលធុញថប់ប្រែជាអារម្មណ៍ល្អឬមនុស្សដែលមានប្រវត្តិធ្លាប់ដួលសន្លប់ ខណៈពេលដែលការទឹកផឹកមានសារៈសំខាន់ការពារការខះជាតិទឹកក្នុងរាងកាយ។ ដោយឡែកវេជ្ជបណ្ឌិត Allison Weinmann អ្នកឯកទេសខាងជំងឺឆ្លងនៃប្រព័ន្ធសុខាភិបាល Henry Ford បាននិយាយដែរថា ”នៅយប់មុនពេលចាក់វ៉ាក់សាំងត្រូវប្រាកដថាបានគេងលក់ស្កប់ស្កល់និងបរិភោគអាហារមានជីវជាតិដើម្បីជួយប្រព័ន្ធភាពស៊ាំរបស់យើងធ្វើការឲ្យអស់ពីសមត្ថភាព”។ កុំផឹកគ្រឿងស្រវឹងនៅយប់មុនពេលចាក់ព្រោះមនុស្សខ្លះវិវត្តទៅជាក្អួតចង្អោរឬខ្វះជាតិទឹកនិងរោគសញ្ញាមិនល្អដូចជាប្រតិកម្មអាឡ័កស៊ី។ ប្រសិនបើការណាត់ជួបនៅម៉ោងបាយយើងគួរញ៉ាំនិងផឹកទឹកមុន កុំចាក់ថ្នាំក្នុងពេលពោះកំពុងឃ្លានឬស្រេកទឹកឲ្យសោះ។ វេជ្ជបណ្ឌិត Blanka Kaplan អ្នកជំនាញខាងប្រតិកម្មអាឡ័កស៊ីចំពោះកុមារ នៅញូវយ៉កបានប្រាប់ថាដែរថា ស្រាអាចបង្កើនល្បឿនប្រតិកម្មអាឡ័កស៊ី។ ដោយសារយើងមិនទាន់ដឹងច្បាស់អំពីឥទ្ធិពលនៃជាតិអាល់កុលលើប្រតិកម្មអាឡ័កស៊ីទៅនឹងវ៉ាក់សាំងកូវីដ ខ្ញុំសូមណែនាំឲ្យមនុស្សគ្រប់គ្នាគួរចៀសវាងការផឹកស្រា ២៤ ម៉ោងមុននិងក្រោយពេលចាក់វ៉ាក់សាំង” ៕ | 2021-03-29T15:53:00+07:00 | kampucheathmey.com | https://www.kampucheathmey.com/global-news/91436 |
b16506c7-92a0-4dd4-a0b4-4cc140efb989 | សូមប្រុងប្រយ័ត្ន លោកអ្នកអាចនឹងកំពុងកើតជំងឺមហារីកថ្លើមដោយមិនដឹងខ្លួនបាន! | ១). អ្វីទៅជាជំងឺមហារីកថ្លើម? ជំងឺមហារីកថ្លើម កើតចេញពីសាច់ថ្លើមខ្លួនឯង ឬមួយក៏ឆ្លងរាលដាលពីសរីរៈដទៃ(Métastase)។ ជំងឺមហារីកថ្លើមមានច្រើនប្រភេទ ក្នុងចំណោមនោះមានតែមួយប្រភេទប៉ុណ្ណោះ ដែលកើតមានញឹកញាប់ និងកាចសាហាវជាងគេ គឺជាពួកប្រភេទកើតចេញពីកោសិកាថ្លើមដែលក្រិនឈ្មោះថា CHC (Carcinome Hépato-Cellulaire)។ ២). មូលហេតុអ្វីខ្លះដែលបង្កជាជំងឺមហារីកថ្លើម? កត្តាមួយចំនួន ដែលជាមូលហេតុបង្កជាជំងឺមហារីកថ្លើមមាន៖ – ពិសាស្រា និងបារី ដែលបង្កឲ្យក្រិនថ្លើម – ជំងឺរលាកថ្លើម បេ និង សេ (B, C) – ជំងឺទឹកនោមផ្អែម បារ៉ាស៊ីត ថ្នាំពន្យារកំណើត – វិទ្យុសកម្ម – សារធាតុគីមីមួយចំនួន – ការសាយភាយពីសរីរាង្គដទៃ ៣). តើជំងឺមហារីកថ្លើមមានរោគសញ្ញាអ្វីខ្លះ? ជាទូទៅក្នុងដំណាក់កាលដំបូង វាមិនស្តែងចេញជាអាការៈអ្វីនោះទេ ហើយមានរោគសញ្ញាមួយចំនួន ដែលសង្កេតឃើញក្នុងដំណាក់កាលជ្រៅទៅហើយដូចជា៖ – ឈឺពោះ – អស់កម្លាំង មិនសូវឃ្លាន ស្លេកស្លាំង ស្រកទម្ងន់ – មានដុំ ដោយស្ទាបប៉ះនៅពោះ ៤). បើមានជំងឺមហារីកថ្លើម គួរធ្វើបែបណា? មានវិធីសាស្ត្រជាច្រើន ត្រូវបានគេអនុវត្តមានដូចជា៖ – វិធីវះកាត់យកដុំចេញ ឬវះកាត់ប្តូរថ្លើម – ការចាក់ថ្នាំគីមី ដើម្បីបិតសរសៃឈាមចិញ្ចឹមដុំសាច់ – ការដុតដុំដោយប្រើបច្ចេកទេស Radiofrequence ឬ Micro-onde ករណីដុំនៅតូច – បាញ់កាំរស្មី ៥). តើមានវិធីការពារឬទេ? យើងអាចអនុវត្តវិធីមួយចំនួន ដើម្បីការពារជំងឺមហារីកថ្លើម៖ – ចាក់វ៉ាក់សាំងការពារជំងឺរលាកថ្លើម – បញ្ឈប់ការពិសាស្រា និងបារី – តាមដានសុខភាព ចំពោះការប្រើថ្នាំពន្យារកំណើត – កាត់បន្ថយការប្រើប្រាស់ និងឃ្លាតឲ្យឆ្ងាយពីសម្ភារៈ និងទីតាំងមានរលកវិទ្យុសកម្ម ដែលប៉ះពាល់ដល់សុខភាព។ ជាទូទៅជំងឺមហារីកថ្លើមច្រើនកើតឡើងដោយស្ងៀមស្ងាត់ ហេតុដូចនេះត្រូវគប្បីតានដានសុខភាពជាប្រចាំ និងពិគ្រោះយោបល់ជាមួយវេជ្ជបណ្ឌិតឯកទេសនៃមន្ទីរពេទ្យកាល់ម៉ែត ដើម្បីធ្វើរោគវិនិច្ឆ័យ និងព្យាបាលឲ្យបានទាន់ពេលវេលា ប្រកបដោយប្រសិទ្ធភាព៕ | 2021-03-29T15:14:00+07:00 | kampucheathmey.com | https://www.kampucheathmey.com/health/91424 |
b7c055e1-6cad-4ded-b1da-362ce0c00148 | ថ្ងៃទី ២៨ មីនា រកឃេីញករណីជំងឺកូវីដ-១៩ សរុបចំនួន៤០នាក់ និងជាសះស្បេីយ៦នាក់ | ភ្នំពេញ៖ ក្រសួងសុខាភិបាល បានប្រកាសថា រហូតដល់ម៉ោង ១១និង៣០ ព្រឹក ថ្ងៃទី ២៩ មីនា ២០២១ រកឃេីញករណីជំងឺកូវីដ-១៩ សរុបចំនួន ៤០នាក់ (ឆ្លងសហគមន៌ ទាំងអស់) និងមានជាសះស្បេីយ ៦នាក់ ។ ដូច្នេះចំនួនករណីជំងឺកូវីដ-១៩សរុប កេីន ២២៧៣នាក់ ចំនួនសំរាកពេទ្យ ១០៨៧នាក់ និងចំនួនជាសះស្បេីយសរុប កេីន ១១៧២នាក់ និង ស្លាប់ថ្មី ១ សរុប ស្លាប់ ១១នាក់ ។ ជំងឺកូវីដ-១៩ នៅតែបន្តគម្រាមកំហែងយេីងជាប់ជានិច្ច សូមបងប្អូនបន្តប្រយ័ត្នជាប់ជានិច្ច ដោយអនុវត្តអនាម័យ នៅឃ្លាតឆ្ងាយពីគ្នា មិនចេញក្រៅផ្ទះបេីមិនចាំបាច់ ព្រោះប្រទេសយេីងកំពុងរាត្បាតក្នុងសហគមន៍ ហេីយ និងប្រទេសជិតខាងយេីងនិងពិភពលោកកំពុងបន្តរាតត្បាតជំងឺកូវីដ១៩ ដ៏ខ្លាំងក្លានៅឡេីយ៕ រក្សាសិទ្ធិដោយ៖បញ្ញាស័ក្តិ | 2021-03-29T14:15:10+07:00 | cen.com.kh | https://cen.com.kh/archives/315044.html |
73e389a7-391f-44c4-9ac2-f5cada207835 | ព្រឹកនេះ អាជីវករលក់ដូរក្នុងផ្សារណាត់ បិទតូបលក់ដូរសឹងតែ៩០% ហើយក្រោយមានការភ័យខ្លាច ការឆ្លងរីករាលដាលនៃជំងឺកូវីដ១៩ | តាកែវ ៖ ក្រោយមានវត្តមានអ្នកជំងឺកូវីដ១៩ម្នាក់នៅក្នុងក្រុងដូនកែវ បង្កការភ័យក្លាចដល់អ្នកលក់ដូរមួយចំនួន នៅផ្សារណាត់ នៅព្រឹកថ្ងៃទី ២៩ខែមិនា ឆ្នាំ២០២១នេះ សឹងតែបិទតូបលក់ដូរទាំងអស់ បន្ទាប់ពីគេបានស្គាល់ថា អ្នកជំងឺកូវីដ១៩ ឈ្មោះ ហ៊ីង សាមួន ភេទប្រុស អាយុ៤៩ឆ្នាំ ទីលំនៅភូមិព្រេច សង្កាត់រកាក្រៅ ក្រុងដូនកែវ ខេត្តតាកែវ មានប្រពន្ធជាអ្នកលក់ដូរបន្លែនៅក្នុងផ្សារណាត់ ។ ជុំវិញមន្ទិលសង្ស័យ និងការឮការនិយាយតៗគ្នាពីមាត់មួយទៅមាត់មួយនោះ ហើយបានបង្ករឲមានការភ័យក្លាច និងព្រួយបារម្មណ៍ពីបងប្អូនប្រជាពលរដ្ឋ និងអាជីវករក្នុងផ្សារណាត់នោះ លោក កង អាណាន់ អភិបាលក្រុងដូនកែវ បានឲភ្នាក់ងារសារពត័មានយើងដឹងនៅវេលាថ្ងៃទី ២៩ មីនា នេះថា ចំពោះអ្នកជម្ងឺឈ្មោះ ហ៊ីង សាមួន ក្រោយដឹងថាគាត់បានពាក់ព័ន្ធនិងទៅធ្វើជាចុងភៅមង្គលការ នៅថ្ងៃដែលបុគ្គល សោភ័ណ្ឌកក្កដា មកចូលរួមកាលពីថ្ងៃទី ១២ មីនា នៅស្រុកសំរោងនោះ គឺរយៈពេល ជាង២សប្តាហ៍មកនេះ អ្នកជម្ងឺខាងលើត្រូវបានដាក់ឲ្យធ្វើចត្តាឡីស័កនៅលើផ្ទះឈើតែម្នាក់ឯង ដោយមិនមានពាក់ព័ន្ធជាមួយបងប្អូន ឬប្រពន្ធកូនគាត់ឡើយ ដោយក្រុមគ្រួសាររបស់គាត់ គឺនៅដាច់ដោយឡែកផ្សេង ពីអ្នកជម្ងឺខាងលើ ។ ក្នុងនោះលោកអភិបាលក្រុងដូនកែវបានបញ្ជាក់ថា លោកនិងស្នើសុំគោលការណ៍ពីឯកឧត្តមអភិបាលខេត្តតាកែវ រួមមានមន្ទីរសុខាភិបាលផងដែរ ចេញសេចក្តីជូនដំណឹងមួយ ដើម្បីបញ្ជាក់ពីបញ្ហានេះ កុំឲបងប្អូនប្រជាពលរដ្ឋ មានការភ័យក្លាច និងព្រួយបារម្ភ រហូតដល់បិទតូបផ្សារណាត់ មិនមកលក់ដូរ និងមានអ្នកលក់ដូរក្នុងផ្សារធំតាកែវខ្លះ ឈានដល់មានការរើសអើង ចំពោះអ្នកលក់ដូរដូចគ្នា មិនអោយគ្នាលក់ឡើយ ដោយសារតែអ្នកលក់ដូរនោះមកពីភូមិព្រិច ដែលមានអ្នកជំងឺកូវីដ១៩ ៕រក្សាសិទ្ធិដោយ៖ តាកែវ | 2021-03-29T12:45:28+07:00 | cen.com.kh | https://cen.com.kh/archives/315025.html |
2e36e3a3-8bf2-4eaa-aa0c-6694a3ebfbbe | បុរស អាយុ៣៩ឆ្នាំ ម្នាក់ទៀតហើយ ស្លាប់ដោយសារជំងឺកូវីដ-១៩ នៅមណ្ឌលសុខភាពចាក់អង្រែ | ភ្នំពេញ ៖ យោងតាមក្រុមគ្រូពេទ្យ និងអាជ្ញាធររាជធានីភ្នំពេញ ប្រាប់អ្នកសារព័ត៌មាន នៅព្រឹកថ្ងៃទី២៩ ខែមីនា ឆ្នាំ២០២១ ឲ្យដឹងថា អ្នកជំងឺម្នាក់ទៀតហើយ អាយុ៣៩ឆ្នាំ បានស្លាប់បាត់បង់ជីវិតដោយសារជំងឺកូវីដ-១៩ នៅមណ្ឌលសុខភាពចាក់អង្រែ រាជធានីភ្នំពេញ អ្នកជំងឺស្លាប់បាត់បង់ជីវិត មានឈ្មោះ នាក់ គឹមសេង អាស័យដ្ឋាននៅខណ្ឌចំការមន រាជធានីភ្នំពេញ ដោយលទ្ធផលទទួលបានវិជ្ជមានកូវីដ១៩ នៅថ្ងៃទី២១ ខែមីនា ឆ្នាំ២០២១ ហើយបានស្លាប់នៅវេលាម៉ោង២១៖៤០នាទីថ្ងៃទី២៨ ខែមីនា ឆ្នាំ២០២១៕ រក្សាសិទ្ធិដោយ៖CEN | 2021-03-29T12:19:25+07:00 | cen.com.kh | https://cen.com.kh/archives/315007.html |
00ebe7b8-b7a9-4869-acee-365a75aee629 | កូនស្រីអ្នកជំងឺ៖«ខ្ញុំមិនដឹងថាគាត់មានជំងឺកូវីដ រហូតដល់គាត់ស្លាប់» | ដោយស្ថិតក្នុងអាការៈក្អកខ្លាំង ទ្រាំលែងបាន ក្រុមគ្រួសាររបស់លោក ថន ចាន់ធឿន សម្រេចចិត្តនាំរូបលោកទៅមន្ទីរពេទ្យ ដើម្បីពិនិត្យ។ នៅមន្ទីរពេទ្យកាល់ម៉ែត្រ ពេទ្យបានវាស់កម្តៅលោក ហើយស្នើឲ្យក្រុមគ្រួសារបញ្ជូនលោកទៅមន្ទីរពេទ្យមិត្តភាពខ្មែរសូវៀត ឬពេទ្យរុស្ស៊ី ជាទីកន្លែង ដែលលោកបានទទួលមរណភាពកាលពីសប្តាហ៍មុន។ នៅទីនោះ លោក ចាន់ធឿន អាយុ៥៥ឆ្នាំ ត្រូវបានយកសំណាករកវីរុសជំងឺកូវីដ១៩ ហើយទើបក្រុមគ្រួសារដឹងថាលោកមានផ្ទុកវីរុសជំងឺកូវីដ១៩ ក្រោយពេលលោកស្លាប់រួចទៅហើយ។ រស់នៅក្នុងភូមិក្តីចាស់ ឃុំព្រែកលួង ស្រុកខ្សាច់កណ្តាល ខេត្តកណ្តាល ចម្ងាយប្រមាណ១២គីឡូម៉ែត្រពីរាជធានីភ្នំពេញ លោក ថន ចាន់ធឿន ជានគរបាលចរាចរណ៍ម្នាក់ប្រចាំការនៅរាជធានីភ្នំពេញ។ លោកត្រូវបានក្រសួងសុខាភិបាលប្រកាសកាលពីថ្ងៃទី២៦ ខែមីនាថាលោកស្លាប់ដោយសារជំងឺកូវីដ១៩។ អ្នកនាង ធឿន សុធារ័ត្ន អាយុ២៨ឆ្នាំ ជាកូនស្រី និងរស់នៅក្នុងផ្ទះជាមួយឪពុកដែលបានស្លាប់ រៀបរាប់ថាឪពុករបស់អ្នកនាងមានអាការៈក្អកបន្តិចបន្តួច ហើយវាកាន់តែធ្ងន់ធ្ងរ រហូតដល់គេងមិនបាន។ អ្នកនាងនិយាយថាឪពុកមានជំងឺប្រចាំកាយ គឺលើសឈាម ទឹកនោមផ្អែម និងជំងឺក្រពះផងដែរ ដែលត្រូវលេបថ្នាំជាប្រចាំថ្ងៃ។ អ្នកនាង សុធារ័ត្ន ប្រាប់VOAតាមទូរស័ព្ទថា៖ «ពេលខ្លះគាត់ឈរយូរអញ្ចឹង ជើងគាត់រាងហើម។ ពេលគាត់មកដល់ផ្ទះ ខ្ញុំឃើញអញ្ចឹង។ គាត់ពិសាថ្នាំលើសឈាម ពិសាថ្នាំទឹកនោមផ្អែម ជាប់រាល់ថ្ងៃ»។ នៅពេលពាក់កណ្តាលអធ្រាត្រចូលថ្ងៃទី២៥ ខែមីនា ឪពុករបស់អ្នកនាងបានក្អកខ្លាំង ដែលធ្វើឲ្យក្រុមគ្រួសារក្នុងផ្ទះ ដែលមានជីដូនអាយុ៩២ឆ្នាំ រូបអ្នកនាងផ្ទាល់និងស្វាមីរបស់អ្នកនាង មានការព្រួយបារម្ភខ្លាំង ទើបសម្រេចបញ្ជូនឪពុកទៅមន្ទីរពេទ្យកាល់ម៉ែត្រ នៅរាជធានីភ្នំពេញ នាពេលព្រឹកថ្ងៃទី២៥ ខែមីនា។ អ្នកនាងបញ្ជាក់ថា៖ «សម្រាន្តអត់បានទេ ឲ្យតែដាក់ក្បាលដល់ខ្នើយ គាត់ក្អកខ្លាំង បើអង្គុយអត់អីទេ»។ អ្នកនាង ធឿន សុធារ័ត្ន និងបងប្រុសរបស់អ្នកនាង គឺលោក ធឿន សុធារិទ្ធិ ដែលរស់នៅភ្នំពេញ បានយកឪពុកទៅដល់មន្ទីរពេទ្យកាល់ម៉ែត្រនៅម៉ោងប្រមាណ១០ព្រឹក ប៉ុន្តែពេទ្យបានណែនាំឲ្យទៅពេទ្យរុស្ស៊ី ដោយសារកម្តៅឡើងខ្ពស់និងដកដង្ហើមដង្ហក់ខ្លាំង។ នៅមន្ទីរពេទ្យរុស្ស៊ីនោះហើយ ដែលអ្នកនាងត្រូវបានគ្រូពេទ្យប្រាប់ថាឪពុកមានអាការៈជំងឺកូវីដ១៩ និងណែនាំឲ្យយកសំណាកទៅពិនិត្យ។ អ្នកនាងបញ្ជាក់ថា៖ «លោកគ្រូពេទ្យនៅពេទ្យរុស្ស៊ីថាគាត់ក្តៅអញ្ចឹង ហើយហត់អញ្ចឹង គាត់ក៏ឲ្យនាំប៉ាខ្ញុំ ទៅធ្វើតេស្តរកមេរោគកូវីដហ្នឹង»។ អ្នកនាងបន្ថែមថា៖ «ក្នុងចិត្តពួកខ្ញុំ អត់គិតទៅជំងឺហ្នឹងផងបង។ ខ្ញុំមិនដឹងថាគាត់មានជំងឺកូវីដ រហូតដល់គាត់ស្លាប់»។ មួយថ្ងៃបន្ទាប់ពីការស្លាប់របស់លោក ថន ចាន់ធឿន ក្រសួងសុខាភិបាលបានឲ្យដឹងតាមរយៈសេចក្តីប្រកាសព័ត៌មានថាដោយសង្ស័យមានជំងឺកូវីដ១៩ ក្រុមគ្រូពេទ្យបានយកវត្ថុសំណាកទៅវិភាគភ្លាមៗនៅពេលចូលមកដល់មន្ទីរពេទ្យខ្មែរសូវៀត ហើយលទ្ធផលបានបង្ហាញថាលោក ថន ចាន់ធឿន មានវិជ្ជមានវីរុសកូវីដ១៩ នៅវេលាម៉ោង១១យប់ ថ្ងៃទី២៥ ខែមីនា។ លោក ថន ចាន់ធឿន ជាករណីស្លាប់ទី៨ក្នុងចំណោមអ្នកស្លាប់១០នាក់ ដែលក្រសួងសុខាភិបាលបានប្រកាសថាស្លាប់ដោយសារជំងឺកូវីដ១៩ គិតត្រឹមថ្ងៃច័ន្ទ ទី២៩ ខែមីនា ឆ្នាំ២០២១។ អ្នកនាង សុធារ័ត្ន បានឲ្យដឹងថាឪពុករបស់អ្នកនាងជាអ្នកការពារអនាម័យម្នាក់ ដោយសារលោកជានគរបាលចរាចរណ៍។ អ្នកនាងនិយាយថា៖ «ការពារបង គាត់ប្រើអាល់កុល គាត់អនាម័យខ្លួនគាត់ណាស់»។ អ្នកនាងមិនដឹងថាឪពុកឆ្លងវីរុសកូវីដ១៩ពីអ្នកណានោះទេ ប៉ុន្តែអ្នកនាងយល់ថាមិនមែនឆ្លងពីអ្នកក្នុងផ្ទះរស់នៅជាមួយទេ ដោយសារអ្នកនាងផ្ទាល់តែងតែនៅផ្ទះ ស្វាមីរបស់អ្នកនាងជាកម្មករសំណង់ធ្វើការនៅជិតផ្ទះ ហើយជីដូនជាមនុស្សចាស់ជរាម្នាក់នៅតែផ្ទះ។ លោក ងី ម៉េង ប្រធានមន្ទីរពេទ្យខ្មែរសូវៀត បានបដិសេធមិនអត្ថាធិប្បាយជុំវិញករណីនេះ ដោយថាក្រសួងសុខាភិបាលបានប្រកាសរួចហើយករណីអ្នកជំងឺស្លាប់ដោយសារកូវីដ១៩ ក្រោយពេលមកព្យាបាលនៅពេទ្យរុស្ស៊ី។ VOAមិនទាន់អាចសុំការឆ្លើយតបពីលោកស្រី ឱ វណ្ណឌីន អ្នកនាំពាក្យនិងជារដ្ឋលេខាធិការក្រសួងសុខាភិបាលបាននៅឡើយទេ។ ក្នុងរយៈពេលចុងក្រោយនេះ ក្រសួងសុខាភិបាលបានប្រកាសករណីស្លាប់ដោយសារជំងឺកូវីដ១៩ ដែលជាករណីអ្នកជំងឺមិនបានដឹងខ្លួនមុន។ អ្នកមានផ្ទុកវីរុសកូវីដ១៩ ត្រូវសម្រាកព្យាបាលនៅកន្លែងរៀបចំដោយក្រសួងសុខាភិបាល។ កាលពីថ្ងៃទី២៧ ខែមីនា ក្រសួងសុខាភិបាលបានឲ្យដឹងថាស្រ្តីម្នាក់អាយុ៧២ឆ្នាំ រស់នៅខណ្ឌឬស្សីកែវ រាជធានីភ្នំពេញ បានស្លាប់ដោយសារជំងឺកូវីដ១៩ បន្ទាប់ពីចូលពិនិត្យនិងយកសំណាកនៅមន្ទីរពេទ្យកាល់ម៉ែត្រពេលព្រឹកថ្ងៃទី២៧ ខែមីនា ហើយបានស្លាប់នៅពេលរសៀលថ្ងៃដដែល។ ចំណែកមួយករណីទៀត កាលពីថ្ងៃទី២៣ ខែមីនា ស្រ្តីម្នាក់អាយុ៦២ឆ្នាំ បានចូលសម្រាកនៅមន្ទីរពេទ្យរុស្ស៊ី កាលពីថ្ងៃទី២០ ខែមីនា ក្រោយមានអាការៈហត់ ហើយរកឃើញផ្ទុកវីរុសកូវីដនៅថ្ងៃទី២១ ខែមីនា។ ស្រ្តីនោះបានស្លាប់នៅថ្ងៃទី២៣ ខែមីនា។ ចំណែកកាលពីថ្ងៃទី២២ ខែមីនា ក្រសួងបានឲ្យដឹងថាបុរសម្នាក់អាយុ៧៥ឆ្នាំ បានចូលសម្រាកនៅមន្ទីរពេទ្យខ្មែរសូវៀត នៅថ្ងៃទី២១ ខែមីនា ក្រោយហត់ខ្លាំង ហើយរកឃើញមានជំងឺកូវីដ១៩ និងស្លាប់នៅថ្ងៃទី២២ ខែមីនា។ លោក ពៅ វុទ្ធី មេភូមិក្តីចាស់ ជាភូមិរបស់លោក ថន ចាន់ធឿន ដែលស្លាប់ដោយសារជំងឺកូវីដ១៩ មានប្រសាសន៍ថាអ្នកជិតខាងមួយចំនួនដែលមានទំនាក់ទំនងដោយប្រយោល ប្រមាណ១០គ្រួសារ ត្រូវបានយកធ្វើចត្តាឡីស័កនិងយកសំណាកផងដែរ។ លោកបន្តថារហូតមកដល់ថ្ងៃច័ន្ទនេះ ប្រជាពលរដ្ឋមិនទាន់រាយការណ៍ថាមានអាការៈសង្ស័យ ដូចជាក្តៅខ្លួន ក្អកនិងមានសញ្ញាណផ្លូវដង្ហើមអ្វីនៅឡើយទេ។ លោកប្រាប់VOAថា៖ «ប្រជាពលរដ្ឋការពារទាំងអស់គ្នាទៅ កុំឲ្យវាប្រហែស ឃើញស្រាប់ហើយ លឿនៗពេក»។ លោក គន្ធ សុគឿន មេឃុំព្រែកលួងក្នុងស្រុកខ្សាច់កណ្តាល ខេត្តកណ្តាល មានប្រសាសន៍ថាអាជ្ញាធរបានស្រាវជ្រាវរកអ្នកដែលពាក់ព័ន្ធផ្ទាល់ និងប្រយោលត្រូវបានយកវត្ថុសំណាកទៅធ្វើតេស្តនិងធ្វើចត្តាឡីស័ក។ លោកបន្ថែមថាក្រុមគ្រួសារស្មានថាជំងឺចាស់របស់លោក ថន ចាន់ធឿន ធ្វើទុក្ខ មិននឹកស្មានថាលោកមានផ្ទុកវីរុសជំងឺកូវីដ១៩នោះទេ។ លោកមានប្រសាសន៍ថា៖ «កូនចៅគាត់អត់ដឹងរឿង។ អត់ដឹងរឿងថាគាត់កើតជំងឺអី។ សា្មនថាជំងឺចាស់របស់គាត់។ ដល់ពេលពេទ្យគាត់ពិនិត្យ បានដឹងថាកូវីដ»។ លោកបន្ថែមថា៖ «គាត់[អ្នកភូមិ]ព្រួយបារម្ភគ្រប់គ្នា។ ឥឡូវយើងបិទផ្សារបិទអីអស់ហើយ។ ប្រជាជនឥឡូវគាត់ខ្លាច គាត់លែងហ៊ានចេញក្រៅហើយហ្នឹង»។ លោក ទឹម វរ៉ា នាយកប្រតិបត្តិគណៈកម្មាធិការសម្របសម្រួលសកម្មភាពសុខភាព(HACC Cambodia) មានប្រសាសន៍ថាប្រជាពលរដ្ឋត្រូវមានការប្រុងប្រយ័ត្ន ហើយបើសង្ស័យ ត្រូវប្រញាប់ទៅធ្វើតេស្តរកវីរុសជំងឺកូវីដ១៩ ដើម្បីកុំឲ្យជំងឺនេះវាយលុយសួតកាន់តែធ្ងន់ធ្ងរ។ លោកថ្លែងថា៖ «ជួនកាលប្រជាពលរដ្ឋគាត់អត់ដឹង ហើយដល់ពេលធ្ងន់ហើយ បានរត់ទៅពេទ្យ គេsurvey[ជួយ]លែងទាន់។ ឥឡូវស្ថានភាពរឿងកូវីដហ្នឹង វាខ្លាំងអញ្ចឹងហើយ ប្រជាពលរដ្ឋត្រូវតែយកចិត្តទុកដាក់តាមមើលសុខភាពខ្លួនឯង [ក៏ដូចជា]ក្រុមគ្រួសារហ្នឹង…បើសិនជាមានបញ្ហាអីល្មមៗ អាការៈអីរាងសង្ស័យ ត្រូវបញ្ជូនគាត់ឲ្យលឿន ដើម្បីទៅធ្វើតេស្ត»។ ក្រសួងសុខាភិបាលឲ្យដឹងនៅថ្ងៃច័ន្ទនេះថាមានករណីឆ្លងថ្មីចំនួន៤០នាក់នៅក្នុងព្រឹត្តិការណ៍ឆ្លងសហគមន៍ ដែលនាំឲ្យករណីឆ្លងសរុបមានទៅដល់១.៧៤៨នាក់ ចាប់តាំងពីផ្ទុះឆ្លងកាលពីថ្ងៃទី២០ ខែកុម្ភៈ។ ត្រឡប់ទៅអ្នកនាង ធឿន សុធារ័ត្ន វិញ អ្នកនាងដែលកំពុងរស់នៅជាមួយជីដូននិងកំពុងធ្វើចត្តាឡីស័ក មានប្រសាសន៍ថាអ្នកនាងមិនទាន់ដឹងលទ្ធផលតេស្តរកវីរុសកូវីដ១៩របស់អ្នកនាង ដែលត្រូវបានយកសំណាកកាលពីថ្ងៃទី២៦ ខែមីនា នៅឡើយទេ។ អ្នកនាង សុធារ័ត្ន ដែលជាអ្នកត្បាញអំបោះហុងលក់នៅផ្ទះ លែងបានឃើញឪពុករបស់អ្នកនាងដែលធ្លាប់ចេញពីផ្ទះទៅធ្វើការនៅម៉ោងជាង៥ព្រឹកឬពេលខ្លះម៉ោង៩ព្រឹក និងត្រឡប់មកផ្ទះវិញនៅពេលរសៀល ឬពេលខ្លះម៉ោងជាង៧យប់ទៀតហើយ។ គិតត្រឹមព្រឹកថ្ងៃច័ន្ទ អ្នកនាងក៏មិនទាន់ដឹងថាតើសាកសពរបស់ឪពុកត្រូវបានបូជាហើយឬនៅទេ ខណៈអ្នកនាងនិងក្រុមគ្រួសារមិនអាចធ្វើដំណើរទៅក្រៅបាន។ អ្នកនាងបញ្ជាក់ថា៖ «ខ្ញុំអត់ទាន់ដឹងដែរបង ព្រោះខ្ញុំនៅផ្ទះ ខ្ញុំអត់ដឹងអីផង ព្រោះគេថាចាំឲ្យពួកខ្ញុំរួចរាល់អស់សិន[ចត្តាឡីស័កនិងតេស្តរកជំងឺកូវីដ១៩] បានគេនិយាយ»៕ | 2021-03-29T07:00:00+07:00 | khmer.voanews.com | https://khmer.voanews.com/a/patients-daughter-dont-know-her-father-has-covid-until-he-dies/5832375.html |
ba2d7680-9b8c-4710-a22e-b4cd2a54a683 | របាយការណ៍អង្គការ WHO៖ វីរុសនៃជំងឺកូវីដ១៩ ទំនងឆ្លងពីសត្វប្រជៀវទៅមនុស្សតាមរយៈសត្វផ្សេងទៀត | បេសកកម្មរបស់ក្រុមអ្នកជំនាញអង្គការសុខភាពពិភពលោក (WHO) នៅក្នុងទីក្រុង Wuhan ប្រទេសចិន បានសន្និដ្ឋានថា វីរុសដែលបណ្តាលឲ្យកើតជំងឺកូវីដ១៩ ទំនងជាបានឆ្លងពីសត្វប្រជៀវទៅមនុស្សតាមរយៈសត្វផ្សេងទៀត។ ការសន្មតដូចនេះ ត្រូវបានគេចាត់ទុកថាមានលក្ខណៈ«ទំនងទៅទំនងខ្លាំង» ខណៈដែលការលើកឡើងដែលថា វីរុសនេះមានប្រភពចេញមកពីមន្ទីរពិសោធន៍ត្រូវបានគេមើលឃើញថា មានលក្ខណៈ «មិនទំនងខ្លាំង»។ នេះបើយោងតាមរបាយការណ៍របស់ក្រុមអ្នកជំនាញអង្គការ WHO ដែលស៊ើបអង្កេតរកប្រភពវីរុសនេះ មុនពេលផ្សព្វផ្សាយជាផ្លូវការ។ កន្លងមក របាយការណ៍នេះត្រូវបានពន្យារពេលចេញផ្សាយ តាំងពីក្រុមអ្នកជំនាញអង្គការ WHO បានចាកចេញពីប្រទេសចិនកាលពីជាងមួយខែមុនមក។ ការពន្យារពេលនេះត្រូវបានគេរិះគន់ថា បណ្ដាលមកពីបញ្ហាសម្របសម្រួលនិងបញ្ហាបកប្រែ។ លោក Peter Ben Embarek អ្នកជំនាញអង្គការ WHO ដែលដឹកនាំបេសកកម្មស៊ើបអង្កេតរកប្រភពវីរុសនេះនៅក្នុងទីក្រុង Wuhan បាននិយាយកាលពីថ្ងៃសុក្រសប្ដាហ៍មុនថា របាយការណ៍នេះកំពុងរៀបចំបញ្ចប់ និងកំពុងផ្ទៀងផ្ទាត់និងបកប្រែ។ លោកបញ្ជាក់ដូច្នេះថា៖ «ខ្ញុំរំពឹងថា នៅពេលប៉ុន្មានថ្ងៃខាងមុខ ដំណើរការទាំងមូលនឹងបញ្ចប់ ហើយយើងនឹងអាចផ្សព្វផ្សាយរបាយការណ៍នេះជាសាធារណៈ»៕ | 2021-03-29T07:00:00+07:00 | khmer.voanews.com | https://khmer.voanews.com/a/virus-likely-jumped-to-humans-from-bats-through-missing-link-animal-who-report/5832365.html |
301190e8-141b-4120-86e2-347236d95a9a | រកឃើញអ្នកកូវីដ៤នាក់ទៀតនៅបន្ទប់ពិគ្រោះព្យាបាលជំងឺ «សាន ភីរ៉ូ» សង្កាត់គីឡូម៉ែត្រលេខ៦ ខណ្ឌឬស្សីកែវ | នៅល្ងាចថ្ងៃទី២៨ ខែមីនា ឆ្នាំ២០២១នេះ មន្រ្តីសុខាភិបាល និងអាជ្ញាធរ បានរកឃើញមនុស្សចំនួន៤នាក់ទៀត បានឆ្លងកូវីដ១៩ ដែលពាក់ព័ន្ធជាមួយ បន្ទប់ព្យាបាលជំងឺ «សាន ភីរ៉ូ» ស្ថិតនៅសង្កាត់គីឡូម៉ែត្រលេខ៦ ខណ្ឌឬស្សីកែវ។ ឈ្មោះ ឡាយ ស៊ីណា អាយុ៤៣ឆ្នាំ ឈ្មោះ ស្រី យ៉ុម អាយុ២៦ឆ្នាំ ឈ្មោះ សួន ណាម៉ុម អាយុ៦០ឆ្នាំ ឈ្មោះ សួន លីជីង អាយុ១៥ឆ្នាំ។ ពួកគេទាំង៤នាក់ រស់នៅភូមិក្រោលគោ សង្កាត់គីឡូម៉ែត្រលេខ៦។ សូមបញ្ជាក់ថា គិតត្រឹមល្ងាចថ្ងៃនេះ អ្នកឆ្លងកូវីដ១៩ នៅគ្លីនិកឯកមួយនេះកើនឡើងដល់៩នាក់ហើយ រួមមាន៖ ម្ចាស់គ្លីនិក (លោកគ្រូ សាន ភីរ៉ូ) គ្រូពេទ្យ២នាក់ អ្នកទៅមើលជំងឺ២នាក់ បូករួមជាមួយអ្នកជំងឺ៤នាក់ទៀត ដែលរកឃើញនៅថ្ងៃនេះ។ អាជ្ញាធរបានអំពាវនាវដល់ប្រជាពលរដ្ឋ ដែលមានបានចេញចូលរកសេវាព្យាបាលជំងឺនៅបន្ទប់ពិគ្រោះព្យាបាលជំងឺ ដែលមានលេចចេញរោគសញ្ញាគ្រុនក្តៅ ក្អក កណ្តាស់ ឈឺក ហៀរសំបោរ ហត់ ឬពិបាកដកដង្ហើម អាចទៅតេស្តសុខភាពរកមេរោគនៅវិទ្យាល័យ បាក់ទូក, វិទ្យាល័យបឹងត្របែក, មណ្ឌលសុខភាពចាក់អង្រែក្រោម , មន្ទីរ ពេទ្យខ្មែរ-សូវៀត និងមន្ទីរពេទ្យបង្អែកនៅតាមបណ្តាខេត្តនានា។ ដោយឡែកអ្នកដែលបានចេញចូលទីតាំងខាងលើ ឬប៉ះពាល់ជាមួយគ្រូពេទ្យនៅទីនេះ តែមិនទាន់ចេញរោគសញ្ញា ត្រូវធ្វើចត្តាឡីស័ក ១៤ថ្ងៃ៕ | 2021-03-29T05:51:00+07:00 | freshnewsasia.com | https://m.freshnewsasia.com/index.php/en/localnews/191229-2021-03-28-15-51-35.html |
7086fe90-9ad4-4ac5-bb42-97a29f153484 | ក្រសួងអប់រំ ចេញសេចក្តីណែនាំបន្ថែម ស្តីពីការរឹតបន្តឹងវិធានការបង្ការ និងទប់ស្កាត់ការរាតត្បាតនៃជំងឺកូវីដ-១៩ នៅតាមអង្គភាពថ្នាក់កណ្តាល និងថ្នាក់រាជធានីខេត្ត | ក្រសួងអប់រំ យុវជន និងកីឡា នៅថ្ងៃទី ២៨ ខែមីនា ឆ្នាំ២០២១នេះ ចេញសេចក្តីណែនាំបន្ថែម ស្តីពីការរឹតបន្តឹងវិធានការបង្ការ និងទប់ស្កាត់ការរាតត្បាតនៃជំងឺកូវីដ-១៩ នៅតាមអង្គភាពថ្នាក់កណ្តាល និងថ្នាក់រាជធានីខេត្ត៕ | 2021-03-29T05:44:00+07:00 | freshnewsasia.com | https://m.freshnewsasia.com/index.php/en/localnews/191228-2021-03-28-15-44-29.html |
f7346fa0-bca6-4673-810e-b2ee14c73439 | ពលរដ្ឋត្អូញគ្មានលទ្ធភាពបង់ថ្លៃពិន័យក្នុងស្ថានភាពជំងឺកូវីដ១៩ ខណៈអាជ្ញាធរចាប់ផ្ដើមផាកអ្នកមិនពាក់ម៉ាស់ | ពលរដ្ឋចង់ឲ្យអាជ្ញាធរបង្កើនការផ្សព្វផ្សាយពីការពាក់ម៉ាស់ និងព្រមាន ជាជាងពិន័យ ព្រោះបច្ចុប្បន្នពលរដ្ឋភាគច្រើនបាត់បង់ប្រាក់ចំណូលធ្ងន់ធ្ងរ ឯពលរដ្ឋខ្លះ បាត់បង់ប្រាក់ចំណូលទាំងស្រុងដោយសារតែវិបត្តិជំងឺកូវីដ១៩។ តំណាងសហគមន៍ក្រីក្រមួយកន្លែងនៅម្ដុំផ្លូវរទេះភ្លើង ខណ្ឌទួលគោក រាជធានីភ្នំពេញ លោកស្រី នី សន្ដោស ឲ្យដឹងថា អ្នកភ្នំពេញភាគច្រើន មិនហ៊ានចេញក្រៅផ្ទះ ដោយមិនពាក់ម៉ាស់ទេ ព្រោះបារម្ភពីការឆ្លងជំងឺផ្ទាល់ខ្លួន។ តែយ៉ាងណា លោកស្រីបារម្ភថា ពលរដ្ឋក្រីក្រក្នុងសហគមន៍ នឹងប្រឈមការពិន័យដោយសារពួកគាត់មិនសូវយល់ដឹងពីការពាក់ម៉ាស់ និងភ្លេចភ្លាំងច្រើន ព្រោះភ័យព្រួយពីបញ្ហាជីវភាពជាងសុខភាព។ តំណាងសហគមន៍រូបនេះ ស្នើសុំឲ្យអាជ្ញាធរបង្កើនការផ្សព្វផ្សាយ ការចែកម៉ាស់ សាប៊ូ និងអាល់កុលលាងសំអាតដៃ ក្នុងសហគមន៍ក្រីក្រឲ្យបានច្រើន និងស្នើសុំឲ្យអប់រំពលរដ្ឋក្រីក្រ ជាជាងផាកពិន័យ ព្រោះអ្នករស់ក្នុងសហគមន៍ក្រីក្រជាច្រើន បានបាត់បង់ការងារ និងប្រាក់ចំណូលទាំងស្រុង ក្នុងវិបត្តិជំងឺកូវីដ១៩ លើកនេះ៖ រដ្ឋមន្ត្រីក្រសួងមហាផ្ទៃលោក ស ខេង កាលពីថ្ងៃទី២៧ ខែមីនា បានណែនាំឲ្យអាជ្ញាធរមូលដ្ឋានសហការជាមួយអាជ្ញាធរសុខាភិបាល ដើម្បីអនុវត្តការផាកពិន័យប្រាក់ ចំពោះបុគ្គលដែលមិនពាក់ម៉ាស់ និងមិនរក្សាគម្លាតសុវត្ថិភាព (១ម៉ែត្រកន្លះ) នៅតាមភូមិសាស្ត្រ ដែលក្រសួងសុខាភិបាលបានកំណត់។ ប៉ុន្តែអាជ្ញាធរ បានលើកលែងកាតព្វកិច្ចពាក់ម៉ាស់នេះ ចំពោះក្មេងអាយុក្រោម ៦ឆ្នាំ បុគ្គលដែលមានបញ្ហាសុខភាពដោយមានលិខិតបញ្ជាក់ពីគ្រូពេទ្យថា មិនអាចពាក់ម៉ាស់បានជាដើម។ ការកំណត់អនុវត្តវិធានការពាក់ម៉ាស់ និងរក្សាគម្លាតសុវត្ថិភាពក្នុងរាជធានីខេត្តទាំង ៥ នេះ ដោយសារភូមិសាស្ត្រទាំងនេះបានឆ្លងជំងឺកូវីដ១៩ច្រើនជាងគេ។ ចំណែកខេត្តផ្សេងទៀត អាជ្ញាធរ មិនទាន់ដាក់កាតព្វកិច្ចទេ តែអំពាវនាវឲ្យពលរដ្ឋពាក់ម៉ាស់ និងអនុវត្តវិធានការបង្ការរបស់ក្រសួងសុខាភិបាល។ ជុំវិញករណីនេះ អាស៊ីសេរី មិនអាចសុំការបញ្ជាក់បន្ថែមអ្នកនាំពាក្យអគ្គស្នងការនគរបាលជាតិលោក ឆាយ គឹមខឿន និងអ្នកនាំពាក្យក្រសួងសុខាភិបាលអ្នកស្រី ឱ វណ្ណឌីន បានទេនៅថ្ងៃទី២៨ ខែមីនា។ ទោះយ៉ាងណា ក្រសួងសុខាភិបាល ធ្លាប់បញ្ជាក់ថា ជំហានដំបូងអាជ្ញាធរ នឹងមិនទាន់ពិន័យភ្លាមៗទេ តែមន្ត្រីសុខាភិបាល ឬ អាជ្ញាធរមានសមត្ថកិច្ច នឹងអប់រំ ណែនាំ ព្រមានដល់បុគ្គលដែលមិនអនុវត្តតាមកាតព្វកិច្ចពាក់ម៉ាស់ និងរក្សាគម្លាតសុវត្ថិភាព។ ប៉ុន្តែក្នុងករណីនៅតែមិនអនុវត្តទៀត អាជ្ញាធរមានសមត្ថកិច្ចនឹងពិន័យជាទឹកប្រាក់ចន្លោះពីពីរសែន (២០០.០០០) រៀល ទៅ មួយលាន (១.០០០.០០០)រៀល ជាកំហិត គឺស្របតាមច្បាប់ស្ដីពីការទប់ស្កាត់ជំងឺកូវីដ១៩ និងជំងឺឆ្លងកាចសាហាវផ្សេងៗ។ សង្គមស៊ីវិលស្វាគមន៍ការតម្រូវឲ្យពាក់ម៉ាស់នៅទីសាធារណៈ និងវិធានការអប់រំ ណែនាំពលរដ្ឋ តែមិនយល់ស្របនឹងវិធានការពិន័យទេ ព្រោះជាបន្ទុកធ្ងន់ធ្ងរសម្រាប់ពលរដ្ឋក្រីក្រ។ ប្រធានសមាគមឯករាជ្យនៃសេដ្ឋកិច្ចក្រៅប្រព័ន្ធលោក វ៉ន់ ពៅ យល់ថា ស្ថានភាពនេះ អាជ្ញាធរគួរតែបង្កើនការអប់រំផ្សព្វផ្សាយឲ្យទូលាយ និងជួយឧបត្ថម្ភទាំងសម្ភារៈ និងថវិកា ដើម្បីឲ្យពលរដ្ឋក្រីក្រ មានលទ្ធភាពអនុវត្តច្បាប់បាន។ លោកនៅតែជំរុញឲ្យរដ្ឋាភិបាល ជួយអន្តរាគមន៍ឲ្យមានការពន្យារពេលសងបំណុលធនាគារទាំងស្រុង ដើម្បីពលរដ្ឋក្រីក្រមានលទ្ធភាពកាត់បន្ថយការចេញក្រៅផ្ទះ តាមការអំពាវនាវរបស់រដ្ឋាភិបាល៖ មួយរយៈចុងក្រោយនេះ អាជ្ញាធររដ្ឋាភិបាល តែងអំពាវនាវជារឿយៗឲ្យពលរដ្ឋ ចូលរួមពាក់ម៉ាស់ និងរក្សាគម្លាត ឲ្យបានត្រឹមត្រូវទាំងអស់គ្នា ដើម្បីបញ្ចៀសការផាកពិន័យ និងបញ្ចៀសការឆ្លងជំងឺកូវីដ១៩។ ទោះជាយ៉ាងណា មន្រ្តីសង្គមស៊ីវិល និងមេដឹកនាំសហជីព ព្រួយបារម្ភថា ពលរដ្ឋមិនសូវយល់ដឹងនិងមិនសូវទទួលបានព័ត៌មានគ្រប់ជ្រុងជ្រោយពាក់ព័ន្ធនឹងវិធានការទប់ស្កាត់កូវីដ-១៩ របស់រដ្ឋាភិបាល ហើយបណ្តាលឲ្យពួកគាត់អាចប្រឈមនឹងការពិន័យ ឬដាក់ទោសទណ្ឌ៕ | 2021-03-29T04:58:45+07:00 | rfa.org | https://www.rfa.org/khmer/news/health/people-complain-about-high-fine-for-those-who-do-not-wear-masks-03282021175006.html |
b45dc6ea-bec7-40a5-975a-fd93f01f5565 | សម្ដេចតេជោ ហ៊ុន សែន ថ្លែងអំណរគុណចំពោះលោកស្រី មៀវ ចេង ម្ចាស់ផ្ទះជួល ១២០បន្ទប់ នៅខណ្ឌពោធិ៍សែនជ័យ ដែលប្រកាសបញ្ចុះថ្លៃជួលបន្ទប់ ៥០% ដល់កម្មករ-អ្នកជួលទាំងអស់ ក្នុងដំណាក់កាលវិបត្តិជំងឺកូវីដ១៩ | សម្ដេចតេជោ ហ៊ុន សែន នាយករដ្ឋមន្ត្រីនៃកម្ពុជា នាថ្ងៃទី២៨ ខែមីនា ឆ្នាំ២០២១នេះ បានចេញលិខិតថ្លែងអំណរគុណជូនចំពោះលោកស្រី មៀវ ចេង ម្ចាស់ផ្ទះជួល ១២០បន្ទប់ ស្ថិតនៅភូមិទួលពង្រ សង្កាត់ចោមចៅទី១ ខណ្ឌពោធិ៍សែនជ័យ ដែបានប្រកាសបញ្ចុះថ្លៃជួលបន្ទប់ ៥០% ដល់កម្មករ-កម្មការនី និងអ្នកជួលបន្ទប់ទាំងអស់ ក្នុងដំណាក់កាលដែលប្រទេសកម្ពុជាកំពុងជួបនូវវិបត្តិជំងឺកូវីដ១៩នេះ។ តាមរយៈលិខិតថ្លែងអំណរគុណរបស់សម្ដេចតេជោ ហ៊ុន សែន បានសរសេរយ៉ាងដូច្នេះថា ។ លោកស្រី មៀវ ចេង បានឱ្យដឹងថា ការសម្រេចបញ្ចុះថ្លៃជួលបន្ទប់នេះ ត្រូវបានធ្វើឡើងក្រោយពីមានការអំពាវនាវរបស់សម្តេចតេជោនាយករដ្ឋមន្ត្រី ដើម្បីលើកទឹកចិត្តឱ្យម្ចាស់ផ្ទះជួល ឬបន្ទប់ជួលនៅទូទាំងប្រទេសកម្ពុជា ចូលរួមជួយសម្រាលបន្ទុករបស់កម្មករ-កម្មការនី ក៏ដូចជាអ្នកជួលផ្ទះ ឬបន្ទប់របស់ខ្លួន ក្នុងដំណាក់កាលនៃការរីករាលដាលជំងឺកូវីដ១៩។ គួរកត់សម្គាល់ថា មកដល់ពេលនេះ គេសង្កេតឃើញមានអ្នកមានផ្ទះជួល និងបន្ទប់ជួលជាច្រើននាក់ហើយ ដែលបានប្រកាសពីការមិនយកថ្លៃឈ្នួល និងបញ្ចុះថ្លៃជួលផ្ទះ-បន្ទប់ ពីកម្មករនិយោជិត ក៏ដូចជាអ្នកដែលកំពុងជួលផ្ទះស្នាក់នៅ និងអាជីវករលក់ដូរជាដើម ខណៈកាយវិការប្រកបដោយទឹកចិត្តសប្បុរសទាំងនោះ ពិតជាបានជួយកាត់បន្ថយការលំបាក និងការចំណាយរបស់អ្នកជួលផ្ទះ-បន្ទប់ទាំងឡាយ ក្នុងអំលុងពេលការរកចំណូលរបស់ពួកគេបានធ្លាក់ចុះ ព្រោះតែរងផលប៉ះពាល់ដោយសារវិបត្តិជំងឺកូវីដ១៩នោះ។ * ទី១៖ លោក ហេង វាសនា ម្ចាស់បន្ទប់ជួលចំនួន ៤៦បន្ទប់ នៅភូមិទទឹង ឃុំអន្លង់ត្នោត ស្រុកក្រគរ ខេត្តពោធិ៍សាត់ * ទី២៖ លោក ឈឿន ប៊ុនឆន ម្ចាស់បន្ទប់ជួលចំនួន ៦៩បន្ទប់ នៅសង្កាត់ស្វាយរលំ ក្រុងតាខ្មៅ ខេត្តកណ្តាល * ទី៣៖ លោក លឹម ជា ម្ចាស់បន្ទប់ជួល ២៧០បន្ទប់ នៅស្រុកក្រគរ ខេត្តពោធិ៍សាត់ * ទី៤៖ លោក មីន រស្មី ម្ចាស់បន្ទប់ជួល ៥៣បន្ទប់ ក្រុងខេមរភូមិន្ទ ខេត្តកោះកុង * ទី៥៖ លោក គី សួគ៌ ម្ចាស់បន្ទប់ជួលចំនួន ២៧១បន្ទប់ ដែលមានទីតាំងនៅភូមិត្រពាំងថ្លឹង សង្កាត់ចោមចៅទី១ ខណ្ឌពោធិ៍សែនជ័យ រាជធានីភ្នំពេញ * ទី៦៖ លោកឧកញ៉ា ស្រី ចាន់ថន ដែលមានផ្ទះជួល/តូបជួលចំនួន ៥០០ល្វែង/តូប នៅតំបន់អភិវឌ្ឍន៍របស់ក្រុមហ៊ុន 7NG ស្ថិតនៅឃុំវិហារសួគ៌ ស្រុកខ្សាច់កណ្តាល ខេត្តកណ្តាល * ទី៧៖ លោកស្រី មៀវ ចេង ម្ចាស់ផ្ទះជួល ១២០បន្ទប់ ស្ថិតនៅភូមិទួលពង្រ សង្កាត់ចោមចៅទី១ ខណ្ឌពោធិ៍សែនជ័យ៕ | 2021-03-29T04:47:00+07:00 | freshnewsasia.com | https://m.freshnewsasia.com/index.php/en/localnews/191226-2021-03-28-14-47-29.html |
73013041-a5c2-491e-874d-ddca7fe3ad9f | អាជ្ញាធរ និងមន្ដ្រីសុខាភិបាល ចុះយកសំណាកមនុស្ស១៧នាក់ (មានទារក៥ខែម្នាក់) នៅសង្កាត់កន្ទោក ខណ្ឌកំបូល ក្រោយប៉ះពាល់ ជាមួយអ្នកកើតជំងឺកូវីដ១៩ | អាជ្ញាធរ និងមន្ដ្រីសុខាភិបាល នៅថ្ងៃទី២៨ ខែមីនា ឆ្នាំ២០២១នេះ បានចុះសម្របសម្រួល មកយកសំណាកមនុស្ស១៧នាក់ (មានទារក៥ខែម្នាក់) លើកទី១ ស្ថិតនៅបុរីពិភពថ្មីកំបូល១ ផ្ទះលេខ៩៤ ផ្លូវ០៧ ភូមិស្ងួនពេជ្រ និងបុរីកំបូលស៉ី ធី ផ្ទះលេខ៨៣C ភូមិគល់ សង្កាត់កន្ទោក ខណ្ឌកំបូល រាជធានីភ្នំពេញ។ ការចុះយកសំណាកនេះ អនុវត្តតាមការដឹកនាំរបស់ លោក ឃឹម ស៊ុនសូដា អភិបាលខណ្ឌកំបូល, លោក ហោ វាសនា អភិបាលរងខណ្ឌកំបូល ដោយបានដឹកនាំ មន្រ្តីការិយាល័យសេដ្ឋកិច្ច និងអភិវឌ្ឍន៍សហគមន៍ អាជ្ញាធរសង្កាត់កន្ទោក និងសង្កាត់កំបូល សហការជាមួយគ្រូពេទ្យ។ ទី១៖ ឈ្មោះ មាស សារ៉ន ភេទប្រុស អាយុ៤២ឆ្នាំ មុខរបរមន្រ្តីពេទ្យយោធាទ័ពជើងគោក លេខទូរស័ព្ទទំនាក់ទំនង០៩៧ ៧៧៩ ៧៧៥៥ (បានចាក់ថ្នាំឲ្យឈ្មោះ ឈឿន ទ្រី វិជ្ជមានមេរោគកូវីដ១៩ នៅថ្ងៃទី២៣ ខែមីនា ឆ្នាំ២០២១)។ (ចាប់ពីថ្ងៃចាក់ថ្នាំ ឲ្យលោក ឈឿន ទ្រី មកឈ្មោះ មាស សារ៉ន ពុំបានចូលអង្គភាពនោះទេ)។ ទី២៖ ឈ្មោះ ឃុយ ផល្លា ភេទស្រី អាយុ៤៧ឆ្នាំ (ប៉ះពាល់ប្រយោល) ទី៣៖ ឈ្មោះ នី អែនជាលីណា ភេទស្រី អាយុ១១ឆ្នាំ (ប៉ះពាល់ប្រយោល) ទី៤៖ ឈ្មោះ នី សិរីសួស្តី ភេទស្រី អាយុ៦ឆ្នាំ (ប៉ះពាល់ប្រយោល) ទី៥៖ ឈ្មោះ ខា សុហេង ភេទប្រុស អាយុ២៥ បុខរបរលក់ទំនិញ នៅមុខក្លោងទ្វាវត្តស្ងួនពេជ្រ ស្នាក់នៅ ផ្លូលំភូមិទួលសាម៉ សង្កាត់កំបូល ខណ្ឌកំបូល (បានប៉ះពាល់ជាមួយលោក មាស សារ៉ន) ទី៦៖ ឈ្មោះ ជីន សារី ភេទស្រី អាយុ៦៣ឆ្នាំ ទី៧៖ ឈ្មោះ រិទ្ធ សុខគីម ភេទស្រី អាយុ២៦ឆ្នាំ ទី៨៖ ឈ្មោះ ហេង គីមហុង ភេទប្រុស អាយុ៤ឆ្នាំ ទី៩៖ ទារក ហេង ម៉េងហួ ភេទប្រុស អាយុ៥ខែ ទី១០៖ ស៊ុន បញ្ញា ភេទប្រុស អាយុ៥ឆ្នាំ ទី១១៖ ឈ្មោះ ខា សុឃី ភេទប្រុស អាយុ១៨ឆ្នាំ ទី១២៖ ឈ្មោះ ខា ភារ៉េម ភេទស្រី អាយុ៣០ឆ្នាំ ទី១៣៖ ឈ្មោះ វន ម៉េងហុង ភេទប្រុស អាយុ៤០ឆ្នាំ ទី១៤៖ ឈ្មោះ ស៊ុក ច័ន្ទរាស៊ី ភេទស្រី អាយុ១៦ឆ្នាំ ទី១៥៖ ឈ្មោះ ផុន ភន ភេទប្រុស មុខរបរបុគ្គលិកអនាម័យ នៅបុរីកំបូល១ លេខទូរស័ព្ទទំនាក់ទំនង ០៩៧ ៨៧៣ ៤១៦៩ ទី១៦៖ ឈ្មោះ ម៉ៃ រ៉ា ភេទស្រី មុខរបរបុគ្គលិកអនាម័យ នៅបុរីកំបូល១ លេខទូរស័ព្ទទំនាក់ទំនង ០៩៦ ៣៨៦ ២៥៦២ ទី១៧៖ ឈ្មោះ ប៊ុន វុទ្ធី ភេទប្រុស មុខរបរសន្តិសុខបុរីកំបូល១ លេខទូរស័ព្ទទំនាក់ទំនង ០៨៨ ៤០៦ ២៩៥៦ សរុបអ្នកធ្វើចត្តាឡីស័កនៅផ្ទះចំនួន១៧នាក់ ប៉ះពាល់ដោយផ្ទាល់ ជាមួយអ្នកវិជ្ជមានកូវីដ១៩ ចំនួន០៧នាក់ និងនាក់ប៉ះពាល់ប្រយោលចំនួន១០នាក់៕ | 2021-03-29T04:02:00+07:00 | freshnewsasia.com | https://m.freshnewsasia.com/index.php/en/localnews/191221-2021-03-28-14-02-55.html |
75a6c5dc-46c4-48e6-b6c0-4a5449f8ffef | ក្រសួងសុខាភិបាល៖ ចាក់វ៉ាក់សាំងជំងឺកូវីដ១៩ Sinopharm និង Astra Zeneca នៅទូទាំងប្រទេស កើនដល់ចំនួន ២៥២,៥០៧នាក់ គិតត្រឹមថ្ងៃទី២៨ ខែមីនានេះ | របាយការណ៍របស់ក្រសួងសុខាភិបាល ដែលបណ្តាញព័ត៌មាន Fresh News ទទួលបាននៅយប់ថ្ងៃនេះបង្ហាញថា គិតត្រឹមថ្ងៃទី២៨ ខែមីនា ឆ្នាំ២០២១នេះ ក្រសួងបានចាក់វ៉ាក់សាំងកូវីដ១៩ ស៊ីណូហ្វាម (Sinopharm) និង អាស្រ្តាហ្សេនីកា (Astra Zeneca) ជូនជនស៊ីវិលទូទាំងប្រទេស៖ សរុបទាំងអស់ទូទាំងប្រទេសចំនួន ២៥២,៥០៧នាក់។ | 2021-03-29T03:58:00+07:00 | freshnewsasia.com | https://m.freshnewsasia.com/index.php/en/localnews/191220-2021-03-28-13-58-01.html |
a998e096-52c7-4811-bf2a-466d945f787f | វ៉ាក់សាំងបង្ការជំងឺកូវីដ-១៩ ជាង «១០២លានដូស» ត្រូវបានចាក់ជូនប្រជាជននៅទូទាំប្រទេសចិន | អាជ្ញាធរសុខាភិបាលចិននៅថ្ងៃអាទិត្យនេះបានរាយការណ៍ឲ្យដឹងថា គិតត្រឹមថ្ងៃសៅរ៍សប្តាហ៍នេះខ្លួនបានចាក់វ៉ាក់សាំងបង្ការជំងឺ COVID-19 ជូនប្រជាជនច្រើនជាង ១០២លានដូសហើយ។ នេះបើយោងតាមការចេញផ្សាយដោយ ទីភ្នាក់ងារសារព័ត៌មានស៊ីនហួរ នៅថ្ងៃអាទិត្យ ទី២៨ ខែមីនា ឆ្នាំ២០២១។ ទិន្នន័យដែលចេញផ្សាយដោយគណៈកម្មាធិការសុខភាពជាតិនៅថ្ងៃអាទិត្យនេះបានបង្ហាញថា វ៉ាក់សាំងបង្ការជំងឺ COVID-19 ចំនួន ១០២.៤២លានដូស ត្រូវបានចែកចាយនៅទូទាំងប្រទេសចិន។ គួរបញ្ជាក់ថា ប្រទេសចិនត្រូវបានគេមើលឃើញថា បានបង្កើនចំនួនវ៉ាក់សាំងចាក់ជូនប្រជាជនរបស់ខ្លួនជារៀងរាល់ថ្ងៃ។ ដោយក្នុងមួយថ្ងៃ វ៉ាក់សាំងជាង៣លានដូសត្រូវបានចែកចាយ ចាប់តាំងពីប្រទេសនេះចាប់ផ្តើមរបាយការណ៍ចាក់វ៉ាក់សាំងប្រចាំថ្ងៃ កាលពីថ្ងៃទី ២៤ ខែមីនាមក៕ | 2021-03-29T03:18:00+07:00 | freshnewsasia.com | https://m.freshnewsasia.com/index.php/en/internationalnews/191217-2021-03-28-13-18-46.html |
c707fd0a-103e-4d92-a544-160a6b9c4712 | ខេត្តកំពង់ចាមបង្កើតមណ្ឌលត្រួតពិនិត្យសុខភាពបឋម ដើម្បីបែងចែងជំងឺមុននឹងអនុញ្ញាតឲ្យអ្នកជំងឺចូលពិនិត្យព្យាបាលនៅតាមមន្ទីររដ្ឋ និងឯកជន, បើមានរោគសញ្ញាសង្ស័យកូវីដ ត្រូវរាយការណ៍បន្ទាន់ | អភិបាលខេត្តកំពង់ចាម លោក អ៊ុន ចាន់ដា នៅថ្ងៃទី២៨ ខែមីនា ឆ្នាំ២០២១នេះ បានណែនាំឱ្យពង្រឹងការគ្រប់គ្រងមណ្ឌលត្រួតពិនិត្យសុខភាព និងឱសថស្ថានជាដើម ដើម្បីបែងចែកអ្នកជំងឺមុនចូលពិនិត្យ និងសម្រាកព្យាបាលនៅតាមន្ទីរពេទ្យ មណ្ឌលសុខភាព មន្ទីរសម្រាកព្យាបាលជំងឺ គ្លីនិក សម្ភព បន្ទប់ពិនិត្យពិគ្រោះជំងឺ ឱសថស្ថាន ឱសថស្ថានរង មន្ទីពិសោធន៍វេជ្ជសាស្ត្រឯកជន ក្នុងខេត្តកំពង់ចាម។ លោក អ៊ុន ចាន់ថា បានគូសបញ្ជាក់ថា ការធ្វើបែបនេះ ដើម្បីចូលរួមទប់ស្កាត់ និងកាត់ផ្តាច់ខ្សែចម្លងទ្រង់ទ្រាយធំក្នុងសហគមន៍។ លោកអភិបាលខេត្ត បានធ្វើការណែនាំដល់លោកអភិបាលក្រុង-ស្រុក លោកប្រធានមន្ទីរសុខាភិបាល នៃរដ្ឋបាលខេត្ត លោក-លោកស្រីប្រធានមន្ទីរពេទ្យខេត្ត មន្ទីរពេទ្យបង្អែកស្រុក មណ្ឌលសុខភាព ម្ចាស់មន្ទីរសម្រាកព្យាបាលជំងឺ គ្លីនិក សម្ភព បន្ទប់ពិនិត្យពិគ្រោះជំងឺ ឱសថស្ថាន ឱសថស្ថានរង មន្ទីរពិសោធន៍វេជ្ជសាស្រ្តឯកជន អនុវត្តនូវវិធានការចាំបាច់ដូចខាងក្រោម៖ មន្ទីរសុខាភិបាលនៃរដ្ឋបាលខេត្ត ត្រូវធ្វើការណែនាំដល់មន្ទីរពេទ្យខេត្ត មន្ទីរពេទ្យបង្អែកស្រុក មណ្ឌលសុខភាព និងលោក-លោកស្រី ម្ចាស់មន្ទីរសម្រាកព្យាបាលជំងឺ គ្លីនិក សម្ភពបន្ទប់ពិនិត្យពិគ្រោះជំងឺ មន្ទីរពិសោធន៍វេជ្ជសាស្រ្តឯកជន ក្នុងខេត្តកំពង់ចាម ត្រូវបង្កើតមណ្ឌលត្រួតពិនិត្យសុខភាពបឋម ដើម្បីបែងចែងជំងឺមុននឹងអនុញ្ញាតឲ្យអ្នកជំងឺចូលពិនិត្យសម្រាកព្យាបាលនៅកន្លែងរបស់ខ្លួន។ ប្រធានមន្ទីរពេទ្យខេត្ត មន្ទីរពេទ្យបង្អែកស្រុក មណ្ឌលសុខភាព ម្ចាស់មន្ទីរសម្រាកព្យាបាលជំងឺគ្លីនិក សម្ភព បន្ទប់ពិនិត្យពិគ្រោះជំងឺ ឱសថស្ថាន ឱសថស្ថានរង មន្ទីរពិសោធន៍វេជ្ជសាស្ត្រត្រូវរៀបចំបង្កើតមណ្ឌលត្រួតពិនិត្យជំងឺបឋម និងឲ្យមាន QR Code រៀបចំវិធានការអនាម័យ គម្លាតសុវត្តិភាព នៅទីតាំងពិគ្រោះជំងឺរបស់ខ្លួន ដើម្បីការពារទប់ស្កាត់ការចម្លងជំងឺកុំង១៩។ មន្ទីរសុខាភិបាល នៃរដ្ឋបាលខេត្ត ត្រូវណែនាំដល់អ្នកទទួលខុសត្រូវនៅតាមមណ្ឌលត្រួតពិនិត្យជំងឺបឋម នៅតាមទីតាំងសេវាសុខាភិបាល ក្នុងខេត្តកំពង់ចាម ក្នុងករណីមានការសង្ស័យមានជំងឺកូវីដ-១៩ ត្រូវទំនាក់ទំនងបញ្ជូនអ្នកជំងឺមកកាន់មន្ទីរពេទ្យខេត្ត ឬមន្ទីរពេទ្យបង្អែកស្រុក ដើម្បីបន្តការតាមដាន និងយកសំណាកអ្នកសង្ស័យ។ ម្ចាស់ឱសថស្ថាន ឱសថស្ថានរងក្នុងខេត្តកំពង់ចាម ក្នុងករណីមានការសង្ស័យ និងមានរោគសញ្ញាណាមួយ ពាក់ព័ន្ធនឹងជំងឺកូវីដ-១៩ មកទិញឱសថរបស់ខ្លួនត្រូវរាយការណ៍បន្ទាន់ មកលោកប្រធានមន្ទីរសុខាភិបាល នៃរដ្ឋបាលខេត្ត មន្ទីរពេទ្យបង្អែកស្រុក ឬអាជ្ញាធរដែលនៅជិតកន្លែង របស់លោក-លោកស្រី និងត្រូវជួយកត់ត្រាឈ្មោះ លេខទូរស័ព្ទ និងអាសយដ្ឋាន និងព័ត៌មានផ្សេងៗទៀត របស់បុគ្គលសង្ស័យឲ្យទៅមន្ត្រីសុខាភិបាលដែលនៅជិតលោកអ្នក។ គណៈបញ្ជាការឯកភាពរដ្ឋបាលក្រុង-ស្រុក សហការជាមួយមន្ទីរសុខាភិបាល នៃរដ្ឋបាលខេត្ត ចុះផ្អាកជាបណ្តោះអាសន្ន ឬជាអចិន្ត្រៃយ៍ នូវទីតាំងផ្តល់សេវាសុខាភិបាលណាដែលមិនសហការ និងចូលរួមអនុវត្តតាមការណែនាំរបស់ក្រសួងសុខាភិបាល និងរដ្ឋបាលខេត្តកំពង់ចាម ក្នុងការបង្កើតឲ្យមានមណ្ឌលត្រួតពិនិត្យសុខភាពបឋម ដើម្បីបែងចែងជំងឺមុននឹងអនុញ្ញាតឲ្យអ្នកជំងឺ ចូលពិនិត្យ ឬសម្រាកព្យាបាលនៅកន្លែងរបស់ខ្លួន។ ទន្ទឹមនឹងនេះត្រូវអនុវត្តវិធានការច្បាប់ជាធរមាន ចំពោះបុគ្គលដែលមិនចូលរួមសហការឬមិនស្មោះត្រង់ ដោយលាក់បាំងនូវព័ត៌មាន ប្រវត្តិធ្វើដំណើរ និងអ្នកពាក់ព័ន្ធ។ រដ្ឋបាលខេត្តកំពង់ចាម សង្ឃឹមយ៉ាងមុតមាំថា លោកអភិបាលក្រុង-ស្រុក លោកប្រធានមន្ទីរសុខាភិបាលនៃរដ្ឋបាលខេត្ត លោកប្រធានមន្ទីរពេទ្យខេត្ត លោក-លោកស្រីប្រធានមន្ទីរពេទ្យបង្អែកស្រុក ប្រធានមណ្ឌលសុខភាពក្នុងខេត្ត ម្ចាស់អាជីវកម្មសេវាសុខាភិបាល រួមនឹងប្រជាពលរដ្ឋ ចូលរួមសហការអនុវត្ត តាមស្មារតីនៃសេចក្តីណែនាំនេះ ប្រកបដោយស្មារតីទទួលខុសត្រូវខ្ពស់ ដើម្បីការពារសហគមន៍ មិនឲ្យឆ្លងជំងឺកូវីដ-១៩ដ៏ប្រល័យនេះ៕ | 2021-03-29T02:22:00+07:00 | freshnewsasia.com | https://m.freshnewsasia.com/index.php/en/localnews/191211-2021-03-28-12-22-38.html |
e0423e91-bb53-4713-9866-4c4078d3517d | ចុងភៅការដែល កក្កដា សុភ័ណ្ឌ ទៅចូលរួមនៅខេត្តតាកែវ រកឃើញវិជ្ជមានជំងឺកូវីដ១៩ ក្រោយតេស្ដលើកទី៣ | សេចក្ដីរាយការណ៍ពីខេត្តតាកែវ បានឲ្យដឹងនៅមុននេះបន្ដិច នាល្ងាចថ្ងៃទី២៨ ខែមីនា ឆ្នាំ២០២១នេះថា ចុងភៅក្នុងពិធីមង្គលការ ដែលលោក កក្កដា សោភ័ណ្ឌ ទៅចូលរួមនៅស្រុកសំរោងនោះ រកឃើញកើតជំងឺកូវីដ១៩ ក្រោយការធ្វើតេស្ដលើកទី៣។ របាយការណ៍របស់សមត្ថកិច្ច ដែលបណ្ដាញព័ត៌មាន Fresh News ទទួលបានឲ្យដឹងថា អ្នកវិជ្ជមានជំងឺកូវីដ១៩នេះ ពាក់ព័ន្ធជាមួយបុគ្គល កក្កដា សោភ័ណ្ឌ នៅក្នុងពិធីមង្គលការកាលពីថ្ងៃទី១២ ខែមីនា ឆ្នាំ២០២១ នៅភូមិក្រាំងលាវ ឃុំរវៀង ស្រុកសំរោង។ អ្នកជំងឺឈ្មោះ ហ៊ីង សាមួន ភេទប្រុស អាយុ៤៩ឆ្នាំ ទីលំនៅភូមិព្រេច សង្កាត់រកាក្រៅ ក្រុងដូនកែវ។ ប្រភពព័ត៌មានបានបន្ថែមទៀតថា អ្នកជំងឺត្រូវបានបញ្ជូនទៅសម្រាកព្យាបាលនៅមន្ទីរពេទ្យបង្អែកខេត្តតាកែវ ខណៈអ្នកពាក់ព័ន្ធចំនួន០៦នាក់ផ្សេងទៀត ត្រូបានបញ្ជូនទៅធ្វើចត្តាឡីស័កនៅមជ្ឈមណ្ឌលគរុកោសល្យភូមិភាគតាកែវ៕ | 2021-03-29T01:59:00+07:00 | freshnewsasia.com | https://m.freshnewsasia.com/index.php/en/localnews/191208-2021-03-28-11-59-26.html |
d5e66552-1ea1-45bf-a11d-4d3762849a40 | រដ្ឋបាលខេត្តកំពង់ចាម បង្ហាញទីតាំង និងប្រវត្តិធ្វើដំណើររបស់អ្នកកើតជំងឺកូវីដ១៩ ចំនួន៦នាក់ | រដ្ឋបាលខេត្ដកំពង់ចាម នៅថ្ងៃទី២៨ ខែមីនា ឆ្នាំ២០២១នេះ បានសេចក្ដីប្រកាសព័ត៌មានផ្លូវការ បង្ហាញពីទីតាំង និងប្រវត្តិធ្វើដំណើររបស់អ្នកកើតជំងឺកូវីដ១៩ ចំនួន៦នាក់ ពាក់ព័ន្ធប្រជាពលរដ្ឋជាច្រើននាក់ផ្សេងទៀត នៅតាមបណ្ដាក្រុង ស្រុក ក្នុងមូលដ្ឋានខេត្តកំពង់ចាម។ ឈ្មោះ ជួប សារ៉ែន ភេទស្រី អាយុ៤៥ឆ្នាំ នៅភូមិសង្កើប ឃុំសំបូរ ស្រុកបាធាយ (ឆ្លងពីកូននៅភ្នំពេញ) វណ្ណា ហ្សារីន (កូនរបស់ឈ្មោះ វ៉ាន់ ណាក្រូ) ភេទស្រី អាយុ១៨ខែ វណ្ណា ឡូស៉ិច (កូនរបស់ឈ្មោះ វ៉ាន់ ណាក្រូ) ភេទប្រុស អាយុ៨ឆ្នាំ ឈ្មោះ លាង សុធារី (ប្រពន្ធឈ្មោះ វ៉ាន់ ណាក្រូ) អាយុ២៧ឆ្នាំ នៅភូមិអូរឬស្សី ឃុំអូរឬស្សី ក្រុងក្រចេះ ឈ្មោះ លាង ញ៉ (ឪពុកក្មេកឈ្មោះ វ៉ាន់ ណាក្រូ) អាយុ៧៥ឆ្នាំ នៅភូមិទី១ សង្កាត់វាលវង់ ក្រុងកំពង់ចាម ឈ្មោះ អាង សុខា ភេទស្រី អាយុ៧៤ឆ្នាំ រស់នៅភូមិអូររុន ឃុំខ្ពបតាងួន ស្រុកស្ទឹងត្រង់ ខេត្តកំពង់ចាម។ បើតាមសេចក្ដីប្រកាសព័ត៌មាន អាជ្ញាធរ និងមន្ដ្រីសុខាភិបាល កំពុងបន្ដស្វែករកទីតាំង និងអ្នកប៉ះពាល់ជាមួយអ្នកជំងឺកូវីដ១៩បន្ថែមទៀត និងសូមអំពាវនាវដល់ប្រជាពលរដ្ឋ ដែលប៉ះពាល់ផ្ទាល់ និងប៉ះពាល់ដោយប្រយោល៕ | 2021-03-29T01:52:00+07:00 | freshnewsasia.com | https://m.freshnewsasia.com/index.php/en/localnews/191207-2021-03-28-11-52-55.html |
85953053-e4bd-427c-b767-69a2903f4634 | ឧត្តមសេនីយ៍ឯក រ័ត្ន ស៊្រាង ចាត់ក្រុមការងារ នាំយកស្បៀងឧបត្ថម្ភដល់ប្រជាពលរដ្ឋជាប់ពាក់ព័ន្ធដោយប្រយោល ជាមួយបុគ្គលវិជ្ជមានជំងឺកូវីដ-១៩ ក្នុងសង្កាត់ព្រែកកំពឹស | លោកឧត្តមសេនីយ៍ឯក រ័ត្ន ស៊្រាង មេបញ្ជការរង កងរាជអាវុធហត្ថលើផ្ទៃប្រទេស មេបញ្ជាការកងរាជអាវុធហត្ថរាជធានីភ្នំពេញ និងជាប្រធានក្រុមការងាររាជរដ្ឋាភិបាល ចុះមូលដ្ឋានខណ្ឌដង្កោ រាជធានីភ្នំពេញ បានចាត់ឲ្យក្រុមការងារ ដែលមានលោកឧត្ដមសេនីយ៍ត្រី ឈុន ប៊ុនទី មេបញ្ជាការរង កងរាជអាវុធហត្ថរាជធានីភ្នំពេញ ជាតំណាង នាំយកអំណោយជាស្បៀង ដើម្បីឧបត្ថម្ភដល់ប្រជាពលរដ្ឋ១៣គ្រួសារ ស្មើនឹង ៨០នាក់ (ស្រី២៤នាក់) ដែលកំពុងធ្វើចត្តាឡីស័កតាមផ្ទះរៀងខ្លួន និងបានទទួលការយកសំណាកលើកទី១ ក្នុងភូមិដំណាក់សង្កែ សង្កាត់ព្រែកកំពឹស ខណ្ឌដង្កោ។ សកម្មភាព បានធ្វើឡើងនាព្រឹក ថ្ងៃសៅរ៍ ទី២៧ ខែមីនា ឆ្នាំ២០២១។ ពលរដ្ឋទាំងនេះ បានជាប់ពាក់ព័ន្ធដោយប្រយោល ជាមួយបុគ្គលមានវិជ្ជមានជំងឺកូវីដ-១៩ ឈ្មោះ កក្កដា សោភ័ណ ក្នុងពិធីមង្គលការមួយកន្លែងនៅខេត្តតាកែវ។ ស្បៀងអាហារនោះរួមមាន អង្ករចំនួន២៤ការ៉ុង មីចំនួន២៧កេា ទឹកសុទ្ធចំនួន៣៦កេស ទឹកត្រី ទឹកស៊ីអ៉ីវ២៦យួរ និងត្រីខចំនួន ៣៦យួរ។ ក្នុងឱកាសនោះ លោកឧត្ដមសេនីយ៍ត្រី ឈុន ប៊ុនទី បានពាំនាំនូវការផ្តាំផ្ញើសួរសុខទុក្ខពីសំណាក់ លោកឧត្តមសេនីយ៍ឯក រ័ត្ន ស្រ៊ាង ជូនចំពោះ ប្រជាពលរដ្ឋដែលកំពុងធ្វើចត្តាឡីស័កតាមផ្ទះរៀងខ្លួនទាំងអស់ សូមអត់ធ្មត់នៅដាច់ដោយឡែកបន្តមួយរយៈទៀត ដើម្បីឲ្យប្រាកដថាមានសុវត្ថិភាព ជៀសឆ្ងាយពីជំងឺឆ្លងកូវីដ-១៩ និងសូមចូលរួមអនុវត្តឲ្យបាននូវវិធានការ ៣ការពារ ៣កុំ របស់សម្តេចតេជោ ហ៊ុន សែន នាយករដ្ឋមន្ត្រី នៃកម្ពុជា ព្រមទាំងវិធានការនានា របស់ក្រសួងសុខាភិបាល ក្នុងការចូលរួមបង្កាទប់ស្កាត់ កូវីដ-១៩ ផងដែរ៕ | 2021-03-29T01:37:00+07:00 | freshnewsasia.com | https://m.freshnewsasia.com/index.php/en/localnews/191203-2021-03-28-11-37-06.html |
6fe79181-352b-4190-817c-12b940f14ca6 | រដ្ឋបាលខេត្តកំពង់ចាម សម្រេចបិទទីតាំង ចំនួន១៣ កន្លែង បន្ទាប់ពីរកឃើញ អ្នកវិជ្ជមានកូវីដ-១៩ ចំនួន ៥នាក់ | កំពង់ចាម ៖ ល០ក អ៊ុន ចាន់ដា អភិបាលខេត្តកំពង់ចាម និងជាប្រធានគណៈកម្មការខេត្តប្រយុទ្ធប្រឆាំងនឹងជំងឺកូវីដ-១៩ បានសម្រេចបិទទីតាំងចំនួន១៣ កន្លែង បន្ទាប់ពីរកឃើញមានអ្នកវិជ្ជមានកូវីដ-១៩ចំនួន ៥នាក់ ។ ការសម្រេចនេះបានធ្វើឡើងបន្ទាប់ពី លោកអភិបាលខេត្ត បានដឹកនាំកិច្ចប្រជុំបន្ទាន់មួយ នាព្រឹកថ្ងៃទី២៨ ខែមីនា ឆ្នាំ ២០២១នេះ ស្តីពីការពង្រឹងវិធានការការពារ និងទប់ស្កាត់ ការរីករាលដាលនៃជំងឺកូវីដ-១៩ ក្នុងព្រឹត្តិការណ៍សហគមន៍ ២០-កុម្ភៈ។ ក្នុងឱកាសនោះអភិបាលខេត្តកំពង់ចាមលោកអ៊ុនចាន់ដាបានថ្លែងថា ដើម្បីទប់ស្កាត់ការរីករាលដាលនៃជំងឺកូវីដ-១៩ ដែលកំពុងផ្ទុះឡើងចំនួន៥ ករណី នាពេលថ្មីៗនេះ អាជ្ញាធរខេត្តសម្រេចបិទជាបណ្ដោះអាសន្ននូវទីតាំងចំនួន ១៣កន្លែង ដែលមានការពាក់ព័ន្ធនឹងអ្នកវិជ្ជមាន កូវីដ-១៩ ក្នុងខេត្តកំពង់ចាមមានដូចជា ក្នុងផ្សារធំ ក្រុងកំពង់ចាមបិទចំនួន ៩ កន្លែង , ក្នុងផ្សារសាមគ្គីបិទ ១កន្លែង, គ្លីនិក ម៉ី មុនីបូរិន្ទ ១កន្លែង , គ្លីនិក យិន ស៊ីណាត ១កន្លែង , មណ្ឌលសុខភាព ឃុំខ្ពបតាងួន ស្រុកស្ទឹងត្រង់ ១កន្លែង ។ បើតាមលោកវេជ្ជបណ្ឌិត គីមសួរ ភីរុណ ប្រធានមន្ទីរសុខាភិបាលនៃរដ្ឋបាលខេត្តកំពង់ចាម បានឲ្យដឹងថា អ្នកដែលមានផ្ទុកវិជ្ជមានកូវីដ-១៩ទាំង៥ នាក់រួមមាន ៖ ១ ៖ឈ្មោះ ជួប សារ៉េត ភេទស្រី អាយុ ៤៥ ឆ្នាំ នៅភូមិសង្កេត ឃុំសំបូរ ស្រុកបាធាយ ខេត្តកំពង់ចាម ចូលចត្តាឡីស័ក ថ្ងៃទី ២៥ (ឆ្លងពីកូននៅភ្នំពេញ)។ ២ ៖ ឈ្មោះ វណ្ណា ហ្សារីន (កូនរបស់ លោក វ៉ាន់ណា ក្រូ) ភេទស្រី អាយុ ១៨ខែ។ ៣ ៖ ឈ្មោះ វណ្ណា ឡូស៉ិច (កូនរបស់លោក វ៉ាន់ណា ក្រូ) ភេទប្រុស អាយុ ៨ឆ្នាំ។ ៤ ៖ ឈ្មោះ លាង សុធារី (ប្រពន្ធ វ៉ាន់ណា ក្រូ) ភេទស្រី អាយុ ២៧ឆ្នាំ នៅភូមិអូឬស្សី ឃុំអូឬស្សី ក្រសួង ក្រចេះ។ ៥ ៖ ឈ្មោះ លាង ញ៉ (ឪពុកក្មេក លោក វ៉ាន់ណា ក្រូ) ភេទប្រុស អាយុ ៧៥ឆ្នាំ នៅភូមិទីមួយ ឃុំវាលវង់ ក្រុងកំពង់ចាម។ លោកវេជ្ជបណ្ឌិតបន្តថា ចំពោះអ្នកវិជ្ជមានកូវីដ-១៩ ទាំង៥ខាងលើត្រូវបានក្រុមគ្រូពេទ្យចាត់បញ្ជូន ពីមណ្ឌលចត្តាឡីស័កទៅព្យាបាលជំងឺនៅមន្ទីរពេទ្យខេត្តកំពង់ចាម។ សូមបញ្ជាក់ជូនថា លោក វ៉ាន់ណា ក្រូ ជាមន្រ្តីនរគបាលនៅខេត្តត្បូងឃ្មុំ បានមកសម្រាកព្យាបាលជំងឺនៅមន្ទីរពេទ្យខេត្តកំពង់ចាម ហើយបានបន្តចម្លងជំងឺនេះដល់ឪពុកក្មេក ប្រពន្ធ និងកូនពីរនាក់បន្ថែមទៀត។ ទាក់ទិនទៅនឹងករណីខាងលើនេះ គណៈកម្មការខេត្តប្រយុទ្ធប្រឆាំងនឹងជំងឺកូវីដ-១៩ លោក អ៊ុន ចាន់ដា បានស្នើដល់ អាជ្ញាធរ និងកម្លាំងមានសមត្ថកិច្ចគ្រប់លំដាប់ថ្នាក់ សូមបន្តយកចិត្តទុកដាក់ខ្ពស់អំពីវិធានការនៃការអនុវត្តច្បាប់ និងការអប់រំផ្សព្វផ្សាយទៅដល់មូលដ្ឋាន នូវវិធានការរបស់ប្រមុខរាជរដ្ឋាភិបាល (៣ការពារ និង ៣កុំ) រួមនឹងវិធានការរបស់ក្រសួងសុខាភិបាល ក្នុងការការពារ ទប់ស្កាត់ការរីករាលដាលនៃជំងឺកូវីដ-១៩ ក្នុងព្រឹត្តិការណ៍សហគមន៍ ២០-កុម្ភៈ សំដៅធ្វើយ៉ាងណាកុំឲ្យជំងឺដ៏កាចសហាវមួយនេះកាន់តែរីករាលដាលខ្លាំងឡើង៕ | 2021-03-29T00:51:00+07:00 | dap-news.com | https://dap-news.com/national/2021/03/28/130693/ |
638341ed-b523-4e2a-96ce-6254e71ae525 | រកឃើញករណីវិជ្ជមានកូវីដ-១៩ ចំនួន ៥នាក់នៅកំពង់ចាម | No Content | 2021-03-29T00:48:00+07:00 | dap-news.com | https://dap-news.com/national/2021/03/28/130688/ |
9d6abb1b-8f7f-42ca-bb89-79d594f0e1e4 | ក្រសួងយុត្តិធម៌៖ ក្នុងករណីសង្ស័យ សាកសពអាចមានផ្ទុក មេរោគកូវីដ-១៩ គ្រួសារត្រូវផ្តល់ កិច្ចសហការដល់មន្រ្តី សុខាភិបាលយកវត្ថុ សំណាកពីសព ទៅវិភាគ | ភ្នំពេញ៖ លោក គឹម សន្តិភាព អ្នកនាំពាក្យក្រសួងយុត្តិធម៌បានធ្វើការពន្យល់ថាក្នុងករណីដែលមានការសង្ស័យថាសាកសពអាចមានផ្ទុកមេរោគកូវីដ-១៩គ្រួសារសពត្រូវផ្តល់កិច្ចសហការដល់មន្រ្តីសុខាភិបាលដើម្បីយកវត្ថុសំណាកពីសពយកទៅវិភាគរកមេរោគកូវីដ-១៩។ តាមរយៈបណ្ដាញសង្គមហ្វេសប៊ុក លោកគឹម សន្តិភាពនៅថ្ងៃទី២៨មីនានេះបានពន្យល់បន្ថែមថា ក្នុងអំឡុងពេលរង់ចាំលទ្ធផលនៃការវិភាគសាកសព ត្រូវស្ថិតក្រោមការគ្រប់គ្រងជាបណ្តោះអាសន្នរបស់ក្រសួងសុខាភិបាល ដោយសហការជាមួយអាជ្ញាធរមានសមត្ថកិច្ច។ ក្នុងករណីដែលលទ្ធផលនៃការវិភាគវត្ថុសំណាកបញ្ជាក់ថា សាកសពគ្មានផ្ទុកមេរោគកូវីដ-១៩នោះទេក្រសួងសុខាភិបាល ត្រូវប្រគល់សាកសពឱ្យគ្រួសារសពដើម្បីគ្រប់គ្រង និងចាត់ចែងបន្ត”។ អ្នកនាំពាក្យក្រសួងយុត្តិធម៌ ឲ្យដឹងបន្ថែមថាការគ្រប់គ្រង និងចាត់ចែងសាកសពដែលមានផ្ទុកមេរោគកូវីដ-១៩ជាសមត្ថកិច្ចរបស់ក្រសួងសុខាភិបាល ដោយសហការជាមួយអាជ្ញាធរថ្នាក់ក្រោមជាតិមានសមត្ថកិច្ចដោយមិនអនុញ្ញាតឱ្យគ្រួសារសពជាអ្នកគ្រប់គ្រង និងចាត់ចែងឡើយ៕ | 2021-03-28T22:37:00+07:00 | dap-news.com | https://dap-news.com/national/2021/03/28/130665/ |
84e98546-dd5c-4867-bebf-5259d29c26ee | ក្រុមគ្រូពេទ្យចុះយក អ្នកវិជ្ជមានកូវីដ១៩ ម្នាក់ ភេទស្រី អាយុ២៩ឆ្នាំ នៅខណ្ឌមានជ័យ | ភ្នំពេញ៖ នៅរសៀលថ្ងៃអាទិត្យ ទី២៨ ខែមីនា ឆ្នាំ២០២១ នៅចំណុចផ្ទះលេខ ១០២បេ ផ្លូវ៨បេតេ ភូមិចំរេីនផល សង្កាត់បឹងទំពន់ទី១ ខណ្ឌមានជ័យ រាជធានីភ្នំពេញ ក្រុមគ្រូពេទ្យបង្អែកច្បារអំពៅ បានចុះមកយកអ្នកវិជ្ជមានកូវីដ១៩ ម្នាក់ ភេទស្រី អាយុ២៩ឆ្នាំ ដែលមានជាប់ពាក់ព័ន្ធជាមួយអ្នកជំងឺឈ្មោះ ហេង ប៊ុនរិទ្ធ បញ្ជូនទៅសម្រាកព្យាបាលនៅមន្ទីពេទ្យហ្លួងម៉ែ ។ លោក ម៉េង វិមានតារា អធិការខណ្ឌមានជ័យបានឲ្យដឹងតាមរយៈគេហទំព័រហ្វសប៊ុកថាចំពោះទីនេះ ត្រូវបានកម្លាំង គណៈបញ្ជាការឯកភាពសង្កាត់បឹងទំពន់ទី១ ហ៊ុព័ទ្ធជាបណ្តោះអាសន្ន៕ | 2021-03-28T22:20:00+07:00 | dap-news.com | https://dap-news.com/national/2021/03/28/130655/ |
f24c4735-141b-4247-a733-ab9ac6c957c3 | រដ្ឋបាលខេត្ត ព្រះសីហនុ ផ្អាកនិងដាក់ ជាមណ្ឌលចត្តាឡីស័ក នូវទីតាំងចំនួន៣កន្លែង បន្ថែមទៀត ដែលពាក់ព័ន្ធ អ្នកវិជ្ជមានកូវីដ-១៩ | ភ្នំពេញ៖ គិតត្រឹមរសៀល ថ្ងៃទី២៨ ខែមីនា ឆ្នាំ២០២១នេះ រដ្ឋបាលខេត្តបានចេញសេចក្តីជូនដំណឹង ស្តីពីការផ្អាកជាបណ្តោះអាសន្ន និងដាក់ជាមណ្ឌលចត្តាឡីស័កនូវទីតាំងចំនួន០៣កន្លែងបន្ថែមទៀត ដែលមានការពាក់ព័ន្ធជាមួយអ្នកវិជ្ជមានកូវីដ-១៩។ | 2021-03-28T22:19:00+07:00 | dap-news.com | https://dap-news.com/national/2021/03/28/130649/ |
74d8c115-8fe5-4adc-a738-63438df07039 | អភិបាលខណ្ឌឫស្សីកែវ នាំយកថវិកាសម្តេចតេជោ ហ៊ុន សែន និងសម្តេចកិត្តិព្រឹទ្ធបណ្តិត ជូនគ្រួសារសព ដែលទទួលមរណភាពដោយជំងឺកូវីដ-១៩ | លោក ជា ពិសី អភិបាលខណ្ឌឫស្សីកែវ បាននាំយកថវិការបស់សម្តេចតេជោ ហ៊ុន សែន នាយករដ្ឋមន្ត្រីកម្ពុជា និងសម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន តាមរយៈលោក ឃួង ស្រេង អភិបាលរាជធានីភ្នំពេញ ចំនួន ៥លានរៀល និងគ្រឿងឧបភោគបរិភោគជាអង្ករ ចំនួន១០០គីឡូក្រាម ដើម្បីចូលរួមរំលែកទុក្ខ និងឧបត្ថម្ភជូនដល់ក្រុមគ្រួសារសពស្ត្រីឈ្មោះ ហ៊ូ ហូយ អាយុ៧២ឆ្នាំ ដែលបានទទួលមរណភាព ដោយសារជំងឺកូវីដ-១៩។ សកម្មភាពមនុស្សធម៌នេះ មានការចូលរួមពីលោក-លោកស្រី អភិបាលរងខណ្ឌ, ប្រធាន-អនុប្រធានការិយាល័យចំណុះរចនាសម្ព័ន្ធខណ្ឌ, កម្លាំងនគរបាលរដ្ឋបាលសង្កាត់, សណ្ដាប់ធ្នាប់ខណ្ឌ និងមន្ត្រីរាជការពាក់ព័ន្ធផងដែរ ស្ថិតនៅផ្ទះល្វែងមួយកន្លែង ក្នុងបុរីសម្បត្តិមាស សង្កាត់ឫស្សីកែវ នាព្រឹកថ្ងៃទី២៨ ខែមីនា ឆ្នាំ២០២១នេះ។ ក្នុងឱកាសនោះដែរ លោក ជា ពិសី បាននាំនូវការផ្តាំផ្ញើចូលរួមរំលែកទុក្ខដ៏ក្រៀមក្រំជាទីបំផុត ចំពោះក្រុមគ្រួសារសពស្ត្រីឈ្មោះ ហ៊ូ ហូយ អាយុ៧២ឆ្នាំ ដែលបានទទួលមរណភាព ដោយសារជំងឺកូវីដ-១៩ ពីសំណាក់សម្តេចតេជោ ហ៊ុន សែន និងសម្តេចកិត្តិព្រឹទ្ធបណ្ឌិត និងលោក ឃួង ស្រេង អភិបាលរាជធានីភ្នំពេញ។ សូមជម្រាបថា អ្នកស្លាប់ដោយសារជំងឺកូវីដ១៩ ជាស្ត្រីជនជាតិខ្មែរឈ្មោះ ហ៊ូ ហូយ អាយុ៧២ឆ្នាំ រស់នៅខណ្ឌឬស្សី រាជធានីភ្នំពេញ រកឃើញមានករណីកូវីដ១៩ នៅថ្ងៃទី២៦ ខែមីនា ឆ្នាំ២០២១។ អ្នកជំងឺមានសភាពរលាកសួតសងខាងធ្ងន់ធ្ងរ និងខ្សោយសួតស្រួចស្រាវ។ អ្នកជំងឺបានស្លាប់នៅម៉ោង ១៣៖៤៤នាទី ថ្ងៃទី២៧ ខែមីនា ឆ្នាំ២០២១៕ | 2021-03-28T22:11:00+07:00 | freshnewsasia.com | https://m.freshnewsasia.com/index.php/en/localnews/191183-2021-03-28-08-11-59.html |
7feb5993-48ef-4313-9812-b5746dabcb25 | រដ្ឋបាលខេត្ដត្បូងឃ្មុំ ប្រកាសបិទ «ផ្សារស្ទឹង» និងមន្ទីរសម្រាកព្យា បាលផ្សារស្ទឹង ក្រោយពាក់ព័ន្ធ អ្នកជំងឺកូវីដ១៩ | ភ្នំពេញ៖ រដ្ឋបាលខេត្ដត្បូងឃ្មុំ នៅថ្ងៃទី២៨ ខែមីនាឆ្នាំ២០២១បានចេញសេចក្ដីសម្រេចបិទជាបណ្តាអាសន្នផ្សារស្ទឹង និងមន្ទីរសម្រាកព្យាបាល និងសម្ភពផ្សារស្ទឹង ស្ថិតនៅក្នុងភូមិស្ទឹង ឃុំកោងកាង ស្រុកពញាក្រែក ខេត្តត្បូងឃ្មុំ បន្ទាប់ពីមានអ្នកកើតជំងឺកូវីដ-១៩ បានចូលទៅទៅទីនោះ។ រដ្ឋបាលខេត្តត្បូងឃ្មុំបានបញ្ជាក់ថា «ត្រូវបានបិទការចេញ-ចូល ជាបណ្ដោះអាសន្ន នៅទីតាំងក្នុង និងក្រៅបរិវេណជុំវិញផ្សារស្ទឹង ស្ថិតនៅក្នុងភូមិស្ទឹង ឃុំកោងកាង ស្រុកពញាក្រែក ខេត្តត្បូងឃ្មុំ ដើម្បីទប់ស្កាត់ការរីករាលដាលជំងឺកូវីដ-១៩ នៃព្រឹត្ដិការណ៍ ២០កុម្ភៈ ចាប់ពីថ្ងៃទី២៧ ខែមីនា ឆ្នាំ២០២១ រហូតដល់មានសេចក្ដីសម្រេចថ្មី»៕ | 2021-03-28T21:57:00+07:00 | dap-news.com | https://dap-news.com/national/2021/03/28/130625/ |
9fb74e5a-822b-4d26-866e-65dc4e242b3b | ពលរដ្ឋនៅឃុំព្រែកតាមាក់ ស្រុកខ្សាច់កណ្ដាល ដែលប៉ះពាល់ជាមួយបុរសរត់គេចពីការធ្វើចត្តាឡីស័កដល់ខេត្តពោធិ៍សាត់ លទ្ធផលតេស្ដលើកទី១ «អវិជ្ជមានជំងឺកូវីដ១៩» | ប្រជាពលរដ្ឋរស់នៅមូលដ្ឋានឃុំព្រែកតាមាក់ ស្រុកខ្សាច់កណ្ដាល ខេត្តកណ្ដាល ដែលប៉ះពាល់ផ្ទាល់ និងប្រយោលជាមួយបុរសម្នាក់ដែលរត់គេចពីការធ្វើចត្តាឡីស័ក រហូតដល់ខេត្តពោធិ៍សាត់ លទ្ធផលតេស្ដលើកទី១ បានបង្ហាញថា ប៉ុន្ដែត្រូវបន្ដធ្វើចត្តាឡីស័កឲ្យគ្រប់ចំនួនកំណត់។ នៅព្រឹកថ្ងៃទី២៨ ខែមីនា ឆ្នាំ២០២១នេះ លោក នុត ពុធដារ៉ា អភិបាលរងខេត្តកណ្តាល រួមជាមួយលោកប្រធានមន្ទីរ អភិបាលស្រុកខ្សាច់កណ្តាល ប្រធានក្រុមប្រឹក្សាស្រុក និងមន្ត្រីពាក់ព័ន្ធ បាននាំយកអំណោយទៅចែកជូនប្រជាពលរដ្ឋដែលកំពុងធ្វើចត្តាឡីស័កតាមផ្ទះ ក្នុងឃុំព្រែកតាមាក់ ស្រុកខ្សាច់កណ្តាល។ ក្នុឱកាសនោះ លោក នុត ពុធដារ៉ា ក៏បានធ្វើការផ្តាំផ្ញើរការសាកសួរសុខទុក្ខពីសំណាក់សម្តេចតេជោ ហ៊ុន សែន នាយករដ្ឋមន្ដ្រីនៃកម្ពុជា និងសម្តេចកិត្តិព្រឹទ្ធិបណ្ឌិត ប៊ុន រ៉ានី ហ៊ុនសែន ដែលជានិច្ចកាលសម្តេចទាំងពីរ តែងបានគិតគូរពីការលំបាករបស់ប្រជាពលរដ្ឋទាំងអស់ ជាពិសេសនៅក្នុងដំណាក់កាល នៃការប្រយុទ្ធប្រឆាំងនឹងជម្ងឺកូវីដ-១៩នេះ។ លោកអភិបាលរងខេត្តកណ្តាល ក៏បានធ្វើការណែនាំដល់ប្រជាពលរដ្ឋ ដែលបានទទួលលទ្ធផលសំណាកអវិជ្ជមានទាំងអស់ឲ្យយកចិត្តទុកដាក់ អនុវត្តទៅតាមវិធានការណែនាំរបស់របស់សម្តេចតេជោ នាយករដ្ឋមន្ត្រី គឺ ព្រមទាំងវិធានការណ៍នានា របស់ក្រសួងសុខាភិបាល និងការណែនាំរបស់អជ្ញាធរគ្រប់លំដាក់ថ្នាក់ ដើម្បីបញ្ជៀសពីការរាតត្បាត នៃជំងឺកូវីដ-១៩ ដ៏កាចសាហាវនេះ។ អំណោយដែលបានផ្តល់ជូនគ្រួសារធ្វើចត្តាឡីស័កតាមផ្ទះ ក្នុងមួយគ្រួសារទទួលបាន អង្ករ០១បាវ, មី០១កេស, ទឹកត្រី០១យួរ, ត្រីខ០១យួរ, សៀងផ្អែម០១យួរ និងថវិកា ១០០,០០០រៀល។ បន្តមកលោកអភិបាលរងខេត្ត បានដឹកនាំមន្ត្រីពាក់ព័ន្ធ ចុះពិនិត្យការងារប្រយុទ្ធប្រឆាំងជំងឺកូវីដ-១៩ នៅមណ្ឌលចត្តាឡីស័កវិទ្យាល័យចំណេះទូទៅ និងបច្ចេកទេស សម្តេចតេជោ ហ៊ុន សែន-រ៉ូតា ស្ថិតក្នុងឃុំសន្លុង ស្រុកខ្សាច់កណ្តាលផងដែរ។ យោងតាមរបាយការណ៍របស់មន្ដ្រីសាលាខេត្តកណ្ដាល បានឲ្យដឹងថា ប្រជាពលរដ្ឋសរុបចំនួន២៤៦នាក់ នៅស្រុកខ្សាច់កណ្ដាល ខេត្តកណ្ដាល ដែលប៉ះពាល់ដោយផ្ទាល់ និងប្រយោលជាមួយអ្នកកើតជំងឺកូវីដ១៩ លទ្ធផលតេស្ដលើកទី១ បង្ហាញថា អវិជ្ជមានជំងឺកូវីដ១៩ទាំងអស់៕ | 2021-03-28T21:56:00+07:00 | freshnewsasia.com | https://m.freshnewsasia.com/index.php/en/localnews/191180-2021-03-28-07-56-01.html |
67beca8e-7eda-47f6-b05b-ec2fe62c3943 | អ្នកឃ្លាំមើលសង្គមសង្ស័យលុយក្រុមឈ្មួញឱ្យរដ្ឋាភិបាលជាការលាងលុយកខ្វក់ច្រើនជាងសប្បុរសធម៌ | អ្នកឃ្លាំមើលសង្គមថា ការឧបត្ថម្ភរថវិការបស់ក្រុមឧកញ៉ាក្នុងស្ថានភាពកម្ពុជាជួបវិបត្តិគឺជារឿងល្អ ប៉ុន្តែអ្វីគួរឱ្យសង្ស័យក្រុមឧកញ៉ាមុខដដែលទាំងនោះនៅពេលលោក ហ៊ុន សែន ត្រូវការលុយពួកគេតែងចេញមុខឧបត្ថម្ភជូនសម្តេចតាមបំណងប្រាថ្នា។ អ្នកវិភាគនយោបាយដែលកំពុងភៀសខ្លួននៅក្រៅប្រទេសលោក គឹម សុខ និយាយថា ជំនួយថវិការបស់ក្រុមឧកញ៉ាទាំងនេះគួរឱ្យសង្ស័យថា អាចនឹងជាប់ពាក់ព័ន្ធអំពើពុករលួយ ឬការលាងលុយកខ្វក់។ លោកយល់ថា បើអង្គភាពប្រឆាំងពុករលួយពិតជាឯករាជ្យមែននោះ គឺត្រូវមានការស៊ើបអង្កេតពីប្រភពលុយរបស់ក្រុមឧកញ៉ាទាំងនោះ៖ « រីឯអនុប្រធានគណបក្សសង្រ្គោះជាតិប្រចាំខេត្តកំពង់ឆ្នាំង ដែលកំពុងភៀសខ្លួននៅប្រទេសថៃលោក ដួង ចន្ត្រា យល់ថា ក្រុមឈ្មួញទាំងនេះប្រឹងប្រែងជួយលុយលោក ហ៊ុន សែន គ្រប់ពេលបែបនេះដើម្បីអាចឱ្យពួកគេរស់នៅបានសុខនិងបន្តការងាររកស៊ីរបស់ខ្លួនទៅពេលមុខទៀតបាន។ ទោះយ៉ាងណា លោកសង្កេតឃើញថា លោក ហ៊ុន សែន មិនបានយកលុយជំនួយនោះជួយពលរដ្ឋបានដិតដល់នោះទេ៖ « នៅពេលរដ្ឋាភិបាលកំពុងរងទណ្ឌកម្មពីសហគមន៍អន្តរជាតិ ហើយពេលនេះកម្ពុជាកំពុងរងគ្រោះព្រោះវិបត្តិជំងឺកូវីដ១៩ ក្រុមឈ្មួញឧកញ៉ាមហាសេដ្ឋីធំៗបានចាប់ផ្តើមផ្តល់លុយរាប់លានដុល្លារជាថ្មីម្តងទៀតដល់រដ្ឋាភិបាលដើម្បីចូលរួមទប់ស្កាត់ជំងឺកូវីដ១៩ និងជួយលុយទិញមន្ទីរពេទ្យមួយកន្លែង បើទោះបីជាលោក ហ៊ុន សែន មិនបានប្រកាសកៀរគរជាចំហរក៏ដោយ។ នៅរយៈចុងក្រោយនេះ ក្រុមឧកញ៉ាទាំងនោះបានជួយលុយទិញមន្ទីរពេទ្យស្ត្រី «នគរទេព» ដែលនឹងប្តូរឈ្មោះទៅជាមន្ទីរពេទ្យ «ហ្លួងម៉ែ» ដើម្បីព្យាបាលអ្នកជំងឺកូវីដ១៩។ ក្រុមឈ្មួញទាំងនោះរួមមាន៖ លោក ពុង ឃាវសែ ជួយលុយ ២លានដុល្លារ លោក ឡេង ណាវ៉ាត្រា ៣លាន៥សែនដុល្លារ ក្រុមហ៊ុន ជីបម៉ុង ហ្គ្រុប បរិច្ចាគថវិកា២លានដុល្លារ និងលោក លី យ៉ុងផាត់ បរិច្ចាគ ២លានដុល្លារ ជាដើម។ ក្រសួងសេដ្ឋកិច្ចនិងហិរញ្ញវត្ថុ សម្រេចបង្កើតគណៈកម្មការអន្តរក្រសួងចំពោះកិច្ច ដើម្បីវាយតម្លៃចរចានិងរៀបចំកិច្ចសន្យាទិញ-លក់មន្ទីរពេទ្យស្ត្រី «នគរទេព»។ ប្រធានក្រុមប្រឹក្សាឃ្លាំមើលកម្ពុជានៅប្រទេសន័រវ៉េសលោក ម៉ែន ណាត សង្កេតឃើញថា ក្រុមឈ្មួញដែលបរិច្ចាគលុយទាំងនោះ ភាគច្រើនអាចជាប់ពាក់ព័ន្ធនឹងការបំពានច្បាប់ និងរំលោភសិទ្ធិមនុស្ស ដោយសារពួកគេរកស៊ីលុបបឹង លុបទន្លេ រំលោភដីធ្លី កាប់បំផ្លាញព្រៃឈើជាដើម។ លោកយល់ថា នេះជាយុទ្ធសាស្រ្ត «អញជួយឯង ឯងជួយអញ» ដែលមានន័យថា ពួកគេជួយលុយឱ្យលោក ហ៊ុន សែន ចំណែកលោក ហ៊ុន សែន វិញធ្វើមិនដឹងមិនឮនូវទង្វើខុសច្បាប់របស់ឈ្មួញទាំងនោះ៖ « ទាក់ទងរឿងនេះ អាស៊ីសេរី មិនអាចសុំការបំភ្លឺពីប្រធានអង្គភាពប្រឆាំងអំពើពុករលួយលោក ឱម យិនទៀង អ្នកនាំពាក្យរដ្ឋាភិបាល លោក ផៃ ស៊ីផាន និងអ្នកនាំពាក្យគណបក្សប្រជាជនកម្ពុជាលោក សុខ ឥសាន បានទេនៅថ្ងៃទី២៨ ខែមីនា ដោយទូរស័ព្ទចូលគ្មានអ្នកទទួល។ ទោះយ៉ាងណា អ្នកនាំពាក្យគណបក្សប្រជាជនកម្ពុជាលោក សុខ ឥសាន ធ្លាប់អះអាងប្រាប់អាស៊ីសេរីថា ក្រុមឧកញ៉ាពួកគេរកស៊ីមានបានដោយសារគណបក្សប្រជាជនកម្ពុជា ហើយការជួយឧបត្ថម្ភថវិកាមករដ្ឋាភិបាល គឺជាការដឹងគុណ និងទឹកចិត្តសប្បុរសធម៌របស់ក្រុមឈ្មួញទាំងនោះ។ តែទោះយ៉ាងណា តាមការស្រាវជ្រាវរបស់អង្គការអន្តរជាតិនានារកឃើញថា ប្រទេសកម្ពុជាជាកន្លែងលាងលុយសម្រាប់ឈ្មួញខិលខូច។ កាលពីឆ្នាំ២០២០គណៈកម្មការអឺរ៉ុបសម្រេចជាផ្លូវការដាក់បញ្ចូលកម្ពុជាទៅក្នុងបញ្ជីខ្មៅនៃក្រុមប្រទេសលាងលុយកខ្វក់ដែលបង្កការគំរាមកំហែងខ្លាំងដល់ប្រព័ន្ធហិរញ្ញវត្ថុរបស់អឺរ៉ុប៕ | 2021-03-28T21:40:41+07:00 | rfa.org | https://www.rfa.org/khmer/news/health/tycoons-contribute-million-dollars-again-to-the-government-for-buy-private-hospital-03282021095355.html |
c630b533-48f3-4d53-a153-835929815ab6 | ស្រាយចម្ងល់! សំឡីអានាម័យអាចបណ្ដាលឲ្យកើតជំងឺមហារីក? | ជាទូទៅ សំឡីអានាម័យមានសុវត្ថិភាពក្នុងការប្រើប្រាស់ ប៉ុន្តែក៏មានការសិក្សាមួយចំនួនបានបង្ហាញថា មានការកើតជំងឺមហារីកប្រដាប់បន្តពូជដោយសារតែការប្រើប្រាស់សំឡីអានាម័យ ដែលមានភ្នាក់ងារស្រូបជាតិទឹក ដូចជាសារធាតុ Dioxin និងSuper-absorbent Polymers ហើយសារធាតុDioxinអាចប្រមូលផ្ដុំនៅក្នុងរាងកាយ និងប៉ះពាល់ដល់សរីរាង្គបន្តពូជរបស់យើងបាន។ សារធាតុទាំងនេះអាចបណ្ដាលឲ្យកើតមានជំងឺមហារីកមាត់ស្បូន ឬមហារីកក្រពេញអូវែ។ បន្ថែមពីនេះសារធាតុDioxin ក៏អាចបំផ្លាញប្រព័ន្ធភាពស៊ាំនៃរាងកាយ ដែលធ្វើឲ្យទ្វារមាសងាយនឹងឆ្លងមេរោគថែមទៀតផង។ ពិតណាស់ ទោះបីជាសារធាតុដ៏គ្រោះថ្នាក់នេះ មិនធ្វើឲ្យយើងកើតជំងឺមហារីកភ្លាមៗក៏ដោយ ប៉ុន្តែនៅក្នុងរយៈពេលមួយ យើងនឹងប្រឈមនឹងជំងឺមហារីកដោយមិនដឹងខ្លួន។ ចុចអាន៖ ចុចអាន៖ | 2021-03-28T21:34:00+07:00 | kampucheathmey.com | https://www.kampucheathmey.com/health/91261 |
d81cd6b9-349a-4d3d-95d8-450050b19820 | អាជ្ញាធរបើកទីតាំងចត្តាឡីស័ក៤កន្លែងវិញ នៅខណ្ឌកំបូល ក្រោយមិនមានអ្នកឆ្លងជំងឺកូវីដ១៩ | អភិបាលខណ្ឌកំបូល លោក ឃឹម ស៊ុនសូដា នៅថ្ងៃទី២៨ ខែមីនា ឆ្នាំ២០២១នេះ បានចាត់ឲ្យមន្ដ្រីចុះបើកទីតាំងចត្តាឡីស័ក ចំនួន៤កន្លែងឡើងវិញ ក្រោយបញ្ចប់ការធ្វើចត្តាឡីស័កត្រឹមត្រូវគ្រប់ចំនួន និងមិនមានអ្នកឆ្លងជំងឺកូវីដ១៩នៅទីនោះបន្ថែមទៀត។ ការងារនេះលោក ហោ វាសនា អភិបាលរងខណ្ឌកំបូល បានដឹកនាំមន្ត្រីការិយាល័យ សេដ្ឋកិច្ច និងអភិវឌ្ឍន៍សហគមន៍ និងមានការចូលរួមសហការពី អាជ្ញាធរសង្កាត់កន្ទោក សង្កាត់បឹងធំ និងសង្កាត់ភ្លើងឆេះរទេះ បើកទីតាំងធ្វើចត្តាឡីស័ករួចរាល់ ស្ថិតនៅភូមិសាស្រ្តសង្កាត់កន្ទោក សង្កាត់បឹងធំ និងសង្កាត់ភ្លើងឆេះរទេះ។ *សង្កាត់កន្ទោក៖ បន្ទប់ជួលលោកស្រី ម៉ុក កញ្ចនា ស្ថិតនៅភូមិត្រពាំងទួល, ផ្ទះលោកស្រី លី ស៊ីង, ឈ្មោះ ស៊ុ ចំរើន ឈ្មោះ ស៊ុ ស្រីនិត ស្ថិតនៅផ្ទះលេខ២៥ ផ្លូវ១៧B ភូមិថ្មដា។ *សង្កាត់ភ្លើងឆេះរទេះ៖ បន្ទប់ជួលផ្លូវជាតិលេខ៣ ស្ថិតនៅភូមិទួលកី។ *សង្កាត់បឹងធំ៖ បន្ទប់ជួល ក្នុងភូមិតាជេត៕ | 2021-03-28T21:15:00+07:00 | freshnewsasia.com | https://m.freshnewsasia.com/index.php/en/localnews/191175-2021-03-28-07-15-51.html |
898fd3f1-1184-4b02-ac85-596eb606789e | ធ្វើតេស្ត៣លើក រកឃើញចុងភៅមង្គលការដែលបុគ្គល កក្កដា សុភ័ណ្ឌ ទៅចូលរួមនៅស្រុកសំរោងខេត្តតាកែវ មានវិជ្ជមានជំងឺកូវីដ១៩ | តាកែវ ៖ ព្រឹត្តិការណ៍ថ្ងៃទី ១២ មីនា ២០២១ ក្នុងថ្ងៃដែល បុគ្គិល កក្កដា សុភ័ណ្ឌ មកចូលរួមមង្គលការនៅស្រុកសំរោង ខេត្តតាកែវនោះ នៅរសៀលថ្ងៃទី២៨ ខែមីនានេះ រកឃើញ វិជ្ជមានកូវីដ១៩ លើចុងភៅការម្នាក់ហើយ ក្រោយធ្វើតេស្តលើកទី៣ ។ សូមបញ្ជាក់ផងដែរថា ក្រោយទទួលបានព័ត៌មានស្តីពីលទ្ធផលវិជ្ជមានកូវីដ១៩ លើអ្នកជំងឺឈ្មោះ ហ៊ីង សាមួន ភេទប្រុស អាយុ៤៩ឆ្នាំ ទីលំនៅភូមិព្រេច សង្កាត់រកាក្រៅ ក្រុងដូនកែវ អាជ្ញាធរក្រុង រួមជាមួយក្រុមគ្រូពេទ្យ បានទៅយកគាត់មកសម្រាកព្យាបាលនៅមន្ទីរពេទ្យបង្អែកក្រុងដូនកែវហើយ និងបញ្ជូនអ្នកពាក់ព័ន្ធរួមមានក្រុមគ្រួសារ ចំនួន ៦នាក់ទៀត ត្រូវបានបញ្ជូនមកធ្វើចត្តាឡីស័ក នៅមជ្ឈមណ្ឌលគរុកោសល្យនិងវិក្រឹតការណ៍ខេត្តហើយ ។ ក្នុងនោះ លោក កង អាណាន់ បានប្រាប់ឲ្យភ្នាក់ងារCENដឹងថា ចំពោះស្ថានការណ៍នៅពេលនេះ អាជ្ញាធរនិងក្រុមគ្រូពេទ្យ គឺនៅគ្រប់គ្រងស្ថានការណ៍បាន និងប្រមូលអ្នកពាក់ព័ន្ធជាមួយនិងអ្នកជំងឺមកធ្វើចត្តាឡីស័ករួចហើយ ។ លោកអភិបាលក្រុងបន្តថា ករណីវិជ្ជមានកូវីដ១៩ នេះ គឺជាករណីទីមួយហើយ ដែលកើតមាននៅក្នុងទឹកដីក្រុងដូនកែវ ដែលកើតឡើងចេញពីព្រឹត្តការណ៍ ១២ មីនា ដូច្នេះក្នុងនាមជាអាជ្ញាធរក្រុង រូបលោកបានធ្វើការសូមអំពាវនាវដល់បងប្អូនប្រជាពលរដ្ឋទាំងអស់ ត្រូវតែអនុវត្តឲ្យបានខ្ជប់ខ្ជួនចំពោះវិធានការ របស់ប្រមុខរាជរដ្ឋាភិបាល ៣ការពារ ៣កុំ ឲ្យបានគ្រប់ៗគ្នា ដើម្បីទប់ស្កាត់ការឆ្លងរីករាលដាលនៃជំងឺដ៏កាចសាហាវមួយនេះ ៕ រក្សាសិទ្ធិដោយ ៖ តាកែវ | 2021-03-28T21:10:15+07:00 | cen.com.kh | https://cen.com.kh/archives/314761.html |
d94d4e98-39a1-4166-98da-cf9f8a19920a | គណៈកម្មការផ្សារដើមគរ ប្រកាសផ្អាកយកថ្លៃឈ្នួលតូប១២០ស្ដង់ ដើម្បីសម្រួលដល់អាជីវករ រហូតស្ថានភាពជំងឺកូវីដ១៩ផុតរលត់ | លោក ឃួង ស្រេង អភិបាលរាជធានីភ្នំពេញ បានសម្រេចឲ្យផ្អាកការយកថ្លៃឈ្នួលតូប ចំនួន១២០ស្ដង់ នៅផ្សារដើមគរ ដើម្បីសម្រួលដល់អាជីវករ គ្រាដែលជំងឺកូវីដ១៩ កំពុងផ្ទុះក្នុងសហគមន៍ ពិសេសនៅរាជធានីភ្នំពេញតែម្ដង។ ដោយទទួលបានការណែនាំ គណៈកម្មការផ្សារដើមគរ បានលើកលែងការយកថ្លៃឈ្នួលទាំង១២០ស្តង់ ដែលអាជីវករបានជួលពីផ្សារ ចាប់ពីខែមេសា ឆ្នាំ២០២១ នេះរហូតដល់ស្ថានភាពកូវីដ-១៩ ល្អប្រសើរឡើងវិញ។ ជាមួយគ្នានេះ គណៈកម្មការផ្សារដើមគរ ក៏សូមសំណូមពរដល់ម្ចាស់តូប ក៏ដូចជាក្រុមហ៊ុនវិនិយោគមេត្តាជួយសម្រួល នឹងបន្ធូរបន្ថយលើថ្លៃឈ្នួល ជូនដល់អាជីវករ ដែលកំពុងជួលតូបលក់ដូរបន្ត។ បន្ថែមពីនេះ គណៈកម្មការផ្សារ សូមថ្លែងអំណរគុណសម្រាប់ការបន្ធូរបន្ថយលើថ្លៃឈ្នួល របស់អាជីវករដែលជាម្ចាស់តូបជួល និងក្រុមហ៊ុនវិនិយោគ។ គួរជម្រាបថា ផ្សារដើមគរ ជាផ្សារដំបូងគេនៅក្នុងរាជធានីភ្នំពេញ ដែលប្រកាសមិនយកថ្លៃឈ្នួលតូប ដែលអាជីវករបានជួលដើម្បីលក់ដូរប្រចាំថ្ងៃ។ គេសង្ឃឹមថា តាមបណ្ដាផ្សេងៗទៀត នឹងអនុវត្តដូចគ្នានេះ ដើម្បីសម្រួលដល់ការលំបាករបស់អាជីវករ ខណៈដែលជំងឺកូវីដ១៩ កំពុងផ្ទុះរីករាលដាល៕ | 2021-03-28T21:05:00+07:00 | freshnewsasia.com | https://m.freshnewsasia.com/index.php/en/localnews/191173-2021-03-28-07-05-50.html |
d39536df-1b58-4608-bb06-e9f5b3444f22 | រដ្ឋបាលខេត្តព្រះសីហនុ ផ្អាកដំណើរការកន្លែងព្យាបាលជំងឺ ៣ទីតាំងនៅក្រុងព្រះសីហនុ ក្រោយជាប់ពាក់ព័ន្ធអ្នកជំងឺកូវីដ១៩ | រដ្ឋបាលខេត្តព្រះសីហនុ បានសម្រេចផ្អាកជាបណ្តោះអាសន្នដំណើរការកន្លែងព្យាបាលជំងឺចំនួន ៣កន្លែងស្ថិតនៅក្នុងក្រុងព្រះសីហនុ បន្ទាប់ពីបានជាប់ពាក់ព័ន្ធអ្នកជំងឺកូវីដ១៩។ កន្លែងសម្រាកព្យាបាលជំងឺដែលផ្អាកដំណើរការនេះរួមមាន៖ មន្ទីរពិសោធន៍មេឌីកាល់ ស្ថិតនៅវិថីមិត្តភាព ភូមិ១ សង្កាត់លេខ៤ ក្រុងព្រះសីហនុ, គ្លីនិកសុខសាន្ត ស្ថិតនៅភូមិ៣ សង្កាត់លេខ៤ ក្រុងព្រះសីហនុ និងមន្ទីរពិសោធន៍វេជ្ជសាស្ត្ររីដាផ្សារលើ ស្ថិតនៅផ្លូវលេខ២១២ ភូមិ២ សង្កាត់លេខ៤ ក្រុងព្រះសីហនុ។ ក្នុងលិខិតផ្ញើជូនទៅម្ចាស់ទីតាំងសម្រាកព្យាបាលជំងឺទាំង៣នេះ រដ្ឋបាលខេត្តព្រះសីហនុ បានណែនាំឱ្យម្ចាស់ទីតាំងផ្អាកដំណើរជាបន្ទាន់ ដោយមិនអនុញ្ញាតឱ្យភ្ញៀវ ឬអ្នកជំងឺថ្មីចូលពិនិត្យ ឬព្យាបាលជំងឺឡើយ។ បន្ថែមពីលើនោះ ក៏មិនអនុញ្ញាតឱ្យអ្នកកំពុងនៅក្នុងទីតាំងទាំងនេះ ចេញ-ចូល ដោយគ្មានការអនុញ្ញាតពីអាជ្ញាធរមានសមត្ថកិច្ចឡើយ៕ | 2021-03-28T20:51:00+07:00 | freshnewsasia.com | https://m.freshnewsasia.com/index.php/en/localnews/191171-2021-03-28-06-51-19.html |
aba971bd-5cff-43a9-968e-f832b4d20f91 | អ្នកជំងឺកូវីដ១៩ម្នាក់ ធ្វើដំណើរទៅជាច្រើនកន្លែង ក្នុងក្រុងព្រះសីហនុ, រដ្ឋបាលខេត្ត អំពាវនាវអ្នកពាក់ព័ន្ធ ទៅពិនិត្យសុខភាព (Video inside) | អ្នកជំងឺកូវីដ-១៩ម្នាក់ ជាបុរសជនជាតិខ្មែរ អាយុ ៣៨ឆ្នាំ រស់នៅម្តុំអិលវី សង្កាត់លេខ៤ ក្រុងព្រះសីហនុ បានធ្វើដំណើរទៅកន្លែងសាធារណៈជាច្រើន មុនពេលរកឃើញវិជ្ជមានជំងឺកូវីដ១៩។ រដ្ឋបាលខេត្តព្រះសីហនុ បានអំពាវនាវដល់ប្រជាពលរដ្ឋមានការពាក់ព័ន្ធទីតាំង ក៏ដូចជាជាមួយបុរសរូបនេះ ទៅធ្វើតេស្តសុខភាព និងធ្វើចត្តាឡីស័ក។ ជាទម្លាប់គាត់ទៅហាងដឺស៉ីកាហ្វេ និងលាងរថយន្តនៅផ្លូវមិត្តភាពអូរ៥ (តែនៅក្នុងការិយាល័យប៉ុណ្ណោះ) ហើយពេលយប់ម៉ោង ៩៖០០នាទី ទើបត្រឡប់មកកន្លែងស្នាក់នៅវិញ។ នៅពេលព្រឹក គាត់មានអាការៈមិនស្រួលខ្លួនក៏ទៅទិញថ្នាំនៅឱសថស្ថានអប្សរា (អូរ២) និងឱសថស្ថានប្រជាជន ជិតផ្សារលើ (តែបានពាក់ម៉ាស និងបាញ់អាល់កុល) នៅពេលល្ងាចទៅហូបស៊ុបជាមួយមិត្តភក្តិម្នាក់ទៀតនៅហាងដីស៉ីកាហ្វេ។ គាត់ទៅមន្ទីរសាធារណការ និងដឹកជញ្ជូនខេត្ត (បន្ទប់ការិយាល័យបុគ្គលិក) និងបានទៅទទួលយកឥវ៉ាន់នៅក្រុមហ៊ុនដឹកជញ្ជូនវីរៈប៊ុនថាំ (ឃ្លាំងលើ)។ គាត់ទៅមន្ទីរសាធារណការ និងដឹកជញ្ជូនខេត្ត (បន្ទប់ការិយាល័យដឹកជញ្ជូន) គាត់ទៅសម្រាកព្យាបាលនៅមន្ទីរសម្រាកព្យាបាលរស្មីបាយ័ន ដោយមានប្រពន្ធទៅកំដរ និងមានមិត្តភក្តិ ២នាក់ទៅសួរសុខទុក្ខ (ល្ងាចថ្ងៃទី ២២ ខែមីនា ឆ្នាំ២០២១)។ គាត់បានទៅយកសំណាកដើម្បីធ្វើតេស្ត និងសម្រាកនៅបន្ទប់ជួល។ សម្រាកនៅបន្ទប់ជួលម្តុំអិលវី សង្កាត់លេខ៤ ក្រុងព្រះសីហនុ។ បច្ចុប្បន្នមន្ទីរសម្រាកព្យាបាលរស្មីបាយ័ន ត្រូវបានរដ្ឋបាលខេត្តរៀបចំដាក់ជាមណ្ឌលចត្តាឡីស័ក ហើយក្រុមឆ្លើយតបបន្ទាន់នៃមន្ទីសុខាភិបាលខេត្តព្រះសីហនុ ក៏បានយកសំណាកពីអ្នកពាក់ព័ន្ធក្នុងទីតាំងមន្ទីរសម្រាកព្យាបាលនេះទៅពិនិត្យរកវីរុសកូវីដ-១៩ ផងដែរ។ រដ្ឋបាលខេត្តព្រះសីហនុ បានអំពាវនាវដល់ប្រជាពលរដ្ឋ និងសាធារណជនទាំងអស់ ដែលធ្លាប់មានការពាក់ព័ន្ធជាមួយទីតាំងខាងលើ តាមពេលវេលាដែលបានបញ្ជាក់ជូននេះ ពិនិត្យសុខភាព (អាការៈប្រែប្រួល) ពិនិត្យកម្ដៅផ្ទាល់ខ្លួនជាប្រចាំ និងត្រូវសម្រាកនៅផ្ទះដាច់តែឯង ថែរក្សាអនាម័យខ្លួនជានិច្ច។ ក្នុងករណីមានការសង្ស័យ ត្រូវទៅយកសំណាកនៅវេទិកា ៧មករា ឬករណីសុខភាពប្រែប្រួលខុសប្រក្រតីដូចជាឡើងកម្ដៅលើសពី ៣៧ អង្សាសេ ក្អកកណ្តាស់ ឈឺបំពង់ក មានកំហាក...។ល។ ត្រូវប្រញាប់ទំនាក់ទំនង ទៅក្រុមឆ្លើយតបបន្ទាន់ នៃមន្ទីរសុខាភិបាលខេត្ត ឬមន្ទីរពេទ្យបង្អែកខេត្តតាមរយៈទូរសព្ទ 012 794 886 ឬ 016 526 520 ៕ | 2021-03-28T20:43:00+07:00 | freshnewsasia.com | https://m.freshnewsasia.com/index.php/en/localnews/191170-2021-03-28-06-43-32.html |
65a72091-d379-4aa4-af18-d8f593c8d94b | រដ្ឋបាលខេត្ដត្បូងឃ្មុំ សម្រេចបិទ «ផ្សារស្ទឹង» និងមន្ទីរសម្រាកព្យាបាលផ្សារស្ទឹង ក្រោយពាក់ព័ន្ធអ្នកជំងឺកូវីដ១៩ | រដ្ឋបាលខេត្ដត្បូងឃ្មុំ បានចេញសេចក្ដីសម្រេចបិទជាបណ្តាអាសន្នផ្សារស្ទឹង និងមន្ទីរសម្រាកព្យាបាល និងសម្ភពផ្សារស្ទឹង ស្ថិតនៅក្នុងភូមិស្ទឹង ឃុំកោងកាង ស្រុកពញាក្រែក ខេត្តត្បូងឃ្មុំ បន្ទាប់ពីមានអ្នកកើតជំងឺកូវីដ-១៩ បានចូលទៅទៅទីនោះ។ ក្នុងសេចក្តីសម្រេចធ្វើឡើងនៅថ្ងៃទី២៨ ខែមីនា ឆ្នាំ២០២១ រដ្ឋបាលខេត្តត្បូងឃ្មុំបានបញ្ជាក់ដូច្នេះ ។ សូមបញ្ជាក់ថា បន្ទាប់ពីរកឃើញអ្នកកើតជំងឺកូវីដ១៩ ជាមន្ត្រីនគរបាល រដ្ឋបាលខេត្តត្បូងឃ្មុំបានបិទទីតាំងជាច្រើនមកហើយ ដើម្បីទប់ស្កាត់ការរីករាលដាលជំងឺកូវិដ១៩។ | 2021-03-28T20:32:00+07:00 | freshnewsasia.com | https://m.freshnewsasia.com/index.php/en/localnews/191168-2021-03-28-06-32-15.html |
68ee9c9c-2855-447a-bfe5-239299e2a64e | លោកស្រី មៀវ ចេង ម្ចាស់ផ្ទះជួល១២០បន្ទប់ នៅខណ្ឌពោធិ៍សែនជ័យ ប្រកាសបញ្ចុះថ្លៃជួលបន្ទប់៥០% ដល់កម្មករជួលទាំងអស់ ក្នុងដំណាក់កាលវិបត្តិជំងឺកូវីដ១៩ | លោកស្រី មៀវ ចេង ជាម្ចាស់ផ្ទះជួល១២០បន្ទប់ ស្ថិតនៅភូមិទួលពង្រ សង្កាត់ចោមចៅទី១ ខណ្ឌពោធិ៍សែនជ័យ ប្រកាសបញ្ចុះថ្លៃជួលបន្ទប់ ៥០% ដល់កម្មករ-កម្មការនី និងអ្នកជួលបន្ទប់ទាំងអស់ ក្នុងដំណាក់កាលដែលប្រទេសកម្ពុជាកំពុងជួបនូវវិបត្តិជំងឺកូវីដ១៩ រហូតដល់មានការជូនដំណឹងថ្មីពីសំណាក់រាជរដ្ឋាភិបាល។ ការសម្រេចបញ្ចុះថ្លៃជួលបន្ទប់របស់លោកស្រី មៀវ ចេង ខាងលើនេះ ត្រូវបានធ្វើឡើងក្រោយពីមានការអំពាវនាវរបស់សម្តេចតេជោ ហ៊ុន សែន នាយករដ្ឋមន្ត្រីកម្ពុជា ដើម្បីលើកទឹកចិត្តឱ្យម្ចាស់ផ្ទះជួល ឬបន្ទប់ជួលនៅទូទាំងប្រទេសកម្ពុជា ចូលរួមជួយសម្រាលបន្ទុករបស់កម្មករ-កម្មការនី ក៏ដូចជាអ្នកជួលផ្ទះ ឬបន្ទប់របស់ខ្លួន ក្នុងដំណាក់កាលនៃការរីករាលដាលជំងឺកូវីដ១៩។ ម្ចាស់បន្ទប់ជួលចិត្តសប្បុរសរូបនេះបានបញ្ជាក់ប្រាប់ Fresh News នាថ្ងៃទី២៨ ខែមីនា ឆ្នាំ២០២១នេះ ឱ្យដឹងយ៉ាងដូច្នេះថា ។ គួរកត់សម្គាល់ថា មកដល់ពេលនេះ គេសង្កេតឃើញមានអ្នកមានផ្ទះជួល និងបន្ទប់ជួលជាច្រើននាក់ហើយ ដែលបានប្រកាសពីការមិនយកថ្លៃឈ្នួល និងបញ្ចុះថ្លៃជួលផ្ទះ-បន្ទប់ ពីកម្មករនិយោជិត ក៏ដូចជាអ្នកដែលកំពុងជួលផ្ទះស្នាក់នៅ និងអាជីវករលក់ដូរជាដើម ខណៈកាយវិការប្រកបដោយទឹកចិត្តសប្បុរសទាំងនោះ ពិតជាបានជួយកាត់បន្ថយការលំបាក និងការចំណាយរបស់អ្នកជួលផ្ទះ-បន្ទប់ទាំងឡាយ ក្នុងអំលុងពេលការរកចំណូលរបស់ពួកគេបានធ្លាក់ចុះ ព្រោះតែរងផលប៉ះពាល់ដោយសារវិបត្តិជំងឺកូវីដ១៩នោះ៕ | 2021-03-28T19:35:00+07:00 | freshnewsasia.com | https://m.freshnewsasia.com/index.php/en/localnews/191164-2021-03-28-05-35-36.html |
01c8529a-a4db-4212-9b8e-2169da53b004 | មនុស្ស៥នាក់នៅខេត្តកំពង់ចាម រកឃើញឆ្លងជំងឺកូវីដ១៩, ៤នាក់ជាគ្រួសាររបស់នគរបាលឈ្មោះ វ៉ាន់ ណាក្រូ នៅសង្កាត់វាលវង់ ក្រុងកំពង់ចាម និងម្នាក់ទៀត នៅស្រុកបាធាយ | ក្រសួងសុខាភិបាល នៅព្រឹកថ្ងៃទី២៨ ខែមីនា ឆ្នាំ២០២១នេះ បានប្រកាសថា មនុស្ស៥នាក់នៅខេត្តកំពង់ចាម ត្រូវបានរកឃើញថា កើតជំងឺកូវីដ១៩ និងបញ្ជូនទៅសម្រាកព្យាបាលនៅមន្ទីរពេទ្យ ខេត្តកំពង់ចាម។ របាយការណ៍អាជ្ញាធរខេត្តកំពង់ចាម ដែលបណ្ដាញព័ត៌មាន Fresh News ទទួលបានបញ្ជាក់ថា មនុស្សទាំង៥នាក់នោះ មាន៤នាក់ជាក្រុមគ្រួសាររបស់មន្ដ្រីនគរបាលខេត្តត្បូងឃ្មុំ ឈ្មោះ វ៉ាន់ ណាក្រូ និងម្នាក់ទៀត ជាអ្នករស់នៅឃុំសំបូរ ស្រុកបាធាយ ឆ្លងពីកូនដែលរស់នៅរាជធានីភ្នំពេញ។ ឈ្មោះ ជួប សារ៉ែន ភេទស្រី អាយុ៤៥ឆ្នាំ នៅភូមិសង្កើប ឃុំសំបូរ ស្រុកបាធាយ (ឆ្លងពីកូននៅភ្នំពេញ) វណ្ណា ហ្សារីន (កូនរបស់ឈ្មោះ វ៉ាន់ ណាក្រូ) ភេទស្រី អាយុ១៨ខែ វណ្ណា ឡូស៉ិច (កូនរបស់ឈ្មោះ វ៉ាន់ ណាក្រូ) ភេទប្រុស អាយុ៨ឆ្នាំ ឈ្មោះ លាង សុធារី (ប្រពន្ធឈ្មោះ វ៉ាន់ ណាក្រូ) អាយុ២៧ឆ្នាំ នៅភូមិអូរឬស្សី ឃុំអូរឬស្សី ក្រុងក្រចេះ ឈ្មោះ លាង ញ៉ (ឪពុកក្មេកឈ្មោះ វ៉ាន់ ណាក្រូ) អាយុ៧៥ឆ្នាំ នៅភូមិទី១ សង្កាត់វាលវង់ ក្រុងកំពង់ចាម។ សូមបញ្ជាក់ជូនថា លោក វ៉ាន់ ណាក្រូ ជាមន្រ្តីនគរបាលនៅខេត្តត្បូងឃ្មុំ បានមកសម្រាកព្យាបាលជំងឺនៅមន្ទីរពេទ្យខេត្តកំពង់ចាម ហើយបានបន្តចម្លងជំងឺនេះដល់ឪពុកក្មេក ប្រពន្ធ និងកូន២នាក់៕ | 2021-03-28T18:56:00+07:00 | freshnewsasia.com | https://m.freshnewsasia.com/index.php/en/localnews/191163-2021-03-28-04-56-35.html |
abb0a575-a13f-489e-8a8e-427d84845981 | រកឃើញអ្នកឆ្លង ជំងឺកូវីដ១៩ថ្មី ៨៦នាក់ទៀត ក្នុងសហគមន៍ និងជាសះស្បើយ ៣៤នាក់ | ភ្នំពេញ៖ ក្រសួងសុខាភិបាលនៅថ្ងៃទី២៨ មីនានេះបានប្រកាសពីការរកឃើញរកឃើញអ្នកឆ្លងជំងឺកូវីដ១៩ថ្មី ៨៦នាក់ទៀតក្នុងសហគមន៍និងជាសះស្បើយ ៣៤នាក់ ។ សូមបញ្ជាក់ថាគិតត្រឹមព្រឹក ថ្ងៃទី២៨ ខែមីនា ឆ្នាំ២០២១ នៅកម្ពុជាមាន អ្នកឆ្លងជំងឺកូវីដ១៩សរុប ២២៣៣ នាក់,អ្នកជាសះស្បើយ ១១៦៦ នាក់, អ្នកកំពុងព្យាបាល ១០៥៤ នាក់និង អ្នកស្លាប់១០ នាក់៕ | 2021-03-28T18:03:00+07:00 | dap-news.com | https://dap-news.com/national/2021/03/28/130579/ |
e024215a-7e3d-4703-895d-358a6d80b3ba | TOP NEWS: ក្រសួងសុខាភិបាល បន្តរកឃើញអ្នកឆ្លងកូវីដ១៩ ចំនួន៨៦នាក់ថែមទៀត ភាគច្រើននៅខេត្តព្រះសីហនុ ខណៈអ្នកជំងឺចំនួន៣៤នាក់ជាសះស្បើយ | ក្រសួងសុខាភិបាល នៅព្រឹកថ្ងៃទី២៨ ខែមីនា ឆ្នាំ២០២១នេះ បានចេញសេចក្តីប្រកាសព័ត៌មាន បញ្ជាក់ពីការបន្តរកឃើញអ្នកឆ្លងកូវីដ១៩ ថ្មីរហូតដល់៨៦នាក់ ក្នុងនោះសុទ្ធសឹងជាករណីឆ្លងក្នុងសហគមន៍ ដែលភាគច្រើនរកឃើញ នៅក្នុងខេត្តព្រះសីហនុ ខណៈអ្នកជំងឺចំនួន៣៤នាក់បានជាសះស្បើយ និងអនុញ្ញាតឲ្យចេញពីមន្ទីរពេទ្យ។ សេចក្តីប្រកាសរបស់ក្រសួងសុខាភិបាលបញ្ជាក់ថា អ្នកឆ្លងកូវីដ១៩ ទាំង៨៦នាក់ ជាករណីឆ្លងក្នុងសហគមន៍នៃ ក្នុងនោះមានជនជាតិខ្មែរ៨៤នាក់ និងជនជាតិចិន២នាក់ ដែលរកឃើញនៅរាជធានីភ្នំពេញ ខេត្តព្រះសីហនុ ខេត្តកណ្តាល ខេត្តសៀមរាប ខេត្តកែប ខេត្តត្បូងឃ្មុំ ខេត្តស្វាយរៀង ខេត្តក្រចេះ និងខេត្តកំពង់ចាម។ ចំណែកអ្នកជាសះស្បើយទាំង៣៤នាក់វិញរួមមាន៖ ៤នាក់ ជាអ្នកដំណើរមកពីក្រៅប្រទេស, ម្នាក់ជាពលករមកពីប្រទេសថៃ និង២៩នាក់ ជាអ្នកឆ្លងក្នុងព្រឹត្តិការណ៍ ដោយទទួលបានលទ្ធផលអវិជ្ជមាន២ដង និងត្រូវបានអនុញ្ញាតឲ្យចេញពីមន្ទីរពេទ្យ។ ក្រសួងសុខាភិបាលបានឲ្យថា គិតត្រឹមម៉ោង ៧៖០០នាទីព្រឹកថ្ងៃទី២៨ ខែមីនា ឆ្នាំ២០២១នេះ កម្ពុជាបានរកឃើញអ្នកឆ្លងកូវីដ១៩ សរុបចំនួន ២២៣៣នាក់ ក្នុងនោះអ្នកជាសះស្បើយចំនួន ១១៦៦នាក់, អ្នកកំពុងសម្រាកព្យាបាលជំងឺ ចំនួន១០៥៤នាក់, ស្លាប់ចំនួន១០នាក់ និង៣នាក់ទៀត ស្លាប់ដោយសារជំងឺផ្សេង ពេលកំពុងទទួលការព្យាបាលជំងឺកូវីដ១៩៕ | 2021-03-28T17:46:00+07:00 | freshnewsasia.com | https://m.freshnewsasia.com/index.php/en/localnews/191158-2021-03-28-03-46-58.html |
81b175e6-dfd4-454b-9cc2-fe8defe4ef3f | សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុន សែន ចូលរួមរំលែក មរណទុក្ខជាមួយក្រុម គ្រួសារសពស្ត្រី ជនជាតិខ្មែរអាយុ៧៦ឆ្នាំ ដែលស្លាប់ដោយសារ ជំងឺកូវីដ១៩ | ភ្នំពេញ៖ សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុន សែន ប្រធានកាកបាទក្រហមកម្ពុជា សូមចូលរួមរំលែកមរណទុក្ខដ៏ក្រៀមក្រំ និងសោកស្តាយជាខ្លាំងជាមួយក្រុមគ្រួសារសព ស្ត្រីជនជាតិខ្មែរ អាយុ ៧៦ឆ្នាំ ដែលបានទទួលមរណភាពដោយសារជំងឺកូវីដ-១៩ នៅថ្ងៃទី ២៧ ខែមីនា ឆ្នាំ២០២១ ។ យោងតាមកាកបាទក្រហមកម្ពុជាបានឲ្យដឹងបន្ថែមថានៅក្នុងការចូលរួមរំលែកមរណទុក្ខនេះ សម្ដេចកិត្តិព្រឹទ្ធបណ្ឌិត បានចាត់ទុកការស្លាប់របស់ជនរងគ្រោះខាងលើ គឺជាមរណភាពមួយគួរឲ្យសោកស្ដាយជាទីបំផុត ដែលបច្ចុប្បន្នមេរោគដ៏កាចសាហាវនេះកំពុងតែឆ្លងរាលដាលនៅលើពិភពលោកហើយក៏កំពុងតែសម្លាប់ជីវិតមនុស្សយ៉ាងច្រើនជារៀងរាល់ថ្ងៃ។ ស្ថិតក្នុងមរណទុក្ខដ៏ក្រៀមក្រំនេះ សម្ដេចកិត្តិព្រឹទ្ធបណ្ឌិត សូមឧទ្ទិសបួងសួងសូមឲ្យវិញ្ញាណក្ខន្ធសពបានទៅកាន់សុគតិភព កុំបីឃ្លៀងឃ្លាតឡើយ។ ជាមួយគ្នានេះ សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ប្រធានកាកបាទក្រហមកម្ពុជា សូមអំពាវនាវដល់បងប្អូនជនរួមជាតិទាំងអស់ ចូលរួមប្រយុទ្ធប្រឆាំង និងទប់ស្កាត់ការឆ្លងរីករាលដាលជំងឺកូវីដ-១៩ ដោយអនុវត្តឱ្យបានខ្ជាប់ខ្ជួននូវវិធានការ «៣ការពារ និង៣កុំ» ដេីម្បីសុវត្ថិភាពផ្ទាល់ខ្លួន គ្រួសារ សហគមន៍ និងសង្គមជាតិយេីង។ សូមបញ្ជាក់ថា សពស្ត្រីជនជាតិខ្មែរ អាយុ ៧៦ឆ្នាំ រស់នៅភូមិ២ ឃុំព្រែកខ្សាយ ស្រុកពាមរក៍ ខេត្តព្រៃវែង បានទទួលមរណភាពនៅវេលាម៉ោង ១៩:០៥នាទីយប់ថ្ងៃទី ២៧ ខែមីនា ឆ្នាំ២០២១ នៅមន្ទីរពេទ្យមិត្តភាពខ្មែរ-សូវៀត៕ | 2021-03-28T17:00:00+07:00 | dap-news.com | https://dap-news.com/national/2021/03/28/130561/ |
c7f3615c-7322-4b6a-a5dc-2eef63e149ef | បារាំង៖ អ្នកជំងឺកូវីដ-១៩ ក្នុងបន្ទប់ ICU ហក់ឡើងខ្ពស់ ខណៈប្រឈមមុខនឹងការបិទខ្ទប់ប្រទេសទាំងស្រុងជាថ្មី | ចំនួនអ្នកជំងឺ COVID-19 ស្ថិតក្នុងបន្ទប់សង្រ្គោះបន្ទាន់នៅក្នុងប្រទេសបារាំងបានកើនឡើងដល់កម្រិតខ្ពស់មួយ ដែលកំពុងឈានទៅរកការដាក់ចេញវិធានការ រឹតត្បិតបន្ថែមទៀត ខណៈលោកប្រធានាធិបតី ម៉ាក្រុង និយាយថាវិធានការរឹតត្បិតថ្មីៗប្រហែលជាត្រូវការជាចាំបាច់។ នេះបើតាមការចេញផ្សាយដោយទីភ្នាក់ងារព័ត៌មាន Reuters នៅថ្ងៃអាទិត្យ ទី២៨ ខែមីនា ឆ្នាំ២០២១។ បើតាមក្រសួងសុខាភិបាលបារាំង អ្នកជំងឺ COVID-19 កំពុងសម្រាកព្យាបាលក្នុងបន្ទប់សង្រ្គោះបន្ទាន់ ICU មានចំនួន ៤,៧៩១នាក់ កាលពីថ្ងៃសៅរ៍ម្សិលមិញ ដែលចំនួន នេះបានបង្កឱ្យមានការព្រួយបារម្ភថាបារាំងអាចនឹងធ្លាក់ចូលក្នុងស្ថានការណ៍ដូច ឬខ្លាំងជាងកាលពីពាក់កណ្ដាលខែវិច្ឆិកា ឆ្នាំ២០២០ ដែលមានអ្នកជំងឺ COVID-19 ច្រើន ជាង៧,០០០នាក់ ស្ថិតនៅក្នុងបន្ទប់ ICU។ លោក ម៉ាក្រុង នៅក្នុងសប្ដាហ៍នេះបានការពារការសម្រេចចិត្តរបស់លោកដែលមិនបិទខ្ទប់ប្រទេសទាំងស្រុងជាលើកទី៣។ ប៉ុន្តែប្រឈមមុខនឹងការកើនឡើងនៃករណី ឆ្លង COVID-19 លោកបាននិយាយថាវិធានការរឹតត្បិតបន្ថែមទៀតអាចត្រូវដាក់ចេញ។ គួរបញ្ជាក់ថា បើតាមគេហទំព័រ worldometers បារាំងបច្ចុប្បន្នមានអ្នកឆ្លង COVID-19 ចំនួន ៤,៥០៨,៥៧៥នាក់ ក្នុងនោះស្លាប់ ៩៤,៤៦៥នាក់ និងជាសះស្បើយឡើងវិញ ២៨៩,៣៥០នាក់៕ | 2021-03-28T16:58:00+07:00 | freshnewsasia.com | https://m.freshnewsasia.com/index.php/en/internationalnews/191153-2021-03-28-02-58-37.html |
5a374002-bf68-42d5-9505-5c08ec8c76b6 | ហាងកាហ្វេ១កន្លែង ត្រូវបានកម្លាំងអធិការដ្ឋាននគរបាលក្រុងសៀមរាប ចុះធ្វើកិច្ចសន្យាអប់រំណែនាំ ឲ្យអនុវត្តកាតព្វកិច្ចគម្លាត តាមវិធានការការពារការឆ្លងរាលដាលជំងឺកូវីដ-១៩ | សៀមរាប ៖ នៅថ្ងៃទី២៨ ខែមីនា ឆ្នាំ២០២១ អធិការដ្ឋាននគរបាលក្រុងសៀមរាប បានចាត់កម្លាំងចុះពិនិត្យហាងកាហ្វេ លឹម ឆាយ ស្ថិតនៅជិតស្ពានអាងក្រពើ។ ក្រោយពីការពិនិត្យឃើញថា ទីតាំងនេះ មិនបានអនុវត្តវិធានការគម្លាតស្របតាមប្រការ៤ នៃប្រកាសលេខ៨១ស.នក.ប្រក ចុះថ្ងៃទី២២ ខែមីនា ឆ្នាំ២០២១ ស្តីពីកាតព្វកិច្ចពាក់ម៉ាស និងកាតព្វកិច្ចរក្សាគម្លាតសុវត្ថិភាពក្នុងអំឡុងពេលនៃការឆ្លងរាលដាលនៃជំងឺកូវីដ-១៩ ក្នុងសហគមន៍។ ជាវិធានការដំបូង គឺជាការព្រមានលើកទី១ ដែលត្រូវធ្វើកិច្ចសន្យាអប់រំណែនាំដល់ដល់ម្ចាស់ទីតាំងហាងកាហ្វេនេះឲ្យអនុវត្តនូវវិធានការកាតព្វកិច្ចរក្សាគម្លាតសុវត្ថិភាព។ ក្នុងករណី បន្តអនុវត្តបំពាននឹងច្បាប់ និងអនុក្រឹត្យលេខ៣៧អនក្រ.បក ចុះថ្ងៃទិ២២ ខែមីនា ឆ្នាំ២០២១ ព្រមទាំងខ្លឹមសារនៃប្រកាសលេខ៨១ស.នក.ប្រក ចុះថ្ងៃទី២២ ខែមីនា ឆ្នាំ២០២១ នោះម្ចាស់ត្រូវរងការផ្តន្ទាទោសជាការពិន័យអន្តរការណ៍ពី២លានរៀលទៅ១០លានរៀល។ ដោយឡែកចំពោះបុគ្គលដែលមិនអនុវត្ត ក៏ត្រូវទទួលទណ្ឌកម្មដូចគ្នាផងដែរ ដោយលើកទី១ ដោយគ្រាន់តែជាការព្រមាន ហើយលើកទី២ ត្រូវរងការផ្តន្ទាទោសជាការពិន័យអន្តរការណ៍ផងដែរ។ គណៈបញ្ជាការឯកភាពរដ្ឋបាលខេត្ត ក្រោមការដឹកនាំរបស់ ឯកឧត្តម ទៀ សីហា ជាប្រធាន និងជាអភិបាលនៃគណៈអភិបាលខេត្ត ណែនាំឲ្យសមត្ថកិច្ចគ្រប់លំដាប់ថ្នាក់ គណៈបញ្ជាការឯកភាពរដ្ឋបាលក្រុង ស្រុក ឃុំ សង្កាត់ ចុះចាត់វិធានការអនុវត្តតាមខ្លឹមសារច្បាប់ និងលិខិតបទដ្ឋានគតិយុត្តពាក់ព័ន្ធនឹងការពង្រឹងការចាត់វិធានការ តឹងរ៉ឹងបំផុតចំពោះការឆ្លងរាលជំងឺកូវីដ-១៩។ រដ្ឋបាលបន្តទទូចដល់បងប្អូនប្រជាពលរដ្ឋអនុវត្តវិធានការការពារ ៣ការពារ ត្រូវលាងដៃ កុំនៅបន្ទប់បិទជិត កុំប៉ះពាល់គ្នា ៕ រក្សាសិទ្ធិដោយ៖បញ្ញាស័ក្តិ | 2021-03-28T16:56:48+07:00 | cen.com.kh | https://cen.com.kh/archives/314709.html |
461d1375-136f-4106-bac9-8a80da8ee212 | ហាមពាក់ម៉ាសឱ្យក្មេងអាយុក្រោម២ឆ្នាំដាច់ខាត ព្រោះបង្កគ្រោះថ្នាក់ខ្លាំងជាងឆ្លងកូវីដទៅទៀត | ដើម្បីការពារការរីករាលដាលនៃវីរុសកូវីដ-១៩ ក្រសួងសុខាភិបាលបានណែនាំឱ្យគ្រប់គ្នា ពាក់ម៉ាសនៅតាមទីសាធារណៈ និងរាល់ពេលជួបជាមួយអ្នកផ្សេងក្រៅពីសមាជិកគ្រួសារ។ ពាក់ម៉ាសជាវិធានការសុវត្ថិភាពមួយបន្ថែមពីលើការរក្សាគម្លាតនិងការលាងដៃជាប្រចាំ។ ការពាក់ម៉ាសនៅតាមទីសាធារណៈមានសារៈសំខាន់ណាស់ ព្រោះការសិក្សាបានបង្ហាញថា ចំនួនមនុស្សដែលវិជ្ជមានកូវីដ-១៩ មានឱកាសឆ្លងខ្ពស់ពីការជួបផ្ទាល់ដោយគ្មានម៉ាសការពារហ្នឹងឯង។ ទន្ទឹមនឹងនេះ ទារកក្រោម២ឆ្នាំ មិនត្រូវបានលើកទឹកចិត្តឱ្យពាក់ម៉ាសឡើយ។ ហេតុអ្វីបានជាទារកនិងក្មេងតូចដែលទើបចេះដើរតេះតះមិនអនុញ្ញាតឱ្យពាក់ម៉ាស? ហើយតើកូនៗរបស់អ្នក អាចមានសុវត្ថិភាពនៅទីសាធារណៈដោយគ្មានម៉ាសដោយរបៀបណា? យោងតាមរបាយការណ៍ពីមជ្ឈមណ្ឌលគ្រប់គ្រងនិងបង្ការជំងឺ CDC របស់សហរដ្ឋអាមេរិកបានរាយការណ៍ថា ទារកដែលទើបតែកើត ដល់ ២ ឆ្នាំ មិនគួរពាក់ម៉ាសឱ្យទេ ព្រោះក្មេងតូចមានប្រព័ន្ធដង្ហើមខ្សោយ មិនខ្លាំងដូចមនុស្សចាស់ ។ អ្នកជំនាញបន្ថែមថា ក្មេងតូចដកដង្ហើមតាមច្រមុះតែមួយ មិនទាន់ចេះដកដង្ហើមតាមមាត់ដូចមនុស្សធំ ដែលអាចធ្វើឱ្យពួកគេងាយថប់ដង្ហើមបំផុត ។ ដោយឡែក វេជ្ជបណ្ឌិត Julia Sammons, M.D ប្រធានផ្នែកវេជ្ជសាស្ត្រនៃនាយកដ្ឋានបង្ការនិងកំចាត់មេរោគនៃមន្ទីរពេទ្យកុមារ Philadelphia និយាយថា នៅពេលដែលប្រព័ន្ធដង្ហើមខ្សោយនឹងធ្វើឱ្យខួរក្បាលខ្វះអុកស៊ីសែន ខួរក្បាលនឹងស្រូបយកនៅកាបូនឌីអុកស៊ីតដែលបញ្ចេញទៅក្រៅមិនរួចចូលមកវិញ នឹងបណ្ដាលឱ្យមានគ្រោះថា្នក់ដល់ប្រព័ន្ធប្រសាទរបស់ក្មេង ។ វេជ្ជបណ្ឌិតដដែលទូន្មានថា រឿងសំខាន់មួយទៀត មិនគួរយកទារកទើបនឹងកើតចេញពីផ្ទះនោះទេ លើកលែងតែមានការចាំបាច់ត្រូវយកទៅចាក់ថ្នាំបង្ការផ្សេងៗ ឬទៅជួបគ្រូពេទ្យពេលមានជំងឺប៉ុណ្ណោះ។ ប្រសិនមានករណីបន្ទាន់ ត្រូវយកក្មេងចេញក្រៅផ្ទះ គ្រូពេទ្យណែនាំឱ្យពាក់របាំងមុខ ជាជាងពាក់ម៉ាសឱ្យពួកគេ ឱបក្មេងជាប់នឹងទ្រូង ឬបើដាក់ក្នុងរទេះរុញត្រូវតែរក្សាគម្លាត ២ ម៉ែត្រពីអ្នកដទៃ៕ ចុចអាន៖ ចុចអាន៖ | 2021-03-28T16:47:00+07:00 | kampucheathmey.com | https://www.kampucheathmey.com/health/91122 |
42df7536-a01a-479e-ae63-45f13f821b43 | នាយករដ្ឋមន្រ្តី ផ្ដល់សម្ភារ និងឃីតបន្ថែមទៀត ដល់បណ្ដាខេត្ត មួយចំនួនសម្រាប់ ប្រយុទ្ធប្រឆាំង ជំងឺកូវីដ-១៩ | ភ្នំពេញ៖ប្រមុខរាជរដ្ឋាភិបាលកម្ពុជា សម្តេចតេជោ ហ៊ុន សែន នៅថ្ងៃទី២៨ មីនានេះ បានសម្រេចផ្តល់បន្ថែមសម្ភារ និងឃីត ជូនដល់បណ្តាខេត្តមួយចំនួន សម្រាប់ប្រយុទ្ធប្រឆាំងនឹងជំងឺកូវីដ-១៩ (ចាប់ពីថ្ងៃទី ២៨ ខែមីនា ដល់ ថ្ងៃទី ៥ ខែមេសា ឆ្នាំ ២០២១)។ | 2021-03-28T16:40:00+07:00 | dap-news.com | https://dap-news.com/national/2021/03/28/130556/ |
5d77253c-497f-4c8e-9c52-ba5a86869932 | លោក ពេជ្រ ស្រស់៖ អ្នកឧកញ៉ា ឡេង ណាវ៉ាត់ត្រា បរិច្ចាគថវិកាចូលរួម ទប់ស្កាត់ជំងឺកូវីដ១៩ គឺជាការដាស់ស្មារតី ដល់កូនខ្មែរគ្រប់ៗរូប ឲ្យភ្ញាក់រលឹកស្រលាញ់ជាតិ | ភ្នំពេញ៖ បន្ទាប់ពីអ្នកឧកញ៉ា ឡេង ណាវ៉ាត់ត្រាបានបរិច្ចាគថវិកាជាបន្តបន្ទាប់រហូត ដល់ជិត១០លានដុល្លារដើម្បីចូលរួមទប់ស្កាត់ការរាតត្បាតជំងឺកូវីដ១៩ ជាមួយរាជរដ្ឋាភិបាលកម្ពុជានោះ លោក ពេជ្រ ស្រស់ប្រធានគណបក្សយុវជនកម្ពុជានិងជាសមាជិកឧត្តមក្រុមប្រឹក្សាពិគ្រោះ និងផ្ដល់យោបល់បានសម្ដែងការ កោតសរសើរចំពោះអ្នកឧកញ៉ាឡេងណាវ៉ាត់ត្រាដែលមិនសម្ងំសុខតែឯង ពេលក្លាយខ្លួនជាមហាសេដ្ឋី។ ជាមួយគ្នានោះ លោក ពេជ្រ ស្រស់ បានលើកឡើងបន្ថែមថា ការចូលរួមរបស់ អ្នកឧកញ៉ា គឺជាការដាស់ស្មារតីដល់កូនខ្មែរគ្រប់ៗរូបឲ្យភ្ញាក់រលឹកស្រលាញ់ជាតិ និងជាតិសាសន៍ខ្លួនឯងនៅពេលខ្លួនជោគជ័យមានប្រាក់ក្លាយជាសេដ្ឋី និងក្លាយជាមហាមន្រ្តី ដោយកុំចោលអ្នកខ្សត់។ លោកពេជ្រស្រស់ប្រធាន គណបក្សយុវជនកម្ពុជាបានសរសេរលើគេហទំព័រហ្វេសប៊ុក នៅថ្ងៃទី២៨មីនានេះថា «ខ្ញុំសុំកោតសរសើរ អ្នកឧកញ៉ា ឡេង ណាវ៉ាត់ត្រាដោយស្មោះ ដែល អ្នកឧកញ៉ា មិនសម្ងំសុខតែឯងនៅពេលក្លាយខ្លួនជាមហាសេដ្ឋី សារជាតិអ្នកធ្លាប់ក្រ គឺតែងតែដៃទូលាយ ដោយថ្មីៗនេះ អ្នកឧកញ៉ាបានបរិច្ចាគ ថវិការហូតជិត10លានដុល្លារដើម្បីចូលរួមទប់ស្កាត់មេរោគ Covid-19 ជាមួយរដ្ឋាភិបាលការចូលរួមរបស់ អ្នកឧកញ៉ា គឺជាការដាស់ស្មារតីដល់កូនខ្មែរគ្រប់ៗរូប ឲ្យភ្ញាក់រលឹកស្រលាញ់ជាតិ និងជាតិសាសន៍ខ្លួនឯងនៅពេលខ្លួនជោគជ័យ មានប្រាក់ក្លាយជាសេដ្ឋី និងក្លាយជាមហាមន្រ្តី ដោយកុំចោលអ្នកខ្សត់។ ដោយក្តីគោរពពីខ្ញុំ ពេជ្រ ស្រស់»។ សូមរំលឹកថាកាលពីថ្ងៃទី២៧ មីនា អ្នកឧកញ៉ា ឡេង ណាវ៉ាត្រា ប្រកាសបរិច្ចាគថវិកា៣លាន៥សែនដុល្លារ សហរដ្ឋអាមេរិក ជូនសម្តេចតេជោ ហ៊ុន សែន នាយករដ្ឋមន្រ្តីនៃកម្ពុជាដើម្បីចូលរួមទិញមន្ទីរពេទ្យ «នគរទេព» ដែលនឹងប្តូរឈ្មោះទៅជាមន្ទីរពេទ្យ «ហ្លួងម៉ែ»៕ | 2021-03-28T16:23:00+07:00 | dap-news.com | https://dap-news.com/national/2021/03/28/130537/ |
bb33e6f7-0b24-4b2d-ae5e-6322bf03c7f4 | BREAKING: សហរដ្ឋអាមេរិក៖ មនុស្ស ៦.៣ម៉ឺននាក់ទៀតឆ្លងកូវីដ-១៩ និងអ្នកជំងឺ ៧៨៧នាក់ស្លាប់ នៅក្នុងរយៈពេល១ថ្ងៃ (Video inside) | នៅក្នុងរយៈពេល ២៤ម៉ោងកន្លងទៅនេះ មនុស្សសរុប ៦៣,៦៤៧នាក់ទៀតបានឆ្លងជំងឺ COVID-19 ខណៈអ្នកជំងឺ ៧៨៧នាក់បានស្លាប់នៅក្នុងរយៈពេលដូចគ្នា នៅទូទាំងសហរដ្ឋអាមេរិក។ នេះបើតាមការដកស្រង់ទិន្នន័យចេញពីគេហទំព័រ Worldometers នាព្រឹកថ្ងៃអាទិត្យ ទី២៨ ខែមីនា ឆ្នាំ២០២១។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លង COVID-19 សរុបនៅទូទាំងសហរដ្ឋអាមេរិកកើនឡើងដល់ ៣០,៩១៧,១៣០ករណី ក្នុងនោះមានអ្នកស្លាប់សរុបចំនួន ៥៦២,០១២នាក់ និងជាសះស្បើយឡើងសរុប ២៣,៣៤៨,៥០៤នាក់។ គួរបញ្ជាក់តាមប្រធានាធិបតីអាមេរិកលោក ចូ បៃដិន នៅថ្ងៃព្រហស្បតិ៍សប្ដាហ៍នេះ (ពេលវេលានៅវ៉ាស៊ីនតោន) បាននិយាយថា លោកកំពុងកំណត់គោលដៅថ្មី ក្នុងការចាក់វ៉ាក់សាំងបង្ការជំងឺ COVID-19 ចំនួន ២០០លានដូសនៅសហរដ្ឋអាមេរិក ក្នុងរយៈពេល ១០០ថ្ងៃដំបូង នៃការកាន់តំណែងជាប្រធានាធិបតីរបស់លោក។ លោក ចូ បៃដិន បានប្រកាសទៀតថា នឹងបញ្ចេញវ៉ាក់សាំងបង្ការ COVID-19 ផលិតដោយក្រុមហ៊ុន Johnson & Johnson ចំនួន ១១លានដូសនៅសប្តាហ៍ក្រោយ៕ | 2021-03-28T16:12:00+07:00 | freshnewsasia.com | https://m.freshnewsasia.com/index.php/en/internationalnews/191149-2021-03-28-02-12-58.html |
540cec2e-3d65-4bbe-ad47-511e7519740e | សម្ដេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ចូលរួមរំលែកមរណទុក្ខជាមួយគ្រួសារសពស្ត្រីជនជាតិខ្មែរអាយុ៧៦ឆ្នាំ នៅស្រុកពាមរក៍ ខេត្តព្រៃវែង ស្លាប់ដោយសារជំងឺកូវីដ-១៩ | សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ប្រធានកាកបាទក្រហមកម្ពុជា សូមចូលរួមរំលែកមរណទុក្ខដ៏ក្រៀមក្រំ និងសោកស្តាយជាខ្លាំងជាមួយក្រុមគ្រួសារសព ស្ត្រីជនជាតិខ្មែរ អាយុ៧៦ឆ្នាំ ដែលបានទទួលមរណភាពដោយសារជំងឺកូវីដ-១៩ នៅថ្ងៃទី២៧ ខែមីនា ឆ្នាំ២០២១ ដែលជាករណីស្លាប់ទី១០ នៅកម្ពុជា។ នៅក្នុងការចូលរួមរំលែកមរណទុក្ខនេះ សម្ដេចកិត្តិព្រឹទ្ធបណ្ឌិត បានចាត់ទុកការស្លាប់របស់ជនរងគ្រោះខាងលើ គឺជាមរណភាពមួយគួរឲ្យសោកស្ដាយជាទីបំផុត ដែលបច្ចុប្បន្នមេរោគដ៏កាចសាហាវនេះកំពុងតែឆ្លងរាលដាលនៅលើពិភពលោក ហើយក៏កំពុងតែសម្លាប់ជីវិតមនុស្សយ៉ាងច្រើនជារៀងរាល់ថ្ងៃ។ ស្ថិតក្នុងមរណទុក្ខដ៏ក្រៀមក្រំនេះ សម្ដេចកិត្តិព្រឹទ្ធបណ្ឌិត សូមឧទ្ទិសបួងសួងសូមឲ្យវិញ្ញាណក្ខន្ធសពបានទៅកាន់សុគតិភព កុំបីឃ្លៀងឃ្លាតឡើយ។ ជាមួយគ្នានេះ សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ប្រធានកាកបាទក្រហមកម្ពុជា សូមអំពាវនាវដល់បងប្អូនជនរួមជាតិទាំងអស់ ចូលរួមប្រយុទ្ធប្រឆាំង និងទប់ស្កាត់ការឆ្លងរីករាលដាលជំងឺកូវីដ-១៩ ដោយអនុវត្តឱ្យបានខ្ជាប់ខ្ជួននូវវិធានការ «៣ការពារ និង៣កុំ» ដើម្បីសុវត្ថិភាពផ្ទាល់ខ្លួន គ្រួសារ សហគមន៍ និងសង្គមជាតិយើង។ សូមបញ្ជាក់ថា សពស្ត្រីជនជាតិខ្មែរ អាយុ៧៦ឆ្នាំ រស់នៅភូមិ២ ឃុំព្រែកខ្សាយ ស្រុកពាមរក៍ ខេត្តព្រៃវែង បានទទួលមរណភាពនៅវេលាម៉ោង១៩៖០៥នាទីយប់ថ្ងៃទី២៧ ខែមីនា ឆ្នាំ២០២១ នៅមន្ទីរពេទ្យមិត្តភាពខ្មែរ-សូវៀត៕ | 2021-03-28T16:01:00+07:00 | freshnewsasia.com | https://m.freshnewsasia.com/index.php/en/localnews/191147-2021-03-28-02-01-39.html |
79cc9a47-e774-4dc8-b1ce-f804669f3983 | ភស្តុតាងពីកោសិកាប្រព័ន្ធភាពស៊ាំអាចផ្តល់សង្ឃឹមដល់ការព្យាបាលជាក់លាក់មួយលើកូវីដ | អ្នកវិទ្យាសាស្ត្ររបស់អង់គ្លេសនឹងចាប់ផ្តើមធ្វើតេស្ដការព្យាបាលថ្មីមួយដែលគេសង្ឃឹមថាអាចប្រឆាំងផលប៉ះពាល់របស់ COVID-19 មាននៅលើអ្នកជំងឺដែលមានស្ថានភាពធ្ងន់ធ្ងរ។ សារព័ត៌មាន BBC ចេញផ្សាយនៅថ្ងៃទី២២ ខែឧសភា ឆ្នាំ ២០២០ ថា អ្នកវិទ្យាសាស្រ្តបានរកឃើញថាអ្នកជំងឺ COVID-19 ស្ថានភាពធ្ងន់ធ្ងរមានចំនួនកោសិកាប្រព័ន្ធភាពស៊ាំប្រភេទ T-cell ទាបខ្លាំង។ T-cell គឺជាកោសិកាប្រព័ន្ធភាពស៊ាំដែលជួយកម្ចាត់ការឆ្លងមេរោគក្នុងរាងកាយ។ ការព្យាបាលសាកល្បងនឹងវាយតម្លៃទៅលើថ្នាំឈ្មោះ interleukin 7 ជួយបង្កើនចំនួនកោសិកា T-cell នេះដែលជួយឲ្យអ្នកជំងឺជាសះស្បើយ។ ការព្យាបាលសាកល្បងនេះមានការចូលរួមពីវិទ្យាស្ថាន Francis Crick មន្ទីរពេទ្យ St Thomas’ និង King’s College London។ អ្នកវិទ្យាសាស្ត្របានសិក្សាទៅលើកោសិកាប្រព័ន្ធភាពស៊ាំនៅក្នុងឈាមរបស់អ្នកជំងឺ COVID-19 និងរកឃើញថាមានការរាំងស្ទះការបង្កើតកោសិកា T-cell នេះ។ កោសិកា T-cell នេះព្យាយាមការពារអ្នកជំងឺពេលឆ្លងវីរុស ប៉ុន្តែវីរុសកូរ៉ូណាថ្មីហាក់ដូចជាមានសកម្មភាពទប់ស្កាត់មិនឲ្យមានការបង្កើតកោសិកានេះបាន ដែលធ្វើឲ្យចំនួនកោសិកានេះធ្លាក់ចុះយ៉ាងខ្លាំង។ អ្នកស្រាវជ្រាវរកឃើញថានៅក្នុងឈាមរបស់អ្នកមានសុខភាពល្អ ១មីក្រូលីត្រឈាមមានកោសិកា T-cell ពី២ ០០០ ទៅ ៤ ០០០កោសិកា។ ប៉ុន្តែសម្រាប់អ្នកជំងឺ COVID-19 មានត្រឹមតែពី២០០ ទៅ១ ២០០កោសិកាប៉ុណ្ណោះ។ លោក Manu Shankar-Hari ទីប្រឹក្សាផ្នែកសង្គ្រោះបន្ទាន់នៅមន្ទីរពេទ្យ St Thomas’ បានលើកឡើងថាក្រុមគ្រូពេទ្យសង្ឃឹមថានៅពេលដែលគេអាចបង្កើនចំនួនកោសិកា នោះវីរុសក្នុងរាងកាយក៏នឹងត្រូវកម្ចាត់អស់។ នេះមកពីអ្នកជំងឺ COVID-19 ដែលមានស្ថានភាពជំងឺធ្ងន់ធ្ងរមានចំនួនកោសិកា T-cell នេះចន្លោះពី ៤០០ទៅ៨០០ប៉ុណ្ណោះក្នុងឈាមមួយមីក្រូលីត្រ។ លោកបានបន្ថែមទៀតថានៅពេលអ្នកចាប់ផ្ដើមជាសះស្បើយ ចំនួនកោសិកានេះនឹងចាប់ផ្តើមត្រលប់មកដូចធម្មតាវិញ។ អ្នកវិទ្យាសាស្ត្របានលើកឡើងថាការរកឃើញអំពីទំនាក់ទំនងរវាងវីរុស និងប្រព័ន្ធភាពស៊ាំអាចជួយដល់ពួកគេក្នុងការបង្កើតតេស្ដដើម្បីពិនិត្យមើលកម្រិតកោសិកា T-cell ក្នុងឈាមដែលអាចផ្ដល់នូវការដឹងមុនថាអ្នកណាខ្លះអាចមានស្ថានភាពជំងឺធ្ងន់ធ្ងរ។ ម៉្យាងទៀតក៏អាចផ្តល់នូវវិធីព្យាបាលជាក់លាក់សម្រាប់ទប់ស្កាត់ការថយចុះនៃកោសិកាប្រព័ន្ធភាពស៊ាំប្រភេទ T-cell នេះដែរ។ អ្នកវិទ្យាសាស្រ្តបានចាប់ផ្ដើមតេស្ដថ្នាំ Interleukin 7 ទៅលើក្រុមអ្នកជំងឺតូចមួយដែលមាន Sepsis (ករណីមានបាក់តេរីនៅក្នុងឈាម) និងឃើញថាថ្នាំនេះមានសុវត្ថិភាពក្នុងការបង្កើនការផលិតកោសិកា T-cell។ ក្នុងការសាកល្បងនេះ គេនឹងឲ្យថ្នាំនេះដល់អ្នកជំងឺដែលមានកោសិកានេះទាប និងស្ថិតក្នុងផ្នែកសង្គ្រោះបន្ទាន់ច្រើនជាង៣ថ្ងៃ។ ការសិក្សានេះដែរក៏អាចផ្តល់ការយល់ដឹងទៅលើអន្តរកម្មរវាងវីរុស និងប្រព័ន្ធភាពស៊ាំដែលលោកសាស្ត្រាចារ្យ Adrian Hayday នៅវិទ្យាស្ថាន Crick ថានេះអាចជាព័ត៌មានសំខាន់ដែលអ្នកវិទ្យាសាស្ត្រជុំវិញពិភពលោកកំពុងសិក្សាឈ្វេងយល់៕ ចុចអាន៖ ចុចអាន៖ | 2021-03-28T14:51:00+07:00 | kampucheathmey.com | https://www.kampucheathmey.com/health/91104 |
55a3b832-52c3-4f90-9337-ecc6eef6dcdb | រដ្ឋបាលខណ្ឌប្ញស្សីកែវ នាំអំណោយសម្ដេចតេជោ និងសម្ដេចកិត្តិព្រឹទ្ធបណ្ឌិត មកឧបត្ថម្ភដល់គ្រួសារសព របស់ប្រជាពលរដ្ឋម្នាក់ ទទួលមរណភាពដោយជំងឺកូវីដ១៩ នៅសង្កាត់ប្ញស្សីកែវ | ភ្នំពេញ ៖ អំណោយដ៏ថ្លៃថ្លាបំផុតរបស់សម្ដេចតេជោ និងសម្ដេចកិត្តិព្រឹទ្ធបណ្ឌិត ផ្ដល់ជូនតាមរយៈ ឯកឧត្តមអភិបាលរាជធានីភ្នំពេញ ត្រូវបាន រដ្ឋបាលខណ្ឌប្ញស្សីកែវ នាំមកឧបត្ថម្ភដល់គ្រួសារសព របស់ប្រជាពលរដ្ឋម្នាក់ ទទួលមរណភាពដោយជម្ងឺកូវីដ១៩ នៅសង្កាត់ប្ញស្សីកែវ ។ នាព្រឹកថ្ងៃអាទិត្យទី២៨ ខែមីនា ឆ្នាំ២០២១ វេលាម៉ោង ១០ និង០០ នាទី ឯកឧត្តម ជា ពិសី អភិបាលខណ្ឌប្ញស្សីកែវ បានដឹកនាំ លោក លោកស្រី អភិបាលរងខណ្ឌ លោកប្រធាន-អនុប្រធានការិយាល័យចំណុះរចនាសម្ព័ន្ធរដ្ឋបាលខណ្ឌ មន្ត្រីរាជការនៃរដ្ឋបាលខណ្ឌ កម្លាំងនគរបាល រដ្ឋបាលសង្កាត់ប្ញស្សីកែវ និងសណ្ដាប់ធ្នាប់ខណ្ឌ ចូលរួមរំលែកសេចក្ដីមរណទុក្ខដ៏ក្រៀមក្រំបំផុត និងនាំអំណោយដ៏ថ្លៃថ្លាបំផុតរបស់ សម្ដេចអគ្គមហាសេនាបតីតេជោ ហ៊ុន សែន នាយករដ្ឋមន្ត្រីនៃព្រះរាជាណាចក្រកម្ពុជា និងសម្ដេចកិត្តិព្រឹទ្ធបណ្ឌិត ប៊ុន រ៉ានី ហ៊ុន សែន ផ្ដល់ជូនតាមរយៈ ឯកឧត្តម ឃួង ស្រេង អភិបាលនៃអភិបាលរាជធានីភ្នំពេញ មកឧបត្ថម្ភជូនដល់ គ្រួសារសពឈ្មោះ ហ៊ូ ហូយ ភេទស្រី អាយុ៧២ឆ្នាំ ដែលបានទទួលមរណភាពដោយ ជម្ងឺកូវីដ១៩ មានទីលំនៅនៅក្នុងសង្កាត់ប្ញស្សីកែវ ខណ្ឌប្ញស្សីកែវ រាជធានីភ្នំពេញ។ អំណោយដ៏ថ្លៃថ្លាបំផុតរបស់សម្ដេចទាំងទ្វេ ដែលបាននាំមកឧបត្ថម្ភដល់ក្រុមគ្រួសារសពនាឱកាសនេះ រួមមាន ៖ អង្ករ ១០០ គីឡូក្រា និង បច្ច័យចំនួន ៥,០០០,០០០ រៀល៕ រក្សាសិទ្ធិដោយ៖សារឿន | 2021-03-28T13:24:10+07:00 | cen.com.kh | https://cen.com.kh/archives/314641.html |
fd2cc517-77c4-4faf-ad12-5325a105d451 | ថ្ងៃនេះ ករណីជំងឺកូវីដ-១៩ សរុបចំនួន ៨៦នាក់ (ឆ្លងសហគមន៍ទាំងអស់) និងមានជាសះស្បើយ ៣៤នាក់ | ភ្នំពេញ ៖ ក្រសួងសុខាភិបាល បានប្រកាសថា រហូតដល់ម៉ោង ១០និង៣០ ព្រឹក ថ្ងៃទី ២៨ មីនា ២០២១ យើងរកឃើញករណីជំងឺកូវីដ-១៩ សរុបចំនួន ៨៦នាក់ (ឆ្លងសហគមន៍ទាំងអស់) និងមានជាសះស្បើយ ៣៤នាក់ ។ ដូច្នេះចំនួនករណីជំងឺកូវីដ-១៩សរុបកើន ២២៣៣នាក់ ចំនួនសំរាកពេទ្យ ១០៥៤នាក់ និងចំនួនជាសះស្បើយសរុបកើន ១១៦៦នាក់ និង ស្លាប់ថ្មី ២ សរុបស្លាប់ ១០នាក់ ។ ជំងឺកូវីដ-១៩ នៅតែបន្តគម្រាមកំហែងយើងជាប់ជានិច្ច សូមបងប្អូនបន្តប្រយ័ត្នជាប់ជានិច្ច ដោយអនុវត្តអនាម័យ នៅឃ្លាតឆ្ងាយពីគ្នា មិនចេញក្រៅផ្ទះបើមិនចាំបាច់ ព្រោះប្រទេសយើងកំពុងរាត្បាតក្នុងសហគមន៍ហើយ និងប្រទេសជិតខាងយើងនិងពិភពលោកកំពុងបន្តរាតត្បាតជំងឺកូវីដ១៩ ដ៏ខ្លាំងក្លានៅឡើយ ។ យើងត្រូវបន្តគម្លាតបុគ្គលបន្តទៀត ដូចជាអង្គុយគម្លាតពីគ្នា ឈររងចាំគម្លាតពីគ្នា ឈរជជែកគ្នាគម្លាតពីគ្នា ។ ល។ យើងត្រូវបន្តពាក់ម៉ាស់ជាប់ជានិច្ច និងឧស្សាហ៍លាងដៃជាមួយសាប៊ូ អាល់កុល ឬជែល ៕ រក្សាសិទ្ធិដោយ៖បញ្ញាស័ក្តិ | 2021-03-28T11:37:53+07:00 | cen.com.kh | https://cen.com.kh/archives/314583.html |
3b51a1fc-9d0a-486e-a8b4-009d0e572179 | កសាងសំណុំរឿងបញ្ជូនទៅតុលាការ ករណីជនសង្ស័យ៣នាក់ ធ្វើឱ្យខូចដោយចេតនា (កាប់រថយន្តស៊ីរ៉ែនពេទ្យដឹកអ្នកជំងឺ) | ប៉ោយប៉ែត ៖ ស្នងការនគរបាលខេត្តបន្ទាយមានជ័យ បានបញ្ជាក់ថា ជនសង្ស័យទាំង៣នាក់ធ្វើឱ្យខូចដោយចេតនា(កាប់រថយន្តស៊ីរ៉ែនពេទ្យដឹកអ្នកជំងឺ)នេះ យើងកំពុងបានកសាងសំណុំរឿងបញ្ជូនទៅសាលាដំបូងខេត្ត ដើម្បីចាត់ការតាមនីតិវិធី ។ សូមបញ្ជាក់ថា នៅថ្ងៃទី ២៦ ខែ មីនា ឆ្នាំ ២០២១ វេលាម៉ោង២១និង០០នាទីមានករណីក្មេងទំនើងមួយក្រុម ធ្វើឱ្យខូចដោយចេតនា(កាប់រថយន្តស៊ីរ៉ែនពេទ្យដឹកអ្នកជំងឺ) មានគ្នា៣នាក់ នៅចំណុចផ្លូវលំ ស្ថិតក្នុងភូមិទួលពង្រ សង្កាត់ផ្សារកណ្តាល ក្រុងប៉ោយប៉ែត បណ្តាលឱ្យដាច់ថ្នាំឡាន កំពិតទ្វាខាងស្តាំ និងបែកកញ្ចក់ខាងមុខ ។ លោក ឧត្តមសេនីយ៍ទោ សិទ្ធិ ឡោះ ស្នងការនគរបាលខេត្តបន្ទាយមានជ័យ បានបញ្ជាឱ្យលោក ឧត្តមសេនីយ៍ត្រី នូ ជីវ័ន្ត ស្នងការរងផែនការងារនគរបាលព្រហ្មទណ្ឌដឹកនាំកម្លាំងការិយាល័យព្រហ្មទណ្ឌកម្រិតស្រាលខេត្ត សហការជាមួយកម្លាំងជំនាញក្រុងប៉ោយប៉ែត និងប៉ុស្តិ៍នគរបាលរដ្ឋបាលផ្សារកណ្តាល ចុះធ្វើការស្រាវជ្រាវ រហូតដល់ថ្ងៃទី ២៧ ខែ មីនា ឆ្នាំ ២០២១ បានកំណត់មុខសញ្ញា និងឃាត់ខ្លួនជនសង្ស័យបានចំនួន ៣នាក់ ១-ឈ្មោះ ខេង វាសនា ប្រុស អាយុ ១៨ឆ្នាំ រស់នៅ ភូមិទួលពង្រ សង្កាត់ផ្សារកណ្តាល ក្រុងប៉ោយប៉ែត ។ ២-ឈ្មោះ ខេង សុឃីម ប្រុស អាយុ ២០ឆ្នាំ រស់នៅ ភូមិទួលពង្រ សង្កាត់ផ្សារកណ្តាល ក្រុងប៉ោយប៉ែត ។ ៣-ឈ្មោះ ឈូន វីរះ ហៅ ម៉ូវ ភេទប្រុស អាយុ ១៧រស់នៅភូមិអូរឬស្សី សង្កាត់ផ្សារកណ្តាល ក្រុងប៉ោយប៉ែត ។ ករណីជនសង្ស័យទាំង៣នាក់នេះ យើងកំពុងបានកសាងសំណុំរឿង បញ្ជូនទៅសាលាដំបូងខេត្តដើម្បីចាត់ ការតាមនីតិវិធី ៕ រក្សាសិទ្ធិដោយ៖បញ្ញាស័ក្តិ | 2021-03-28T11:10:53+07:00 | cen.com.kh | https://cen.com.kh/archives/314574.html |
b652c53c-2d55-4ed7-9bbd-7d58be8e4e50 | រដ្ឋាភិបាលទិញមន្ទីរពេទ្យឈ្មោះ ស្ត្រីនគរទេព សំរាប់ទទួលអ្នកព្យាបាលជំងឺកូវីដ-១៩ | រដ្ឋាភិបាលទិញមន្ទីរពេទ្យឈ្មោះ «ស្ត្រីនគរទេព» សំរាប់ផ្តល់សេវាព្យាបាលដល់អ្នកជំងឺកូវីដ-១៩ ដែលស្ថិតក្នុងសង្កាត់ព្រៃសរ ខណ្ឌដង្កោ រាជធានីភ្នំពេញ ចាប់ពីថ្ងៃទី២៧ ខែមីនា នេះ ស្របពេលចំនួនអ្នកឆ្លងនិងអ្នកស្លាប់កាន់តែកើនឡើងពីមួយថ្ងៃទៅមួយថ្ងៃ។ ក្រសួងសុខាភិបាលកាលពីថ្ងៃទី២៧ ខែមីនា រកឃើញករណីឆ្លងថ្មីចំនួន ១៧៩នាក់ បន្ថែមទៀត ក្នុងព្រឹត្តិការណ៍ឆ្លងសហគមន៍២០កុម្ភៈ ក្នុងនោះម្នាក់ជាករណីនាំចូល។ ចំណែកករណីអ្នកស្លាប់វិញ គឺមាន២នាក់ជាស្ត្រី ក្នុងនោះម្នាក់ អាយុ ៤៣ឆ្នាំ រស់នៅខេត្តព្រះសីហនុ ដែលបានស្លាប់កាលពីរសៀលថ្ងៃទី២៦ ខែមីនា និងម្នាក់ទៀតជាស្ត្រីដែរ មានអាយុ ៧២ឆ្នាំ រស់នៅស្រុកពាមរក៍ ខេត្តព្រៃវែង។ ករណីស្លាប់ដោយសារកូវីដ-១៩ បានកើនដល់ ៩នាក់ ហើយ។ លោកនាយករដ្ឋមន្ត្រីហ៊ុន សែន ឲ្យដឹងថា មន្ទីរពេទ្យស្ត្រីនគរទេពនេះ បានប្តូរឈ្មោះជា «មន្ទីរពេទ្យហ្លួងម៉ែ» វិញ ហើយបានរៀបចំរួចរាល់អស់ហើយនិងបានចាប់ផ្ដើមទទួលព្យាបាល អ្នកជំងឺកូវីដ១៩ ដែលមន្ទីរសុខាភិបាល រាជធានីភ្នំពេញបញ្ជូនទៅ។ លោកហ៊ុន សែន មិនបានបញ្ជាក់ថា មន្ទីរពេទ្យនេះមានតម្លៃប៉ុន្មានទេ ប៉ុន្តែរហូតមកដល់ការផ្សាយនេះ មានឩកញ៉ា ២នាក់ហើយ បានឧត្ថម្ភជាប្រាក់ចំនួន ៥លាន ៥សែន ដុល្លារអាមេរិក។ មន្ទីរពេទ្យស្ត្រីនគរទេព សាងសង់ឡើងកាលពីឆ្នាំ២០១១ ដែលអ្នកស្រី អ៊ឹង កន្ថាផាវី រដ្ឋមន្ត្រីក្រសួងកិច្ចការនារី គឺជាសហស្ថាបនិកមួយរូប។ មន្ទីរពេទ្យស្រ្ដីមួយនេះ ផ្តល់សេវាព្យាបាលដល់ស្ដ្រីដែលមានជីវភាពខ្វះខាតដើម្បីអាចទទួលសេវាបង្ការនិងព្យាបាលជំងឺមហារីកដោះ និងស្បូន។ មន្ទីរពេទ្យនគរទេព គឺជាមន្ទីរពេទ្យទីពីរហើយបន្ទាប់ពីអតីតសណ្ឋាគារអាំងទែរកង់ទីណង់តាល់ ដែលត្រូវបានប្រែក្លាយជាមន្ទីរពេទ្យព្យាបាលអ្នកជំងឺកូវីដ១៩៕ | 2021-03-28T10:56:00+07:00 | rfa.org | https://www.rfa.org/khmer/news/health/government-buys-nokor-tep-hospital-to-treatment-covid-19-patients-03272021234103.html |
9b9436f6-161e-459e-b7cd-2683f2cad13b | រកឃើញអ្នកកើតជំងឺកូវីដ ចំនួន៥នាក់បន្ថែមទៀត នៅខណ្ឌដង្កោ និងបញ្ជូនទៅសម្រាកព្យាបាលនៅមន្ទីរពេទ្យនគរទេព | ភ្នំពេញ ៖ រកឃើញអ្នកកើតជំងឺកូវីដ១៩ ចំនួន៥នាក់បន្ថែមទៀត នៅមូលដ្ឋានខណ្ឌដង្កោ រាជធានីភ្នំពេញ។ នៅយប់ថ្ងៃទី២៧ ខែមីនា ឆ្នាំ២០២១នេះ ក្រុមគ្រូពេទ្យប្រតិបត្តិស្រុកដង្កោ បានមកយកអ្នកវិជ្ជមានកូវីដ១៩ទាំងអស់នេះ ទៅសម្រាកព្យាបាលនៅមន្ទីរពេទ្យនគរទេព។ មន្ដ្រីសុខាភិបាល បានប្រាប់បណ្ដាញព័ត៌មាន ឲ្យដឹងថា អ្នកកើតជំងឺកូវីដ១៩ ចំនួន៥នាក់នៅមូលដ្ឋានខណ្ឌដង្កោនេះរួមមាន៖ ១៖ ឈ្មោះ ច័ន្ទ សារឹម ភេទប្រុស អាយុ៥៥ឆ្នាំ (មិនដឹងឆ្លងមកណា) ទីតាំងផ្ទះលេខ១១០ ផ្លូវលេខ៩ បុរីពិភពថ្មីចំការដូង ភូមិសំបួរ សង្កាត់ដង្កោ ២៖ ឈ្មោះ សុន សុវណ្ណរ៉ា ភេទស្រី អាយុ៥៣ឆ្នាំ (ប្រពន្ធ ចន្ទ័ សារឹម) ទីតាំងផ្ទះលេខ១១០ ផ្លូវលេខ៩ បុរីពិភពថ្មីចំការដូង ភូមិសំបួរ សង្កាត់ដង្កោ ៣៖ ឈ្មោះ ច័ន្ទ ស្រីណែត ភេទស្រី អាយុ១៤ឆ្នាំ (កូន ចន្ទ័ សារឹម) ទីតាំងផ្ទះលេខ១១០ ផ្លូវលេខ៩ បុរីពិភពថ្មីចំការដូង ភូមិសំបួរ សង្កាត់ដង្កោ ៤៖ ឈ្មោះ អ៉ីវេ ធូដេវីដ (កូនគង់ សុផាណែត) ភេទប្រុស អាយុ២ឆ្នាំ ទីតាំងផ្ទះលេខ២៧១ ផ្លូវលេខ០៧ បុរីពិភពថ្មីកួរស្រូវ៣ ភូមិកណ្តាល សង្កាត់រលួស ៥៖ ឈ្មោះ ង៉ែត សុផានី (អ្នកជិតខាង ឯក ស៉ីណេ) ភេទស្រី អាយុ៣០ឆ្នាំ ទីតាំងផ្ទះលេខ២៩២ ផ្លូវលេខ០៧ បុរីពិភពថ្មីកួរស្រូវ៣ ភូមិកណ្តាល សង្កាត់រលួស ខណ្ឌដង្កោ។ សូមជម្រាបថា គិតត្រឹមម៉ោង ៧និង០០នាទីព្រឹកថ្ងៃទី២៧ ខែមីនា ឆ្នាំ២០២១នេះ កម្ពុជាបានរកឃើញអ្នកឆ្លងកូវីដ១៩ សរុបចំនួន ២១៤៧នាក់ ក្នុងនោះអ្នកជាសះស្បើយចំនួន ១១៣២នាក់, អ្នកកំពុងសម្រាកព្យាបាលជំងឺ ចំនួន១០០៥នាក់, ស្លាប់ចំនួន៨នាក់ និង២នាក់ទៀត ស្លាប់ដោយសារការរើថ្នាំញៀនធ្ងន់ធ្ងរ និងស្ទះសរសៃរឈាមបេះដូង ពេលកំពុងទទួលការព្យាបាលជំងឺកូវីដ១៩៕ រក្សាសិទ្ធិដោយ៖មីដា | 2021-03-28T07:29:50+07:00 | cen.com.kh | https://cen.com.kh/archives/314462.html |
f078e712-4ad4-45e0-b971-9a6f1e2fc0db | ក្រសួងសុខាភិបាល ប្រកាសផ្លូវការ៖ ករណីអ្នកជំងឺកូវីដ១៩ ម្នាក់ទៀតស្លាប់នៅក្នុងមន្ទីរពេទ្យរុស្ស៉ី ជាស្ត្រីអាយុ៧៦ឆ្នាំ | យោងតាមសេចក្តីប្រកាសផ្លូវការរបស់ក្រសួងសុខាភិបាល បានឲ្យដឹងយប់ថ្ងៃទី២៧ ខែមីនា ឆ្នាំ២០២១នេះថា មានអ្នកជំងឺកូវីដ១៩ម្នាក់ទៀតហើយ បានស្លាប់ដោយសារជំងឺកូវីដ១៩ នៅមន្ទីរពេទ្យរុស្ស៊ី នៅម៉ោង៧៖០៥នាទីយប់ថ្ងៃទី២៧ ខែមីនានេះ។ សេចក្តីប្រកាសបានបញ្ជាក់ថា៖ «ស្ត្រីខាងលើនេះ ត្រូវបានរកឃើញមានវិជ្ជមានកូវីដ-១៩ នៅថ្ងៃទី៨ ខែមីនា ឆ្នាំ២០២១ នឹងត្រូវបានដាក់ឱ្យសម្រាកព្យាបាលនៅមន្ទីរពេទ្យខេត្តព្រៃវែង រហូតដល់ថ្ងៃទី២០ ខែមីនា ឆ្នាំ២០២១ អ្នកជំងឺ មានសភាពហត់ខ្លាំង ដែលតម្រូវឱ្យមន្ទីរ ពេទ្យខេត្តព្រៃវែង បញ្ជូនមកព្យាបាលបន្តនៅមន្ទីរពេទ្យមិត្តភាពខ្មែរ-សូវៀត។ ក្រុមគ្រូពេទ្យនៃមន្ទីរពេទ្យមិត្តភាពខ្មែរ-សូវៀត បានខិតខំយកចិត្តទុកដាក់ព្យាបាលរហូត ដល់ថ្ងៃទី២៧ ខែមីនា ឆ្នាំ២០២១ អ្នកជំងឺស្ថិតក្នុងស្ថានភាពធ្ងន់ធ្ងរ ដែលតម្រូវឱ្យគ្រូពេទ្យប្រើប្រាស់ម៉ាស៊ីនជំនួយដង្ហើមដើម្បីជួយសង្គ្រោះអ្នកជំងឺ ប៉ុន្តែការខិតខំនេះ នៅតែមិនអាចជួយអ្នកជំងឺបាន ហើយ គាត់ក៏បានធ្វើមរណកាលទៅនៅវេលាម៉ោង១៩៖០៥នាទីយប់»។ អ្នកជំងឺដែលស្លាប់នេះមានអាយុ៧៦ឆ្នាំ រស់នៅភូមិ២ ឃុំព្រែកខ្សាយ ស្រុកពាមរក៍ ខេត្តព្រៃវែង ក្រុមគ្រូពេទ្យ បានសន្និដ្ឋានថា អ្នកជំងឺស្លាប់បាត់បង់ជីវិតដោយសារផ្លូវដង្ហើមស្រួចស្រាវ និងរលាកសួតទាំងសងខាងធ្ងន់ធ្ងរបណ្តាលមកពីវិរុសកូវីដ១៩។ ក្រសួងសុខាភិបាល សូមចូលរួមចំណែកសោកស្តាយជាពន់ពេក និងសូមចូលរួមមរណទុក្ខយ៉ាងក្រៀមក្រំជាទីបំផុតជាមួយក្រុមគ្រួសារសព។ | 2021-03-28T07:01:00+07:00 | freshnewsasia.com | https://m.freshnewsasia.com/index.php/en/localnews/191141-2021-03-27-17-01-23.html |
7b9c71e7-e250-4282-ac09-b2094a790a48 | លម្អិតករណីស្ដ្រីម្នាក់អាយុ៧៤ឆ្នាំ នៅស្រុកស្ទឹងត្រង់ ខេត្តកំពង់ចាម ដែលកើតជំងឺកូវីដ១៩ ពាក់ព័ន្ធជាមួយប្រជាពលរដ្ឋនៅឃុំកោងកាង ស្រុកពញាក្រែក ខេត្តត្បូងឃ្មុំ | រដ្ឋបាលខេត្តត្បូងឃ្មុំ នៅថ្ងៃទី២៧ ខែមីនា ឆ្នាំ២០២១នេះ បានចេញសេចក្ដីប្រកាសព័ត៌មានផ្លូវការ លម្អិតអំពីករណីវិជ្ជមានជំងឺកូវីដ១៩ លើស្ដ្រីជនជាតិខ្មែរម្នាក់ អាយុ៧៤ឆ្នាំ រស់នៅភូមិខ្ពបតាងួន ឃុំខ្ពបតាងួន ស្រុកស្ទឹងត្រង់ ខេត្តកំពង់ចាម ដែលពាក់ព័ន្ធនៅភូមិពោធិរោងលិច ឃុំកោងកាង ស្រុកពញាក្រែក ខេត្តត្បូងឃ្មុំ។ រដ្ឋបាលខេត្តត្បូងឃ្មុំ បានបញ្ជាក់ថា ថ្ងៃទី១៦ ខែមីនា ឆ្នាំ២០២១ ស្ដ្រីខាងលើបានមកលេងផ្ទះកូននៅភូមិពោធិរោងលិច ឃុំកោងកាង ស្រុកពញាក្រែក ខេត្តត្បូងឃ្មុំ។ ថ្ងៃទី១១ ខែមីនា ឆ្នាំ២០២១ គាត់បានចូលរួមពិធីសូត្រមន្តឡើងផ្ទះរបស់ឈ្មោះ ឆេង ហាង នៅភូមិស្ទឹង ឃុំកោងកាង ស្រុកពញាក្រែក ខេត្តត្បូងឃ្មុំ។ ថ្ងៃទី១៧ ខែមីនា ឆ្នាំ២០២១ កូនបានជូនគាត់ត្រលប់ទៅស្រុកស្ទឹងត្រង់ ខេត្តកំពង់ចាមវិញ។ ថ្ងៃទី២២ ខែមីនា ឆ្នាំ២០២១ ដោយគាត់មានអាការៈមិនស្រួលខ្លួន កូនបានទៅយកគាត់ពីស្រកស្ទឹងត្រង់ ខេត្តកំពង់ចាម មកស្នាក់នៅផ្ទះកូន ភូមិពោធិរោងលិច ឃុំកោងកាង ស្រុកពញាក្រែក ខេត្តត្បូងឃ្មុំ។ ថ្ងៃទី២៣ ខែមីនា ឆ្នាំ២០២១ គាត់ចូលទៅពិនិត្យសុខភាព នៅមន្ទីរសម្រាកព្យាបាល និងសម្ភពផ្សារស្ទឹង ស្ថិតនៅភូមិស្ទឹង ឃុំកោងកាង ស្រុកពញាក្រែក ខេត្តត្បូងឃ្មុំ រួចក៏បន្តដំណើរទៅព្យាបាលជំងឺនៅមន្ទីរពេទ្យកាល់ម៉ែត្រ រាជធានីភ្នំពេញ។ ថ្ងៃទី២៧ ខែមីនា ឆ្នាំ២០២១ លទ្ធផលសំណាករបស់គាត់ មានជំងឺកូវីដ-១៩ បច្ចុប្បន្នកំពុងសម្រាកព្យាបាលនៅមន្ទីរពេទ្យមិត្តភាពខ្មែរ-សូវៀតភ្នំពេញ។ ទីតាំង និងការប្រាស្រ័យទាក់ទង់៖ អ្នកប៉ះពាល់បឋមជាមួយស្ត្រីវិជ្ជមានជំងឺកូវីដ-១៩ សរុប២២នាក់ ស្រី០៧នាក់ ក្នុងនោះ អ្នកប៉ះពាល់ផ្ទាល់ចំនួន០៨នាក់ ស្រី០៣នាក់ និងអ្នកប៉ះពាល់ដោយប្រយោលចំនួន ១៤នាក់ ស្រី០៤នាក់។ ទីតាំងពាក់ព័ន្ធ សរុប០៣កន្លែង គឺ ទី១៖ ផ្ទះកូន នៅភូមិពោធិរោងលិច ឃុំកោងកាង ស្រុកពញាក្រែក ខេត្តត្បូងឃ្មុំ, ទី២៖ មន្ទីរសម្រាកព្យាបាល និងសម្ភពផ្សារស្ទឹង ស្ថិតនៅភូមិស្ទឹង ឃុំកោងកាង ស្រុកពញាក្រែក ខេត្តត្បូងឃ្មុំ និងទី៣៖ បរិវេណីជុំវិញ និងខាងក្នុងផ្សារស្ទឹង ស្ថិតនៅភូមិស្ទឹង ឃុំកោងកាង ស្រុកពញាក្រែក ខេត្តត្បូងឃ្មុំ។ ទន្ទឹមនេះ រដ្ឋបាលខេត្ត បាននឹងកំពុងចាត់វិធានការស្រាវជ្រាវរកទីតាំង និងកំណត់មុខសញ្ញាអ្វីដែលពាក់ព័ន្ធក្នុងករណីនេះជាបន្តទៀត។ ក្នុងន័យនេះ ដើម្បីចូលរួមទប់ស្កាត់ការឆ្លងរាលដាលនៃជំងឺកូវីដ-១៩ ក្នុងព្រឹត្តិការណ៍សហគមន៍២០កុម្ភៈនេះ រដ្ឋបាលខេត្តត្បូងឃ្មុំ សូមអំពាវនាវដល់បងប្អូនប្រជាពលរដ្ឋ ពិសេសអ្នកប៉ះពាល់ដោយផ្ទាល់ និងដោយប្រយោលទាំងអស់ត្រូវទៅយកសំណាកនៅគ្រប់មន្ទីរពេទ្យ ក្នុងខេត្តត្បូងឃ្មុំ។ ជាមួយគ្នានេះ ករណីបងប្អូនប្រជាពលរដ្ឋមានរោគសញ្ញា ផ្តាសាយ ក្អក ហៀរសំបោរ ឈឺបំពង់ករ ថប់ដង្ហើម ឬរោគសញ្ញាសសង្ស័យផ្សេងៗ សូមទៅពិនិត្យសុខ ភាពនៅតាមមន្ទីរពេទ្យ ឬមណ្ឌលសុខភាព ដែលស្ថិតនៅជិតកន្លែងដែលបងប្អូនរស់នៅ និងរាយការណ៍ទៅអាជ្ញាធរមូលដ្ឋានជាបន្ទាន់។ រដ្ឋបាលខេត្ត សង្ឃឹមជឿជាក់យ៉ាងមុតមាំថា បងប្អូនប្រជាពលរដ្ឋ ចូលរួមអនុវត្តតាមសេចក្តីប្រកាសព័ត៌មាននេះ ឲ្យមានប្រសិទ្ធភាពខ្ពស់ និងសូមបង្កើនការប្រុងប្រយ័ត្នខ្ពស់ និងអនុវត្តឱ្យបានខ្ជាប់ខ្ជួននូវវិធានការ ការពារ៣កុំ ដោយឡែក ចំពោះអ្នកពាក់ព័ន្ធដោយផ្ទាល់ និងដោយប្រយោល ជាមួយអ្នកវិជ្ជមានដឹងកូវីដ-១៩ខាងលើ ត្រូវតែអនុវត្តឲ្យម៉ឺងម៉ាត់តាមការណែនាំរបស់រាជរដ្ឋាភិបាល និងវិធានការនានារបស់ក្រសួងសុខល ប្រកបដោយស្មារតីទទួលខុសត្រូវខ្ពស់ ដើម្បីក្រុមគ្រួសារ និងសហគមន៍ជៀសផុតពីជំងឺដ៏ប្រល័យនេះ៕ | 2021-03-28T06:42:00+07:00 | freshnewsasia.com | https://m.freshnewsasia.com/index.php/en/localnews/191140-2021-03-27-16-42-24.html |
f34300d9-c9c4-4c25-b4db-5d1435d2da9c | អ្នកជំងឺកូវីដម្នាក់ទៀតបានស្លាប់ និងមានករណីឆ្លងថ្មី ១៧៩នាក់ នៅថ្ងៃទី២៧ មីនា | ក្រសួងសុខាភិបាលនៅថ្ងៃទី២៧ មីនានេះ ឱ្យដឹងថា អ្នកជំងឺកូវីដ-១៩ ម្នាក់ទៀត ជាស្ត្រីអាយុ ៤៣ឆ្នាំ បានស្លាប់ កាលពីរសៀលថ្ងៃទី២៦ មីនា។ ប៉ុន្តែក្រសួងបកស្រាយថា គាត់មិនមែនស្លាប់ដោយសារជំងឺកូវីដ-១៩ នោះទេ តែស្លាប់ដោយសារហូរឈាមក្រពះច្រើនពេក ព្រោះគាត់មានជំងឺក្រពះរ៉ាំរ៉ៃ។ ស្ត្រីរូបនោះរស់នៅខេត្តព្រះសីហនុ។ ដោយឡែកនៅថ្ងៃដដែលនេះ ក្រសួងរកឃើញករណីឆ្លងថ្មីចំនួន ១៧៩នាក់ បន្ថែមទៀត ក្នុងនោះម្នាក់ជាករណីនាំចូល ហើយក្រៅពីនេះសុទ្ធសឹងជាការឆ្លងក្នុងសហគមន៍។ អ្នកឆ្លងថ្មីទាំងនោះ ភាគច្រើនត្រូវបានរកឃើញនៅខេត្តព្រះសីហនុ ហើយខ្លះទៀតនៅខេត្តកណ្ដាល សៀមរាប កំពង់ចាម និងរាជធានីភ្នំពេញ។ ការរកឃើញករណីថ្មីទាំងនេះ ធ្វើឱ្យចំនួនអ្នកឆ្លងក្នុងសហគមន៍កើនដល់ ១.៦២២នាក់ហើយ ក្នុងនោះជាសះស្បើយមាន ៦២៣នាក់។ គិតត្រឹមព្រឹកថ្ងៃទី២៧ មីនា កម្ពុជាមានអ្នកកើតជំងឺកូវីដ-១៩ សរុប ២.១៤៧នាក់ ក្នុងនោះអ្នកជាសះស្បើយមាន ១.១៣២នាក់ និងកំពុងសម្រាកព្យាបាលចំនួន ១.០០៥នាក់។ ករណីស្លាប់ដោយសារកូវីដ-១៩ មានចំនួន ៨នាក់ ចំណែកអ្នកជំងឺ ៣នាក់ទៀត ក្រសួងសុខាភិបាលអះអាងថា ពួកគាត់ស្លាប់ដោយសារជំងឺផ្សេងធ្វើទុក្ខ៕ | 2021-03-28T06:00:14+07:00 | rfa.org | https://www.rfa.org/khmer/news/health/one-died-179-tested-positive-for-covid-19-on-march-27-03272021190001.html |
0511824d-407a-4d3d-a006-686945f23819 | ប៉ុន្មានសំណួរអំពីកូវីដ-១៩ ស្ត្រីមានផ្ទៃពោះចង់ដឹងបំផុត | វីរុស COVID-19 ឆ្លងរាលដាលយ៉ាងឆាប់រហ័ស តាមរយៈដំណក់ទឹកតូចៗដែលខ្ទាតចេញពីមាត់អ្នកជំងឺតាមរយៈការក្អក ឬកណ្តាស់។ ខណៈសុខភាពខ្លួនខ្សោយ ហើយថែមទាំងមានកូនក្នុងផ្ទៃពោះ ស្ត្រី ភាគច្រើនតែងបង្ហាញក្តីបារម្ភរបស់ខ្លួន និងមានការងឿងឆ្ងល់ច្រើនជុំវិញវីរុស COVID-19។ ដើម្បីជាចំណេះដឹងសម្រាប់ស្ត្រីមានផ្ទៃពោះ អង្គការសុខភាពពិភពលោក (WHO) បានចងក្រងនូវកម្រងសំណួរ-ចម្លើយ មួយចំនួន អំពីស្ត្រីមានផ្ទៃពោះ និងវីរុស COVID-19។ ការស្រាវស្រាវអំពីផលប៉ះពាល់របស់វីរុស COVID-19 លើស្ត្រីមានផ្ទៃពោះកំពុងដំណើរការនៅឡើយ។ ប៉ុន្តែបច្ចុប្បន្ននេះមិនទាន់មានភស្តុតាងណាបញ្ជាក់ថា ស្ត្រីមានផ្ទៃពោះប្រឈមខ្លាំងជាងមនុស្សធម្មតានោះ។ ទោះបីជាយ៉ាងណាក៏ដោយ ដោយសារតែការផ្លាស់ប្តូររាងកាយ អ័រម៉ូន និងប្រព័ន្ធភាពស៊ាំ ស្ត្រីមានផ្ទៃពោះអាចរងផលប៉ះពាល់ធ្ងន់ធ្ងរ ដោយការឆ្លងមេរោគផ្លូវដង្ហើមមួយចំនួន ពិសេសវីរុស COVID-19។ មិនមានអ្វីប្លែកពីគេនោះទេ ស្ត្រីមានផ្ទៃពោះត្រូវអនុវត្តវិធានការពារខ្លួនពី COVID-19 ដូចមនុស្សធម្មតាដែរ។ ទី១ ត្រូវលាងសម្អាតដៃជាមួយសាប៊ូ និងទឹក ជេល ឬអាល់កុលឲ្យបានញឹកញាប់ ទី២ រក្សាចន្លោះរវាងយើង និងអ្នកដទៃ ហើយចៀសវាងទៅកន្លែងដែលមានមនុស្សច្រើន ទី៣ កុំយកដៃទៅប៉ះភ្នែក ច្រមុះ និងមាត់ ទី៤ អនុវត្តអនាម័យផ្លូវដង្ហើម ដោយយកក្រដាស ឬកែងដៃគ្របមាត់ ពេលក្អក ឬកណ្តាស់។ ក្នុងករណីមានអការៈក្តៅខ្លួន ក្អក ពិបាកដកដង្ហើម ត្រូវប្រញាប់ទៅជួបគ្រូពេទ្យ។ នៅមិនទាន់ដឹងថាតើស្ត្រីមានផ្ទៃពោះដែលមានវីរុស COVID-19 អាចចម្លងមេរោគទៅកូនក្នុងផ្ទៃ ឬពេល ឡើយ ហើយក៏មិនទាន់ដឹងថា វីរុស COVID-19 មាននៅក្នុងទឹកភ្លោះ ឬទឹកដោះម្តាយនោះដែរ។ ជាពិត ស្ត្រីដែលមានឆ្លងវីរុស COVID-19 អាចបំបៅកូនបាន ប្រសិនបើម៉ាក់ៗមានបំណងបំបៅកូនដោយទឹកដោះ ប៉ុន្តែម៉ាក់ៗត្រូវអនុវត្តក្បួនអនាម័យផ្លូវដង្ហើម ដោយពាក់ម៉ាស់ឲ្យបានត្រឹមត្រូវអំឡុងពេលបំបៅដោះកូន លាងសម្អាតដៃឲ្យស្អាត មុន និងក្រោយពេល ៕ ចុចអាន៖ ចុចអាន៖ | 2021-03-28T05:26:00+07:00 | kampucheathmey.com | https://www.kampucheathmey.com/health/91071 |
1b0e2442-3052-456a-b240-292d8822e313 | ក្រសួងសុខាភិបាល៖ ចាក់វ៉ាក់សាំងជំងឺកូវីដ១៩ Sinopharm និង Astra Zeneca នៅទូទាំងប្រទេស កើនដល់ចំនួន ២៤៧,១០៣នាក់ គិតត្រឹមថ្ងៃទី២៧ ខែមីនានេះ | របាយការណ៍របស់ក្រសួងសុខាភិបាល ដែលបណ្តាញព័ត៌មាន Fresh News ទទួលបាននៅយប់ថ្ងៃនេះបង្ហាញថា គិតត្រឹមថ្ងៃទី២៧ ខែមីនា ឆ្នាំ២០២១នេះ ក្រសួងបានចាក់វ៉ាក់សាំងកូវីដ១៩ ស៊ីណូហ្វាម (Sinopharm) និង អាស្រ្តាហ្សេនីកា (Astra Zeneca) ជូនជនស៊ីវិលទូទាំងប្រទេស៖ សរុបទាំងអស់ទូទាំងប្រទេសចំនួន ២៤៧,១០៣នាក់។ | 2021-03-28T05:24:00+07:00 | freshnewsasia.com | https://m.freshnewsasia.com/index.php/en/localnews/191135-2021-03-27-15-24-58.html |
3755516f-61e9-4b48-9c9b-d95ef4104a23 | រកឃើញអ្នកកើតជំងឺកូវីដ ចំនួន៥នាក់បន្ថែមទៀត នៅខណ្ឌដង្កោ និងបញ្ជូនទៅសម្រាកព្យាបាលនៅមន្ទីរពេទ្យនគរទេព | រកឃើញអ្នកកើតជំងឺកូវីដ១៩ ចំនួន៥នាក់បន្ថែមទៀត នៅមូលដ្ឋានខណ្ឌដង្កោ រាជធានីភ្នំពេញ។ នៅយប់ថ្ងៃទី២៧ ខែមីនា ឆ្នាំ២០២១នេះ ក្រុមគ្រូពេទ្យប្រតិបត្តិស្រុកដង្កោ បានមកយកអ្នកវិជ្ជមានកូវីដ១៩ទាំងអស់នេះ ទៅសម្រាកព្យាបាលនៅមន្ទីរពេទ្យនគរទេព។ មន្ដ្រីសុខាភិបាល បានប្រាប់បណ្ដាញព័ត៌មាន Fresh News ឲ្យដឹងថា អ្នកកើតជំងឺកូវីដ១៩ ចំនួន៥នាក់នៅមូលដ្ឋានខណ្ឌដង្កោនេះរួមមាន៖ *ទី១៖ ឈ្មោះ ច័ន្ទ សារឹម ភេទប្រុស អាយុ៥៥ឆ្នាំ (មិនដឹងឆ្លងមកណា) ទីតាំងផ្ទះលេខ១១០ ផ្លូវលេខ៩ បុរីពិភពថ្មីចំការដូង ភូមិសំបួរ សង្កាត់ដង្កោ *ទី២៖ ឈ្មោះ សុន សុវណ្ណរ៉ា ភេទស្រី អាយុ៥៣ឆ្នាំ (ប្រពន្ធ ចន្ទ័ សារឹម) ទីតាំងផ្ទះលេខ១១០ ផ្លូវលេខ៩ បុរីពិភពថ្មីចំការដូង ភូមិសំបួរ សង្កាត់ដង្កោ *ទី៣៖ ឈ្មោះ ច័ន្ទ ស្រីណែត ភេទស្រី អាយុ១៤ឆ្នាំ (កូន ចន្ទ័ សារឹម) ទីតាំងផ្ទះលេខ១១០ ផ្លូវលេខ៩ បុរីពិភពថ្មីចំការដូង ភូមិសំបួរ សង្កាត់ដង្កោ *ទី៤៖ ឈ្មោះ អ៉ីវេ ធូដេវីដ (កូនគង់ សុផាណែត) ភេទប្រុស អាយុ២ឆ្នាំ ទីតាំងផ្ទះលេខ២៧១ ផ្លូវលេខ០៧ បុរីពិភពថ្មីកួរស្រូវ៣ ភូមិកណ្តាល សង្កាត់រលួស *ទី៥៖ ឈ្មោះ ង៉ែត សុផានី (អ្នកជិតខាង ឯក ស៉ីណេ) ភេទស្រី អាយុ៣០ឆ្នាំ ទីតាំងផ្ទះលេខ២៩២ ផ្លូវលេខ០៧ បុរីពិភពថ្មីកួរស្រូវ៣ ភូមិកណ្តាល សង្កាត់រលួស ខណ្ឌដង្កោ។ សូមជម្រាបថា គិតត្រឹមម៉ោង ៧៖០០នាទីព្រឹកថ្ងៃទី២៧ ខែមីនា ឆ្នាំ២០២១នេះ កម្ពុជាបានរកឃើញអ្នកឆ្លងកូវីដ១៩ សរុបចំនួន ២១៤៧នាក់ ក្នុងនោះអ្នកជាសះស្បើយចំនួន ១១៣២នាក់, អ្នកកំពុងសម្រាកព្យាបាលជំងឺ ចំនួន១០០៥នាក់, ស្លាប់ចំនួន៨នាក់ និង២នាក់ទៀត ស្លាប់ដោយសារការរើថ្នាំញៀនធ្ងន់ធ្ងរ និងស្ទះសរសៃរឈាមបេះដូង ពេលកំពុងទទួលការព្យាបាលជំងឺកូវីដ១៩៕ | 2021-03-28T05:23:00+07:00 | freshnewsasia.com | https://m.freshnewsasia.com/index.php/en/localnews/191134-2021-03-27-15-23-32.html |
00afd9b1-fe8c-4fae-a86f-843e5b4f564c | រកឃើញមន្ដ្រីនគរបាលនៅខេត្តត្បូងឃ្មុំ ចំនួន៣នាក់បន្ថែមទៀត ឆ្លងជំងឺកូវីដ១៩ | មន្ដ្រីសុខាភិបាល បានថ្លែងប្រាប់បណ្ដាញព័ត៌មាន Fresh News ឲ្យដឹងនៅយប់ថ្ងៃទី២៧ ខែមីនា ឆ្នាំ២០២១នេះថា មន្ដ្រីនគរបាលនៅខេត្តត្បូងឃ្មុំ ចំនួន៣នាក់បន្ថែមទៀត ត្រូវបានរកឃើញថា ឆ្លងជំងឺកូវីដ១៩ ដែលពាក់ព័ន្ធជាមួយមន្ដ្រីនគរបាលឈ្មោះ វ៉ាន់ ណាក្រូ។ *ទី១៖ ឈ្មោះ នល់ ចន្ទ្រា ភេទប្រុស អាយុ៣០ឆ្នាំ រស់នៅក្រុងសួង ខេត្តត្បូងឃ្មុំ *ទី២៖ ឈ្មោះ ព្រឿង ឡុង ភេទស្រី អាយុ២៧ឆ្នាំ រស់នៅស្រុកពញាក្រែក ខេត្តត្បូងឃ្មុំ *ទី៣៖ ឈ្មោះ ស ស្សាវត្តី ភេទស្រី អាយុ២០ឆ្នាំ រស់នៅស្រុកតំបែរ ខេត្តត្បូងឃ្មុំ។ សូមជម្រាបថា គិតត្រឹមយប់ថ្ងៃទី២៧ ខែមីនា ឆ្នាំ២០២១នេះ មន្ដ្រីនគរបាលខេត្តត្បូងឃ្មុំ ចំនួន៥នាក់ហើយ ដែលបានឆ្លងជំងឺកូវីដ១៩ ខណៈមន្ដ្រីនគរបាល គ្រូពេទ្យ និងប្រជាពលរដ្ឋជាច្រើន ដែលមានការពាក់ព័ន្ធត្រូវបានយកសំណាកទៅពិនិត្យ និងធ្វើចត្តាឡីស័ក៕ | 2021-03-28T05:16:00+07:00 | freshnewsasia.com | https://m.freshnewsasia.com/index.php/en/localnews/191131-2021-03-27-15-16-46.html |
df9333e5-7a87-4682-90c3-03e0e3b942b7 | សម្ដេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ចូលរួមរំលែកមរណទុក្ខជាមួយគ្រួសារសពស្ត្រីជនជាតិខ្មែរអាយុ៧២ឆ្នាំ នៅខណ្ឌឬស្សីកែវ ដោយសារជំងឺកូវីដ-១៩ | សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ប្រធានកាកបាទក្រហមកម្ពុជា សូមចូលរួមរំលែកមរណទុក្ខដ៏ក្រៀមក្រំ និងសោកស្តាយជាខ្លាំងជាមួយក្រុមគ្រួសារសព ស្ត្រីជនជាតិខ្មែរ អាយុ៧២ឆ្នាំ ដែលបានទទួលមរណភាពដោយសារជំងឺកូវីដ-១៩ នៅថ្ងៃទី២៧ ខែមីនា ឆ្នាំ២០២១ ដែលជាករណីស្លាប់ទី៩ នៅកម្ពុជា។ នៅក្នុងការចូលរួមរំលែកមរណទុក្ខនេះ សម្ដេចកិត្តិព្រឹទ្ធបណ្ឌិត បានចាត់ទុកការស្លាប់របស់ជនរងគ្រោះខាងលើ គឺជាមរណភាពមួយគួរឲ្យសោកស្ដាយជាទីបំផុត ដែលបច្ចុប្បន្នមេរោគដ៏កាចសាហាវនេះ កំពុងតែឆ្លងរាលដាលនៅលើពិភពលោក ហើយក៏កំពុងតែសម្លាប់ជីវិតមនុស្សយ៉ាងច្រើនជារៀងរាល់ថ្ងៃ។ ស្ថិតក្នុងមរណទុក្ខដ៏ក្រៀមក្រំនេះ សម្ដេចកិត្តិព្រឹទ្ធបណ្ឌិត សូមឧទ្ទិសបួងសួងសូមឲ្យវិញ្ញាណក្ខន្ធសពបានទៅកាន់សុគតិភព កុំបីឃ្លៀងឃ្លាតឡើយ។ ជាមួយគ្នានេះ សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ប្រធានកាកបាទក្រហមកម្ពុជា សូមអំពាវនាវដល់បងប្អូនជនរួមជាតិទាំងអស់ ចូលរួមប្រយុទ្ធប្រឆាំង និងទប់ស្កាត់ការឆ្លងរីករាលដាលជំងឺកូវីដ-១៩ ដោយអនុវត្តឱ្យបានខ្ជាប់ខ្ជួននូវវិធានការ «៣ការពារ និង៣កុំ» ដើម្បីសុវត្ថិភាពផ្ទាល់ខ្លួន គ្រួសារ សហគមន៍ និងសង្គមជាតិយើង។ សូមបញ្ជាក់ថា សពស្ត្រីជនជាតិខ្មែរ អាយុ៧២ឆ្នាំ រស់នៅខណ្ឌឬស្សីកែវ រាជធានីភ្នំពេញ បានទទួលមរណភាពនៅវេលាម៉ោង ១៣៖៤៤នាទីរសៀល ថ្ងៃទី២៧ ខែមីនា ឆ្នាំ២០២១ នៅមន្ទីរពេទ្យមិត្តភាពខ្មែរ-សូវៀត៕ | 2021-03-28T04:44:00+07:00 | freshnewsasia.com | https://m.freshnewsasia.com/index.php/en/localnews/191127-2021-03-27-14-44-43.html |
3b32f941-1ef7-4999-812b-e588c31e49b4 | ក្រសួងសុខាភិបាល៖ អ្នកស្លាប់ដោយជំងឺ កូវីដ១៩ ទាំងអស់មិនមែនសុទ្ធ តែមកពីការចាក់ វ៉ាក់សាំងទេ | ភ្នំពេញ ៖ លោកស្រី ឱ វណ្ណឌីន រដ្ឋលេខាធិការ និងជាអ្នកនាំពាក្យក្រសួងសុខាភិបាលនៅរាត្រីថ្ងៃទី២៧ ខែមីនា ឆ្នាំ២០២១នេះបានចេញមកច្រានចោលថា អ្នកស្លាប់ដោយសារជំងឺកូវីដ១៩នៅកម្ពុជាមិនមែនសុទ្ធតែមកពីការចាក់វ៉ាក់សាំងកូវីដ១៩ទាំងអស់នោះឡើយ៕ | 2021-03-28T04:21:00+07:00 | dap-news.com | https://dap-news.com/national/2021/03/27/130498/ |
9c99a4fa-1926-4e44-9be3-9414060b546a | TOP NEWS: អ្នកជំងឺកូវីដ១៩ ម្នាក់ទៀតហើយ ស្លាប់នៅក្នុងមន្ទីរពេទ្យរុស្ស៉ី ជាស្ត្រីអាយុ៧៦ឆ្នាំ រស់នៅខេត្តព្រៃវែង (Video inside) | លោកស្រី យក់ សម្បត្តិ រដ្ឋលេខាធិការ ក្រសួងសុខាភិបាល បានថ្លែងប្រាប់បណ្តាញព័ត៌មាន Fresh News នៅយប់ថ្ងៃទី២៧ ខែមីនា ឆ្នាំ២០២១នេះថា មានអ្នកជំងឺកូវីដ១៩ម្នាក់ទៀតហើយ បានស្លាប់ដោយសារជំងឺកូវីដ១៩ នៅមន្ទីរពេទ្យរុស្ស៊ី នៅម៉ោង៧៖០៥នាទីយប់ថ្ងៃទី២៧ ខែមីនានេះ។ លោកស្រីបញ្ជាក់ថា អ្នកជំងឺដែលស្លាប់នេះមានអាយុ៧៦ឆ្នាំ រស់នៅភូមិ២ ឃុំព្រែកខ្សាយ ស្រុកពាមរក៍ ខេត្តព្រៃវែង រកឃើញវិជ្ជមានកូវីដ១៩ នៅថ្ងៃទី៨ ខែមីនា ឆ្នាំ២០២១ ត្រូវបានបញ្ចូនមកពីមន្ទីរពេទ្យខេត្តព្រៃវែង មកដល់មន្ទីរពេទ្យរុស្ស៊ី នៅថ្ងៃទី២០ ខែមីនា ឆ្នាំ២០២១។ លោកស្រីរដ្ឋលេខាធិការបញ្ជាក់បន្ថែមថា អ្នកជំងឺមានរលាកសួតសងខាងធ្ងន់ធ្ងរ និងខ្សោយសួតស្រួចស្រាវធ្ងន់ធ្ងរ និងបានស្លាប់នៅម៉ោង៧៖០៥នាទីយប់ ថ្ងៃនេះ ព្រោះតែខ្សោយសួតធ្ងន់ធ្ងរ រលាកសួតសងខាង ដោយសារវីរុសកូវីដ១៩ វាយលុកខ្លាំង៕ | 2021-03-28T04:17:00+07:00 | freshnewsasia.com | https://m.freshnewsasia.com/index.php/en/localnews/191126-2021-03-27-14-17-07.html |
aeed8b52-6d8c-4dfa-b64e-8a523245eba1 | សប្បុរសជនបន្តឧបត្ថម្ភថវិកា ភេសជ្ជៈ អាហារជូនដល់សមាគមគ្រូពេទ្យស្ម័គ្រចិត្តយុវជនសម្តេចតេជោ ដើម្បីចូលរួមប្រយុទ្ធប្រឆាំងជំងឺកូវីដ១៩ | គិតត្រឹមថ្ងៃទី២៧ ខែមីនា ឆ្នាំ២០២១នេះ មានសប្បុរសជនជាច្រើន បានចូលរួមឧបត្ថម្ភជាថវិកា ភេសជ្ជ: អាហារជូនដល់ក្រុមគ្រូពេទ្យស្ម័គ្រចិត្តយវជនសម្តេចតេជោ(TYDA) ដែលចូលរួមប្រយុទ្ធប្រឆាំងជំងឺកូវីដ១៩ ដើម្បីជាការលើកទឹកចិត្តចំពោះកិច្ចខិតខំ ប្រឹងប្រែងចូលរួមក្នុងការទប់ស្កាត់ជំងឺកូវីដ-១៩កន្លងមក ដែលការចូលរួមនេះ គឺជាទឹកចិត្ត និងសប្បុរសធម៌ជួយគ្នានៅក្នុងគ្រាដែលប្រទេសជាតិកំពុងជួបគ្រោះអាសន្ន ដោយសារការរីករាលដាលនៃជំងឺកូវីដ-១៩។ ជាក់ស្តែង លោកស្រី ប្រុក រតនៈ អគ្គនាយិកា ក្រុមហ៊ុន CAMKO TOP DISTRIBUTOR CO., LTD ឧបត្ថម្ភថវិកាចំនួន១០,០០០ដុល្លារ, លោក តុង យូ និងភរិយា ឧបត្ថម្ភថវិកាចំនួន ៥,០០០ដុល្លារ, លោក ឈាង វណ្ណា និងភរិយា ឧបត្ថម្ភថវិកា ចំនួន ៥,០០០ដុល្លារ, លោកឧកញ៉ា ឡេង ប្រុស និងភរិយា ឧបត្ថម្ភ ថវិកា ចំនួន៣,០០០ដុល្លារ, លោកឧកញ៉ា ឡេង និមល និងភរិយា ឧបត្ថម្ភ ថវិកាចំនួន ២,០០០ដុល្លារ, ក្រុមហ៊ុន ម៉ូតូ Royal Enfield Cambodia ឧបត្ថម្ភ បាយសាច់មាន់ ចំនួន១០០ប្រអប់, កាហ្វេអាម៉ាហ្សូនសាខា ជា ស៊ីម សាមគ្គី ឧបត្ថម្ភភេសជ្ជៈ ចំនួន២២០កែវ, ហាង Truedan Cambodia ឧបត្ថម្ភភេសជ្ជៈ ចំនួន២២០កែវ, ក្រុមហ៊ុន កូកា-កូឡា កម្ពុជា ឧបត្ថម្ភភេសជ្ជៈ Sprite ចំណុះ ១,៥លីត្រ ចំនួន១,០០០យួរ។ បច្ចុប្បន្នថ្នាក់ដឹកនាំ និងក្រុមការងារសមាគមគ្រូពេទ្យស្ម័គ្រចិត្តយុវជនសម្តេចតេជោ (TYDA) និងយុវជនស្ម័គ្រចិត្តប្រឆាំងកូវីដ-១៩ កំពុងបំពេញភារកិច្ចយ៉ាងសកម្មដើម្បីជាតិ និងប្រជាជនខណៈដែលប្រទេសកម្ពុជា មានការរីករាលដាលជំងឺកូវីដ-១៩ នៅក្នុងសហគមន៍ មានសព្វដោយសុគន្ធជាច្រើនបានចូលរួមឧបត្ថម្ភថវិកា សម្ភារៈ ជូនដល់សមាគម TYDA ដើម្បីរួមចំណែកជាមួយសកម្មភាពមនុស្សធម៌ដើម្បីជាតិ និងប្រជាជន។ សមាគមគ្រូពេទ្យស្ម័គ្រចិត្តយុវជនសម្តេចតេជោ (TYDA) សូមថ្លែងអំណរគុណដល់សប្បុរសជន ដែលបានចូលរួមសកម្មភាពមនុស្សធម៌ ជាមួយសមាគមគ្រូពេទ្យស្ម័គ្រចិត្តយុវជនសម្តេតេជោ (TYDA) តាមរយៈការឧបត្ថម្ភថវិកា សម្ភារៈ ដើម្បីផ្តល់លទ្ធភាពឲ្យសមាគមបំពេញបេសកកម្មមនុស្សធម៌សម្រាប់ជាតិ និងមាតុភូមិ។ សូមបញ្ជាក់ថា ក្រុមការងារនៃសមាគមគ្រូពេទ្យស្ម័គ្រចិត្តយុវជនសម្តេចតេជោ (TYDA) និងយុវជនស្ម័គ្រចិត្តប្រឆាំងកូវីដ-១៩ បានចូលរួមយ៉ាងសកម្មជាមួយក្រុមគ្រូពេទ្យ និងអាជ្ញាធរ និងផ្នែកដែលពាក់ព័ន្ធ ក្នុងការចុះយកសំណាក និងដឹកអ្នកជំងឺកូវីដ-១៩ ទៅកាន់មន្ទីរពេទ្យ។ គិតត្រឹមម៉ោង ៧៖០០នាទីព្រឹកថ្ងៃទី២៧ ខែមីនា ឆ្នាំ២០២១នេះ កម្ពុជាបានរកឃើញអ្នកឆ្លងកូវីដ១៩ សរុបចំនួន ២១៤៧នាក់ ក្នុងនោះអ្នកជាសះស្បើយចំនួន ១១៣២នាក់, អ្នកកំពុងសម្រាកព្យាបាលជំងឺ ចំនួន១០០៥នាក់, ស្លាប់ចំនួន៨នាក់ និង២នាក់ទៀត ស្លាប់ដោយសារការរើថ្នាំញៀនធ្ងន់ធ្ងរ និងស្ទះសរសៃរឈាមបេះដូង ពេលកំពុងទទួលការព្យាបាលជំងឺកូវីដ១៩៕ | 2021-03-28T04:06:00+07:00 | freshnewsasia.com | https://m.freshnewsasia.com/index.php/en/localnews/191124-2021-03-27-14-06-30.html |
6734e2ca-cf87-45e6-b50b-88c1516f0ed0 | ក្រសួងសុខាភិបាល៖ ស្ត្រីម្នាក់ អាយុ៧២ឆ្នាំ ស្លាប់ដោយសារ ជំងឺកូវីដ១៩ កើនដល់៩នាក់ | ភ្នំពេញ៖ ក្រសួងសុខាភិបាលកម្ពុជា បានប្រកាសជាផ្លូវការហើយ ករណីស្ត្រី ជនជាតិខ្មែរម្នាក់ អាយុ៧២ឆ្នាំ បានស្លាប់បាត់បង់ជីវិត ដោយសារ ជំងឺកូវីដ១៩ នៅមន្ទីរពេទ្យមិត្តភាពខ្មែរ-សូវៀត នាថ្ងៃទី២៧ ខែមីនា ឆ្នាំ២០២១នេះ ដែលធ្វើអោយករណីស្លាប់ នៅកម្ពុជា កើនដល់៩ករណី ។ | 2021-03-28T03:39:00+07:00 | dap-news.com | https://dap-news.com/national/2021/03/27/130475/ |
263c7a8c-b0da-4efa-86c8-8c8a8c6bb936 | ក្រសួងសុខាភិបាលប្រកាសផ្លូវការ៖ ករណីអ្នកជំងឺកូវីដ១៩ម្នាក់ នៅខណ្ឌប្ញស្សីកែវ អាយុ៧២ឆ្នាំ បានស្លាប់ ពេលព្យាបាលនៅមន្ទីរពេទ្យរុស្ស៉ី | ក្រសួងសុខាភិបាលប្រកាសផ្លូវការ៖ ករណីអ្នកជំងឺកូវីដ១៩ម្នាក់ នៅខណ្ឌប្ញស្សីកែវ អាយុ៧២ឆ្នាំ បានស្លាប់ ពេលព្យាបាលនៅមន្ទីរពេទ្យរុស្ស៉ី នេះបើយោងតាមសេចក្តីប្រកាសរបស់ក្រសួងសុខាភិបាល ដែលបណ្តាញព័ត៌មាន Fresh News ទើបទទួលបានមុននេះបន្តិច។ ស្ត្រីខាងលើនេះ បានចូលពិនិត្យជំងឺនៅមន្ទីរពេទ្យកាល់ម៉ែត នៅថ្ងៃទី២៧ ខែមីនា ឆ្នាំ២០២១ វេលាម៉ោង ៧៖៥៦ នាទីព្រឹក ហើយត្រូវបានយកសំណាកនៅមន្ទីរកាល់ម៉ែត ដោយលទ្ធផលវត្ថុសំណាករបស់គាត់ ដែលចេញដោយមន្ទីរពិសោធន៍វិទ្យាស្ថានប៉ាស័្ទរកម្ពុជា បញ្ជាក់ថាមានវិជ្ជមានវីរុសកូវីដ-១៩។ បន្ទាប់មក អ្នកជំងឺនេះត្រូវបានបញ្ជូនទៅមន្ទីរពេទ្យមិត្តភាពខ្មែរ-សូវៀត នៅថ្ងៃទី២៧ ខែមីនា ឆ្នាំ២០២១ វេលាម៉ោង ១១៖២៦ នាទីថ្ងៃត្រង់។ ដោយសារអ្នកជំងឺមានស្ថានភាពកាន់តែធ្ងន់ធ្ងរឡើងៗ អ្នកជំងឺបានស្លាប់បាត់បង់ជីវិតនៅវេលាម៉ោង ១៖៤៤ នាទីរសៀល ទោះបីជាក្រុមគ្រូពេទ្យបានខិតខំយកចិត្តទុកដាក់ជួយសង្គ្រោះតាមបច្ចេកទេស រួមទាំងការប្រើម៉ាស៊ីនជំនួយដង្ហើមក៏ដោយ ក៏នៅតែមិនអាចជួយសង្គ្រោះអ្នកជំងឺបាន។ | 2021-03-28T02:52:00+07:00 | freshnewsasia.com | https://m.freshnewsasia.com/index.php/en/localnews/191118-2021-03-27-12-52-21.html |
f031cc63-6024-4298-a9d1-b806e41f598d | អភិបាលខេត្តពោធិ៍សាត់ ទទួលអំណោយមនុស្សធម៌ពីសប្បុរសជន សម្រាប់បម្រើឱ្យវិធានការប្រយុទ្ធប្រឆាំង និងទប់ស្កាត់ជំងឺកូវីដ១៩ | លោក ម៉ៅ ធនិន អភិបាល នៃគណ:អភិបាលខេត្តពោធិ៍សាត់ និងជាប្រធានគណៈកម្មការខេត្ត ប្រយុទ្ធប្រឆាំងជំងឺកូវីដ១៩ នាព្រឹកថ្ងៃទី២៧ ខែមីនា ឆ្នាំ២០២១នេះ នៅវេទិកាក្នុងសាលាខេត្ត បានអញ្ជើញទទួលអំណោយមនុស្សធម៌ ពីសប្បុរសជន ដែលបានឧបត្ថម្ភជូនរដ្ឋបាលខេត្ត សម្រាប់បម្រើឱ្យវិធានការប្រយុទ្ធប្រឆាំង និងទប់ស្កាត់ជំងឺកូវីដ១៩ ក្នុងព្រឹត្តិការណ៍សហគមន៍ ២០ កុម្ភៈ ដែលកំពុងរាតត្បាតទូទាំងប្រទេស ក៏ដូចជាសកលលោក។ ១-លោក យ៉ាវ វាសនា ផ្តល់ជូនអង្ករ៥តោន និងម៉ាស់៥កេសធំ។ ២-លោក គ្រុយ ធារ៉ា ផ្តល់ជូនអង្ករ៥តោន និងម៉ាស់៥កេសធំ។ ៣-លោក ឡឹប ទៀង និងភរិយា ផ្តល់ជូនអង្ករ៥តោន និងម៉ាស់៥កេសធំ។ ៤-លោកឧកញ៉ា គិត ចាន់ថា ផ្តល់ជូនអង្ករ៥តោន និងម៉ាស់៥កេសធំ។ ៥-លោក ឈឹម វាន់ថៃ និងភរិយា ផ្តល់ជូនអង្ករ៥តោន និងម៉ាស់៥កេសធំ។ ៦-លោកជំទាវ ចាន់ គន្ធា ផ្តល់ជូនអង្ករ៥តោន និងម៉ាស់៥កេសធំ។ ៧-លោកជំទាវ ទិត សុខុម និងក្រុមគ្រួសារ ផ្តល់ជូនអង្ករ៥តោន និងម៉ាស់៥កេសធំ។ លោក ម៉ៅ ធនិន បានថ្លែងអំណរគុណ និងអរគុណចំពោះ លោក លោកស្រី ជាសប្បុរសជន ដែលបាននាំយកអំណោយមនុស្សធម៌ ឧបត្ថម្ភដល់រដ្ឋបាលខេត្តពោធិ៍សាត់ ដែលកំពុងត្រូវការជាចាំបាច់ ដើម្បីប្រើប្រាស់ក្នុងវិធានការ បង្ការ ការពារ និងទប់ស្កាត់ជំងឺឆ្លងកូវីដ១៩នៅក្នុងខេត្ត ហើយសកម្មភាពនេះ ជាការចូលរួមចំណែកយ៉ាងសកម្មជាមួយរដ្ឋបាលខេត្ត សម្រាប់ប្រើប្រាស់ក្នុងវិធានការប្រយុទ្ធប្រឆាំង និងទប់ស្កាត់ជំងឺកូវីដ១៩ ក្នុងព្រឹត្តិការណ៍សហគមន៍ ២០ កុម្ភ: ឱ្យទទួលបានជោគជ័យ។ លោកបានបន្ត បើទោះបីជាខេត្តពោធិ៍សាត់ ពុំទាន់មានការឆ្លងរីករាលដាលជំងឺកូវីដ១៩ ក៏មែនពិត ប៉ុន្តែរដ្ឋបាលខេត្ត ក៏បានត្រៀមខ្លួនរួចជាស្រេច ក្នុងការចូលរួមបង្ការ និងទប់ស្កាត់ ការឆ្លងរីករាលដាលនៃមេរោគនេះផងដែរ។ លោកសង្ឃឹម និងជឿជាក់ថា បងប្អូនសប្បុរសជន ក្រុមហ៊ុន សហគ្រាស និងរោងចក្រនានាក្នុងខេត្ត នឹងបន្តជួយឧបត្ថម្ភគាំទ្រ ដល់រដ្ឋបាលខេត្តពោធិ៍សាត់ ក្នុងការចូលរួមទប់ស្កាត់ ប្រយុទ្ធប្រឆាំងជំងឺឆ្លងនេះបន្ថែមទៀត៕ | 2021-03-28T02:17:00+07:00 | freshnewsasia.com | https://m.freshnewsasia.com/index.php/en/localnews/191114-2021-03-27-12-17-18.html |
3b749a0e-1e6a-44f3-9d72-1d0c5e79025b | រដ្ឋបាលខេត្តព្រះសីហនុ សម្រេចយកសណ្ឋាគារ «សម័យថ្មីអន្តរជាតិ» ធ្វើជាកន្លែងព្យាបាលអ្នកជំងឺកូវីដ១៩ បន្ថែមទៀត, សរុប៣ទីតាំងហើយ សម្រាប់ការព្យាបាលអ្នកជំងឺកូវីដ១៩ | រដ្ឋបាលខេត្តព្រះសីហនុ នាថ្ងៃទី២៧ ខែមីនា ឆ្នាំ២០២១នេះ បានសម្រេចយកសណ្ឋាគារ «សម័យថ្មី អន្តរជាតិ» ធ្វើជាកន្លែងព្យាបាលអ្នកជំងឺកូវីដ១៩ មួយកន្លែងទៀតក្នុងខេត្ត ដែលសណ្ឋាគារនេះមានទីតាំងស្ថិតនៅភូមិ១ សង្កាត់លេខ៣ ក្រុងព្រះសីហនុ។ * ផ្អាកមិនទទួលភ្ញៀវដទៃឱ្យស្នាក់នៅក្នុងសណ្ឋាគារ។ * ត្រូវសហការជាមួយក្រុមការងាររដ្ឋបាលខេត្ត និងមន្ត្រីនៃមន្ទីរសុខាភិបាលខេត្ត ដើម្បីរៀបចំទីតាំងខាងលើឱ្យមានលក្ខណៈសមស្របជាកន្លែងព្យាបាលអ្នកជំងឺកូវីដ-១៩។ * រៀបចំសម្អាតអនាម័យ បាញ់ថ្នាំសម្លាប់មេរោគនៅទីតាំងសណ្ឋាគារទាំងក្នុង និងជុំវិញបរិវេណសណ្ឋាគារ មុនពេលយកអ្នកជំងឺមកព្យាបាល និងក្រោយពេលបញ្ចប់មុខងារជាកន្លែងព្យាបាលអ្នកជំងឺកូវីដ-១៩។ * ត្រូវណែនាំដល់បុគ្គលិក និងអ្នកពាក់ព័ន្ធក្នុងសណ្ឋាគារដែលចាំបាច់ត្រូវនៅបម្រើការងារបន្ត ដូចជា អ្នកសម្អាតអនាម័យ អ្នកដាំស្ល ឬសន្តិសុខជាដើម ឱ្យអនុវត្តបានត្រឹមត្រូវតាមការណែនាំរបស់ក្រសួងសុខាភិបាល ដោយត្រូវស្នាក់នៅដាច់ដោយឡែកក្នុងសណ្ឋាគារដែលជាកន្លែងព្យាបាល មិនត្រូវចេញទៅក្រៅដោយគ្មានការអនុញ្ញាតពីអាជ្ញាធរមានសមត្ថកិច្ចឡើយ។ * ត្រូវវេចខ្ចប់ទុកដាក់សំរាមឱ្យបានត្រឹមត្រូវ ដើម្បីក្រុមហ៊ុនប្រមូលសំរាមដឹកជញ្ជូនយកទៅដុតកម្ទេចចោល។ មន្ទីរពេទ្យបង្អែកខេត្តព្រះសីហនុ ឬមន្ទីរពេទ្យចំការចេក ដែលមានទីតាំងស្ថិតនៅតាមផ្លូវចំការចេក (ផ្លូវលេខ ២០០) ភូមិ៤ សង្កាត់លេខ៤ ក្រុងព្រះសីហនុ។ សណ្ឋាគារ «សាកាណា» ដែលមានទីតាំងស្ថិតនៅផ្លូវ១២២ ភូមិ១ សង្កាត់លេខ៣ ក្រុងព្រះសីហនុ។ គឺនៅសណ្ឋាគារ «សម័យថ្មី អន្តរជាតិ» ដែលមានទីតាំងស្ថិតនៅភូមិ១ សង្កាត់លេខ៣ ក្រុងព្រះសីហនុ៕ | 2021-03-28T02:09:00+07:00 | freshnewsasia.com | https://m.freshnewsasia.com/index.php/en/localnews/191113-2021-03-27-12-09-03.html |
00145990-9dee-4d9f-b3ff-9757cfec0d15 | ឧត្តមសេនីយ៍ឯក រ័ត្ន ស្រ៊ាង ចុះត្រួតពិនិត្យកម្លាំងឈរជើងតាម មណ្ឌលចត្តាឡីស័ក និងមណ្ឌលសម្រាកព្យាបាលអ្នកជំងឺកូវីដ១៩ (Video inside) | លោកឧត្តមសេនីយ៍ឯក រ័ត្ន ស្រ៊ាង មេបញ្ជាការរងកងរាជអាវុធហត្ថលើផ្ទៃប្រទេស និងជាមេបញ្ជាការកងរាជអាវុធហត្ថរាជធានីភ្នំពេញ នារសៀលថ្ងៃទី២៦ ខែមីនា ឆ្នាំ២០២១ បានអញ្ជើញចុះត្រួតពិនិត្យកម្លាំងឈរជើងតាម មណ្ឌលចត្តាឡីស័ក និងមណ្ឌលសម្រាកព្យាបាលអ្នកជំងឺកូវីដ១៩ ចំនួន៣ទីតាំងផ្សេងគ្នា គឺនៅទីតាំងមន្ទីរពេទ្យស្ត្រីនគរទេព ទីតាំងសណ្ឋាគារ The Great Duke អតីតសណ្ឋាគារ អាំងទ័រកុងទីណង់តាល់ និងទីតាំងដែលកម្លាំងអាវុធហត្ថឈរជើងត្រៀមអន្តរាគមន៍ នៅសាលារាជធានីភ្នំពេញ។ លោកឧត្តមសេនីយ៍មេបញ្ជាការ បានចុះត្រួតពិនិត្យជំរុំជម្រកដែលដំឡើងត្រៀមទុកសម្រាប់កម្លាំងឈរជើងនៅទីនោះ បានស្នាក់នៅដើម្បីធ្វើការផ្លាស់វេនគ្នាប្រចាំការ២៤ម៉ោង លើ២៤ម៉ោង ដោយចែកជាបីវេនការពារទាំងយប់ទាំងថ្ងៃ ដើម្បីបង្ការ ទប់ស្កាត់ ចំពោះអ្នកចង់គេចវេសមិនព្រមធ្វើចត្តាឡីស័ក ឬរត់គេចចេញពីកន្លែងព្យាបាល និងត្រួតពិនិត្យរាល់ អាហារ ឬសម្ភារផ្សេងៗ របស់សាច់ញាតិដែលបានផ្ញើដល់អ្នកជំងឺផងដែរ។ ក្នុងពេលចុះត្រួតពិនិត្យ លោកឧត្តមសេនីយ៍ឯក រ័ត្ន ស្រ៊ាង បានក្រើនរំលឹកដល់កម្លាំងឈរជើងទាំងអស់ឲ្យមានការប្រុងប្រយ័ត្នខ្ពស់បំផុតក្នុងពេលបំពេញការងារ ក៏ដូចជាចុះប្រតិបត្តិការបង្រ្កាប បុគ្គលព្យាយាមគេចវេស ពីកន្លែងធ្វើចត្តាឡីស័ក និងកន្លែងសម្រាកព្យាបាល ព្រមទាំង មិនព្រមស្តាប់បង្គាប់គ្រូពេទ្យជាដើម ទាំងនេះជាបញ្ហាប្រឈមខ្ពស់ ដែលទាមទារឲ្យមានការហ្វឹកហ្វឺនត្រៀមលក្ខណៈទុកជាមុន ដើម្បីអនុវត្តការងារឲ្យមានប្រសិទ្ធភាពខ្ពស់។ កាយវិការបស់លោកឧត្តមសេនីយ៍ឯក រ័ត្ន ស្រ៊ាង នាពេលនេះ គឺជាគុណធម៌មួយរបស់មេបញ្ជាការ ដែលតែងតែយកចិត្ត ទុកដាក់ ឈឺឆ្អាលពីទុក្ខធុរៈ និងលើកទឹកចិត្តចំពោះកូនចៅក្រោមឱវាទគ្រប់ៗគ្នា៕ | 2021-03-28T01:12:00+07:00 | freshnewsasia.com | https://m.freshnewsasia.com/index.php/en/localnews/191104-2021-03-27-11-12-25.html |
2ad24221-5536-4833-91d3-2d9779f2ee0e | ខេត្តស្វាយរៀង ជូនដំណឹងពីការរកឃើញអ្នកជំងឺកូវីដ១៩ និងអ្នកពាក់ព័ន្ធ ដើម្បីយកសំណាក និងធ្វើចត្តាឡីស័ក | រដ្ឋបាលខេត្តស្វាយរៀង បានប្រកាសឱ្យដឹងថា នៅថ្ងៃទី២៧ ខែមីនា ឆ្នាំ២០២១នេះ បានជូនដំណឹងពីការរកឃើញអ្នកកើតជំងឺកូវីដ១៩ លើជនជាតិចិន និងអ្នកពាក់ព័ន្ធ ដើម្បីយកសំណាក និងឲ្យធ្វើចត្តាឡីស័ក។ ឈ្មោះ JI ZHONG YUAG អាយុ ២៧ឆ្នាំ ជាអ្នកពិនិត្យបច្ចេកទេសនៅការដ្ឋានសំណង់មួយកន្លែង ស្ថិតក្នុងតំបន់ SEZ ឈីលូ សង្កាត់ស្វាយប៉ោ ក្រុងស្វាយរៀង ឈ្មោះ NI QINGWEI អាយុ ៣៤ឆ្នាំ ជាអ្នកពិនិត្យបច្ចេកទេសនៅការដ្ឋានសំណង់ របស់រោងចក្រ មួយក្នុងតំបន់ SEZ មេនហាតធេន ឈ្មោះ LIU WENLIN អាយុ ៥៤ឆ្នាំ ធ្វើការនៅក្នុងរោងចក្រមួយ នៅតំបន់ SEZ តាយសេង ក្រុងបាវិត។ លោក តូច ប៉ូលីវ៉ា អភិបាលខេត្តស្វាយរៀង បានប្រាប់បណ្តាញព័ត៌មាន Fresh News នៅល្ងាចថ្ងៃទី២៧ ខែមីនា ឆ្នាំ២០២១នេះថា សម្រាប់ជនជាតិចិនទាំង៣នាក់ ដែលរដ្ឋបាលខេត្តប្រកាសជូនដំណឹងនេះ គឺ២នាក់កំពុងសម្រាក ព្យាបាលនៅរាជធានីភ្នំពេញ (ក្រសួងសុខាភិបាលបានចេញប្រកាសព័ត៌មានកាលពីថ្ងៃទី២៦ ខែមីនា ក្រោយរកឃើញវិជ្ជមាននៅភ្នំពេញ) និងម្នាក់កំពុងសម្រាកនៅខេត្តស្វាយរៀង។ បើតាមលោក តូច ប៉ូលីវ៉ា គិតត្រឹមល្ងាចថ្ងៃទី២៧ ខែមីនា ឆ្នាំ២០២១នេះ សម្រាប់ខេត្តស្វាយរៀង មានឆ្លងកូវីដចំនួន៥នាក់ ក្នុងនោះស្រ្តីជនជាតិវៀតណាម២នាក់ បានជាសះស្បើយរួចហើយ និងបុរសជនជាតិចិនទាំង៣នាក់នេះ (២នាក់កំពុងសម្រាកព្យាបាលនៅភ្នំពេញ និងម្នាក់កំពុងសម្រាកព្យាបាលនៅខេត្តស្វាយរៀង)៕ | 2021-03-28T01:08:00+07:00 | freshnewsasia.com | https://m.freshnewsasia.com/index.php/en/localnews/191103-2021-03-27-11-08-53.html |
4211a5bc-29bb-4c6f-89f1-2fe134382d7a | រដ្ឋបាលខេត្តសៀមរាប ប្រកាសបិទផ្សារគោកធ្លក ក្រោយរកឃើញអ្នកជំងឺកូវីដ១៩ រស់នៅក្រោយផ្សារ | រដ្ឋបាលខេត្តសៀមរាប បានសម្រេចបិទផ្សារគោកធ្លក ជាបណ្តោះអាសន្ន បន្ទាប់ពីរកឃើញអ្នកជំងឺកូវីដ១៩ម្នាក់ រស់នៅខាងក្រោយផ្សារនេះ។ ផ្សារគោកធ្លក ស្ថិតនៅភូមិគ្រួស សង្កាត់ស្វាយដង្គំ ក្រុងសៀមរាប។ ក្នុងសេចក្តីជូនព័ត៌មាននេះ រដ្ឋបាលខេត្តសៀមរាប ក៏បានអំពាវនាវដល់អ្នកមានទំនាក់ទំនងអ្នកវិជ្ជមានជំងឺកូវីដ-១៩ ឈ្មោះ សែម ម៉ាលី រស់នៅខាងក្រោយផ្សារនេះ ឬបានចូលទៅកាន់ផ្សារគោកធ្លកចាប់ពីថ្ងៃទី២៤ ដល់ថ្ងៃទី២៧ ខែមីនា ឆ្នាំ២០២១ សូមរួសរាន់ធ្វើចត្តាឡីស័កតាមផ្ទះក្នុងក្រុមគ្រួសាររៀងៗខ្លួន ដោយមិនពាក់ព័ន្ធ និងប៉ះពាល់ជាមួយអ្នកដទៃជាដាច់ខាត។ ប្រសិនបើមានការប្រែប្រួលសុខភាព សូមផ្តល់ព័ត៌មានមកកាន់លេខទូរសព្ទ ០១២ ៩៥៥៤៧៤/ ០៧៧ ៧៨៩០០១ ដើម្បីក្រុមការងារចាត់វិធានការក្នុងការយកសំណាកធ្វើតែស្តស្រាវជ្រាវ។ រដ្ឋបាលខេត្តសៀមរាប សង្ឃឹមយ៉ាងមុតមាំថា ប្រជាពលរដ្ឋទាំងអស់ ចូលរួមអនុវត្តឱ្យបានម៉ឺងមាត់ និងអនុវត្តនូវវិធានការការពាររបស់រាជរដ្ឋាភិបាល និងតាមការណែនាំរបស់ក្រសួងសុខាភិបាល។ សូមបញ្ជាក់ថា រហូតមកដល់ថ្ងៃទី២៧ ខែមីនា នេះ ខេត្តសៀមរាប បានរកឃើញអ្នកកើតជំងឺកូវីដ១៩ ចំនួន ៩នាក់ហើយ ក្នុងព្រឹត្តិការណ៍សហគមន៍២០កុម្ភៈ៕ | 2021-03-28T00:47:00+07:00 | freshnewsasia.com | https://m.freshnewsasia.com/index.php/en/localnews/191099-2021-03-27-10-47-34.html |
a0740ad6-ea98-41df-a1ba-25ab877903b6 | ខេត្តសៀមរាប រកឃើញអ្នកឆ្លងជំងឺកូវីដ១៩ ចំនួន ២នាក់បន្ថែមទៀត | រដ្ឋបាលខេត្តសៀមរាប បានប្រកាសឱ្យដឹងនៅថ្ងៃទី២៧ ខែមីនា ឆ្នាំ២០២១នេះថា រកឃើញអ្នកកើតជំងឺកូវីដ១៩ ចំនួនពីរនាក់បន្ថែមទៀត។ ធ្វើឱ្យអ្នកកើតកូវីដ១៩ ក្នុងព្រឹត្តិការណ៍២០កុម្ភៈ នៅក្នុងខេត្តសៀមរាប ឡើងដល់ ៩នាក់ហើយ។ ជាកុមារា អាយុ ៦ឆ្នាំ ដែលជាកូនទី២ របស់ លោក អ៉ឹង ឡាង ដែលវិជ្ជមានជំងឺកូវីដ-១៩ កាលពីថ្ងៃទី២១ ខែមីនា ឆ្នាំ២០២១ រស់នៅភូមិដកពោធិ៍ សង្កាត់ស្លក្រាម ក្រុងសៀមរាប។ បច្ចុប្បន្នលោក អ៉ឹងង ឡាង ភរិយា និងកូនទាំង ២នាក់ គឺមានវិជ្ជមានជំងឺកូវីដ-១៩។ លោក សែម ម៉ាលី ភេទប្រុស អាយុ ៣២ឆ្នាំ ដែលរស់នៅក្រោយផ្សារគោកធ្លក ភូមិគ្រួស សង្កាត់ស្វាយដង្គំ ក្រុងសៀមរាប ជាភ្ញៀវបានទៅហាងកាហ្វេលឹង្គ១០០០ និងបានពាក់ព័ន្ធដោយផ្ទាល់ជាមួយ លោក ហ៉ឹម វណ្ណៈ ដែលមានវិជ្ជមានជំងឺកូវីដ-១៩។ ក្នុងសេចក្តីជូនព័ត៌មាននេះ រដ្ឋបាលខេត្តសៀមរាប សូមជម្រាបជូនប្រជាពលរដ្ឋ ដែលបានទាក់ទងទីតាំងហាងកាហ្វេលឹង្គ១០០០ ចាប់ពីថ្ងៃទី១៥ ដល់ ថ្ងៃទី២៤ ខែមីនា ឆ្នាំ២០២១ ឬផ្សារគោកធ្លកចាប់ពីថ្ងៃទី២៤ ដល់ថ្ងៃទី២៧ ខែមីនា ឆ្នាំ២០២១ ឬបានពាក់ព័ន្ធដោយផ្ទាល់ ឬដោយប្រយោលជាមួយអ្នកវិជ្ជមានទាំងពីរនាក់ខាងលើ សូមរួសរាន់ធ្វើចត្តាឡីស័កតាមផ្ទះក្នុងក្រុមគ្រួសាររៀងៗខ្លួន ដោយមិនពាក់ព័ន្ធ និងប៉ះពាល់ជាមួយអ្នកដទៃជាដាច់ខាត។ ប្រសិនបើមានការប្រែប្រួលសុខភាព សូមផ្តល់ព័ត៌មានមកកាន់លេខទូរស័ព្ទ ០១២ ៩៥៥ ៤៧៤ / ០៧៧ ៧៨៩ ០០១ ដើម្បីក្រុមការងារចាត់វិធានការក្នុងការយកសំណាកធ្វើតេស្តស្រាវជ្រាវ៕ | 2021-03-28T00:43:00+07:00 | freshnewsasia.com | https://m.freshnewsasia.com/index.php/en/localnews/191098-2021-03-27-10-43-14.html |
2c1681e6-f3a0-48ce-b0ab-b4a724b0ec32 | TOP NEWS: រាជរដ្ឋាភិបាល ទិញយកមន្ទីរពេទ្យព្យាបាលជំងឺកូវីដ១៩ «នគរទេព» ហើយប្តូរឈ្មោះថាជាមន្ទីរពេទ្យ «ហ្លួងម៉ែ» (Video inside) | ប្រមុខរាជរដ្ឋាភិបាលកម្ពុជា សម្តេចតេជោ ហ៊ុន សែន បានផ្តល់កិច្ចសម្ភាសន៍ប្រាប់លោក លឹម ជាវុត្ថា អគ្គនាយកបណ្តាញព័ត៌មាន Fresh News បានឲ្យដឹងថា រាជរដ្ឋាភិបាលកម្ពុជា នឹងប្រើប្រាស់ថវិការដ្ឋដើម្បីទិញយកមន្ទីរពេទ្យព្យាបាលជំងឺកូវីដ១៩ឈ្មោះ មានទីតាំងស្ថិតក្នុងសង្កាត់ព្រៃស ខណ្ឌដង្កោ រាជធានីភ្នំពេញ ហើយប្តូរឈ្មោះថាជាមន្ទីរពេទ្យ វិញ ស្របពេលដែលមន្ទីរពេទ្យចាប់ផ្តើមទទួលព្យាបាលអ្នកជំងឺកូវីដ១៩នៅថ្ងៃនេះ។ សម្តេចតេជោ ហ៊ុន សែន មានប្រសាសន៍នៅរសៀលថ្ងៃទី២៧ ខែមីនា ឆ្នាំ២០២១យ៉ាងដូច្នេះថា «រាជរដ្ឋាភិបាល នឹងចរចាទិញយកមន្ទីរពេទ្យ ហើយប្តូរឈ្មោះទៅជាមន្ទីរពេទ្យ បន្ទាប់ពីទិញរួចរាល់។ ម្ចាស់មន្ទីរពេទ្យនគរទេព នឹងយកថវិកាពីការលក់នេះទៅសាងសង់មន្ទីរពេទ្យ ថ្មីមួយទៀត ។ សម្តេចតេជោ បានបន្ថែមថា ថ្ងៃនេះមន្ទីរពេទ្យ នគរទេពចាប់ផ្តើមទទួលព្យាបាលអ្នកជំងឺកូវីដ១៩ហើយ។ សូមជំរាបថា មន្ទីរពេទ្យអន្តរាគមន៍ជំងឺកូវីដ១៩ មានទីតាំងស្ថិតក្នុងសង្កាត់ព្រៃស ខណ្ឌដង្កោ រាជធានីភ្នំពេញ គឺជាមន្ទីរពេទ្យទីពីរ បន្ទាប់ពីអតីតសណ្ឋាគារអាំងទែរកង់ទីណង់តាល់ ដែលត្រូវបានប្រែក្លាយជាមន្ទីរពេទ្យព្យាបាលអ្នកជំងឺកូវីដ១៩។ មន្ទីរពេទ្យស្ត្រីនគរទេព សាងសង់ឡើងក្នុងឆ្នាំ២០១១ ក្រោមមូលនិធិនគរទេព ដោយក្នុងនោះ លោកជំទាវ អ៉ឹង កន្ថាផាវី រដ្ឋមន្ត្រីក្រសួងកិច្ចការនារី គឺជាសហស្ថាបនិកមួយរូប៕ | 2021-03-28T00:16:00+07:00 | freshnewsasia.com | https://m.freshnewsasia.com/index.php/en/localnews/191091-2021-03-27-10-16-43.html |
e1b20df7-3cf5-4d8b-89d7-a42ce14aba27 | ថៃរកឃើញអ្នកឆ្លងកូវីដ-១៩ ចំនួន៨០នាក់ទៀត និងអ្នកជំងឺម្នាក់ស្លាប់ | មជ្ឈមណ្ឌលគ្រប់គ្រងជំងឺ COVID-19 របស់ប្រទេសថៃ (CCSA) នៅថ្ងៃសៅរ៍នេះបានរាយការណ៍ពីការរកឃើញ ករណីឆ្លងជំងឺ COVID-19 ថ្មីៗចំនួន ៨០ករណីបន្ថែមទៀត ដែលភាគច្រើនជាករណីឆ្លងក្នុងស្រុក និងអ្នកជំងឺម្នាក់បាត់បង់ជីវិត។ នេះបើតាមការចេញផ្សាយ ដោយសារព័ត៌មាន Bangkok Post នៅរសៀលថ្ងៃសៅរ៍ ទី២៧ ខែមីនា ឆ្នាំ២០២១។ បើតាម CCSA ក្នុងចំណោមករណីឆ្លងថ្មីៗខាងលើនេះ មាន ៧៣ករណីជាករណីឆ្លងក្នុងស្រុក ក្នុងនោះរួមមាន ៥២ករណី ត្រូវបានរកឃើញនៅទីក្រុង បាងកក (Bangkok), ១៥ករណីនៅខេត្ត សាមុត សាខន (Samut Sakhon) និង ០៦ករណីទៀត រកឃើញនៅតាមបណ្តាខេត្តមួយចំនួន។ គួរបញ្ជាក់ថា រហូតមកដល់ពេលនេះ ប្រទេសថៃបានកត់ត្រាករណីឆ្លងជំងឺ COVID-19 សរុបនៅទូទាំងប្រទេស ២៨,៦៥៧ករណី ក្នុងនោះមានអ្នកស្លាប់ ៩៣នាក់ និងអ្នកជាសះស្បើយឡើងវិញ ២៧,១៣៦នាក់ (ស្មើនឹង ៩៤.៧%)។ ចំពោះអ្នកជំងឺដែលទើបបាត់បង់ជីវិតម្នាក់ទៀតនោះ គឺជាបុរសវ័យ ៤៥ឆ្នាំ រស់នៅខេត្ត ណាខន ផាធំ (Nakhon Pathom) ដែលមានជំងឺទឹកនោមផ្អែមស្រាប់៕ | 2021-03-27T23:06:00+07:00 | freshnewsasia.com | https://m.freshnewsasia.com/index.php/en/internationalnews/191085-2021-03-27-09-06-47.html |
04dda8e2-3cbb-4373-a4b4-846aae0679fb | អ្នកនាំពាក្យបញ្ជាក់ពីអ្នកឆ្លងថ្មី ១៤៣នាក់ នៅខេត្តព្រះសីហនុ | លោក ឃាង ភារម្យ អ្នកនាំពាក្យសាលាខេត្តព្រះសីហនុបានឲ្យដឹងនៅរសៀលថ្ងៃទី២៧ ខែមីនានេះថា យោងតាមលទ្ធផលតេស្តសំណាកកូវីដ-១៩ នៅថ្ងៃទី២៦ ខែមីនា ឆ្នាំ២០២១នៅខេត្តព្រះសីហនុ មានអ្នកវិជ្ជមានកូវីដ-១៩ ថ្មីចំនួន ១៤៣នាក់ និងមានអ្នកជាសះស្បើយចំនួន ០៦នាក់។ ដូច្នេះតុល្យការអ្នកជំងឺកូវីដ-១៩ ដែលកំពុងសម្រាកព្យាបាលមានចំនួន២០៧នាក់ ស្រី១៣៦នាក់។ លោក ឃាង ភារម្យ អ្នកបានឲ្យដឹងបន្តថា ក្នុងចំណោមអ្នកឆ្លងថ្មីចំនួន១៤៣នាក់នោះ មានអ្នកខ្លះឆ្លងពេលកំពុងចត្តាឡីស័កនៅតាមក្នុងមណ្ឌលចត្តាឡីស័កខ្លះទៀតឆ្លងពេលធ្វើចត្តាឡីស័កនៅតាមផ្ទះនិងខ្លះទៅសម្រាកព្យាបាលជំងឺនៅមន្ទីរពេទ្យខណៈបច្ចុប្បន្ននេះខេត្តព្រះសីហនុមានអ្នកកំពុងធ្វើចត្តាឡីស័កចំនួន៣៣១៥នាក់។ បើតាមក្រសួងសុខាភិបាលបានឲ្យដឹងថាអ្នកឆ្លងថ្មីនៅខេត្តព្រះសីហនុចំនួន១៤៣នាក់នោះមានរហូតដល់ទៅ៥ជនជាតិក្នុងនោះមានជនជាតិខែ្មរមានច្រើនជាងគេរហូតដល់១០៥នាក់ ជនជាតិចិនចំនួន២៦នាក់ ជនជាតិមីយ៉ានម៉ាចំនួន១០នាក់ ជនជាតិហ្វីលីពីន១នាក់និងជនជាតិន័រវេស១នាក់។ ថ្ងៃទី២៦ ខែមីនា ឆ្នាំ២០២១ មានករណីវិជ្ជមានវីរុសកូវីដ-១៩ ថ្មីចំនួន ១៧៩នាក់ និងមានអ្នកជាសះស្បេីយចំនួន ៥៨នាក់ និងមានអ្នកស្លាប់ម្នាក់៕ អត្ថបទ៖ សំអឿន | 2021-03-27T23:02:00+07:00 | kampucheathmey.com | https://www.kampucheathmey.com/local-news/90865 |
73fd6f89-6ecf-4263-b948-4c700a0f59a7 | TOP NEWS: អ្នកជំងឺកូវីដ១៩ នៅខណ្ឌប្ញស្សីកែវម្នាក់ទៀត អាយុ៧២ឆ្នាំ បានស្លាប់ ពេលព្យាបាលនៅមន្ទីរពេទ្យរុស្ស៉ី | លោកស្រី យក់ សម្បត្តិ រដ្ឋលេខាធិការ ក្រសួងសុខាភិបាល បានថ្លែងប្រាប់បណ្តាញព័ត៌មាន Fresh News ឲ្យដឹងថា នៅរសៀលថ្ងៃទី២៧ ខែមីនា ឆ្នាំ២០២១នេះថា មានករណីអ្នកជំងឺកូវីដ១៩ នៅខណ្ឌប្ញស្សីកែវម្នាក់ អាយុ៧២ឆ្នាំ បានស្លាប់នៅមន្ទីរពេទ្យរុស្ស៉ី។ អ្នកស្លាប់ដោយសារជំងឺកូវីដ១៩ ជាស្ត្រីជនជាតិខ្មែរ ឈ្មោះ Hou Houy អាយុ៧២ឆ្នាំ រស់នៅខណ្ឌប្ញស្សី រាជធានីភ្នំពេញ រកឃើញមានករណីកូវីដ១៩ នៅថ្ងៃទី២៦ ខែមីនា ឆ្នាំ២០២១។ អ្នកជំងឺមានសភាពរលាកសួតសងខាងធ្ងន់ធ្ងរ និងខ្សោយសួតស្រួចស្រាវ។ អ្នកជំងឺបានស្លាប់នៅម៉ោង ១៣៖៤៤នាទី ថ្ងៃទី២៧ ខែមីនា ឆ្នាំ២០២១។ រហូតមកដល់ពេលនេះ អ្នកជំងឺកូវីដ១៩ ចំនួន១០នាក់ហើយ បានស្លាប់បាត់បង់ជីវិត ដោយសារជំងឺកូវីដ១៩ រួមមាន៖ * ទី១៖ បុរសជនជាតិខ្មែរ អាយុ៥០ឆ្នាំ បានស្លាប់នៅមន្ទីរមិត្តភាពខ្មែរ-សូវៀត កាលពីថ្ងៃទី១១ ខែមីនា ឆ្នាំ២០២១។ * ទី២៖ ស្រ្តីជនជាតិខ្មែរ ឈ្មោះ ងឿន សុថានី អាយុ៦២ឆ្នាំ បានស្លាប់នៅមន្ទីរពេទ្យមិត្តភាពខ្មែរ-សូវៀត នៅថ្ងៃទី១៩ ខែមីនា ឆ្នាំ២០២១ (ភរិយា លោក ហួរ ឡាវី) * ទី៣៖ បុរសជនជាតិខ្មែរ ឈ្មោះ គឹម ឃីស៊ុន អាយុ៤៦ឆ្នាំ បានស្លាប់នៅមន្ទីរពេទ្យមិត្តភាពខ្មែរ-សូវៀត នៅថ្ងៃទី១៩ ខែមីនា ឆ្នាំ២០២១។ * ទី៤៖ បុរសជនជាតិខ្មែរ អាយុ៧៥ឆ្នាំ ឈ្មោះ ស្តើង ជា បានស្លាប់នៅមន្ទីរពេទ្យមិត្តភាពខ្មែរ-សូវៀត ថ្ងៃទី២១ ខែមីនា ឆ្នាំ២០២១។ * ទី៥៖ ស្រ្តីជនជាតិខ្មែរ ឈ្មោះ អ៉ិន ម៉ានីតា ភេទស្រី អាយុ៦២ឆ្នាំ (ជាម្តាយតារាកំប្លែងស្រីពីន) រស់នៅក្រោយផ្សារសឡា ខណ្ឌមានជ័យ រាជធានីភ្នំពេញ។ * ទី៦៖ ឈ្មោះ ឈាន ប៊ុនធឿន ជនជាតិខ្មែរ ភេទប្រុស អាយុ៣៨ឆ្នាំ ស្នាក់នៅភូមិកណ្តាល ឃុំមានជ័យ ស្រុកឧដុង្គ ខេត្តកំពង់ស្ពឺ ។ * ទី៧៖ ឈ្មោះ Wu Jiannan ជនជាតិចិន ភេទប្រុស ៤៣ឆ្នាំ ជាបុគ្គលិកកាស៊ីណូ នៅស្រុកកោះធំ ខេត្តកណ្តាល។ * ទី៨៖ ឈ្មោះ ថន ចាន់ធឿន អាយុ៥៥ឆ្នាំ មន្រ្តីនគរបាលចរាចរណ៍ ស្រុកកំណើត នៅស្រុកខ្សាច់កណ្តាល ខេត្តកណ្តាល។ * ទី៩៖ ស្ត្រីជនជាតិខ្មែរ ឈ្មោះ ប៉ែន ស៊ីណុន អាយុ៤៣ឆ្នាំ នៅខេត្តព្រះសីហនុ។ * ទី១០៖ ស្រ្តីជនជាតិខ្មែរ ឈ្មោះ Hou Houy នៅខណ្ឌប្ញស្សីកែវ រាជធានីភ្នំពេញ អាយុ៧២ឆ្នាំ៕ | 2021-03-27T22:40:00+07:00 | freshnewsasia.com | https://m.freshnewsasia.com/index.php/en/localnews/191083-2021-03-27-08-40-58.html |
ad33cac7-fffb-4c42-a599-e8b3126f57df | TOP NEWS: ក្រសួងសុខាភិបាល បញ្ជាក់ជាផ្លូវការពីការស្លាប់របស់ស្ត្រីមានវិជ្ជមានជំងឺកូវីដ១៩ នៅខេត្តព្រះសីហនុ | ក្រសួងសុខាភិបាលនៅរសៀលថ្ងៃទី២៧ ខែមីនា ឆ្នាំ២០២១នេះ បានចេញមកបញ្ជាក់ជាផ្លូវពីការស្លាប់របស់ស្ត្រីម្នាក់នៅខេត្តព្រះសីហនុ ដែលជាអ្នកជំងឺវិជ្ជមានកូវីដ១៩។ យោងតាមសេចក្តីប្រកាសព័ត៌មានបានបញ្ជាក់ថា ស្ត្រីរូបនេះបានស្លាប់បាត់បង់ជីវិត ដោយសារការធ្លាក់ឈាមខ្លាំង(ហូរឈាមក្រពះ និងហូរឈាមរដូវច្រើន)។ ស្ត្រីខាងលើនេះ បានចូលសម្រាកនៅមន្ទីរពេទ្យបង្អែកខេត្តព្រះសីហនុនៅថ្ងៃទី២០ ខែមីនា ឆ្នាំ២០២១ ដោយមូលហេតុហូរឈាមរដូវច្រើន និងមានជំងឺក្រពះរ៉ាំរៃ។ នៅថ្ងៃទី២៤ ខែមីនា ឆ្នាំ២០២១ ក្រុមគ្រូពេទ្យបានយកវត្ថុសំណាករបស់ស្ត្រីនេះ ដើម្បីធ្វើវិភាគរកវីរុសកូវីដ-១៩ នៅវិទ្យាស្ថានប៉ាស្ទ័រកម្ពុជា រាជធានីភ្នំពេញ។ នៅព្រឹកថ្ងៃទី២៧ ខែមីនា ឆ្នាំ២០២១ ក្រុមគ្រូពេទ្យទទួលបានលទ្ធផលវិភាគវត្ថុសំណាករបស់គាត់ពីមន្ទីរពិសោធន៍វិទ្យាប៉ាស្ទ័រកម្ពុជា បានបញ្ជាក់ថា មានវិជ្ជមានវីរុសកូវីដ-១៩។ នៅថ្ងៃទី២៦ ខែមីនា ឆ្នាំ២០២១ អ្នកជំងឺខាងលើនេះ មានសភាពធ្ងន់ធ្ងរ ដោយមានការហូរឈាមក្រពះយ៉ាងច្រើនគំហុក បូករួមនិងការហូរឈាមរដូវខ្លាំងផងដែរនោះ បានបណ្ដាលឱ្យអ្នកជំងឺស្លាប់បាត់បង់ជីវិតនៅវេលាម៉ោង ១៦៖៣០នាទីរសៀល។ ទោះបីជាក្រុមគ្រូពេទ្យបានខិតខំយកចិត្តទុកដាក់ជួយសង្គ្រោះតាមបច្ចេកទេស និងមានការបញ្ចូលឈាមក៏ដោយ ក៏នៅតែមិនអាចជួយសង្គ្រោះអ្នកជំងឺបាន៕ | 2021-03-27T22:38:00+07:00 | freshnewsasia.com | https://m.freshnewsasia.com/index.php/en/localnews/191082-2021-03-27-08-38-23.html |
6da0f5c9-3820-49a8-8459-72571e40e23d | ក្រសួងប្រកាសថា ស្រ្តីស្លាប់នៅមន្ទីរពេទ្យបង្អែកខេត្តព្រះសីហនុ គឺបណ្តាលមកពីការហូរឈាមក្រពះខ្លាំង និងហូរឈាមរដូវច្រើនពេក មិនមែនដោយសារជំងឺកូវីដ-១៩ ទេ | No Content | 2021-03-27T22:33:00+07:00 | dap-news.com | https://dap-news.com/national/2021/03/27/130428/ |
606d132c-5dc0-4143-87ac-0a5d88f10918 | ថ្នាក់ដឹកនាំខេត្តពោធិ៍សាត់ ថ្វាយគ្រឿងរន្តាប់បូជា ជូនលោកឧកញ៉ា ឃ្លាំង មឿង និងជំទាវ ខាន់ ខៀវ សូមឱ្យជំងឺកូវីដ១៩ ជៀសចេញឱ្យឆ្ងាយ (Video inside) | លោក ម៉ៅ ធនិន អភិបាលខេត្តពោធិ៍សាត់ និងលោកស្រី ហ៊ុន ចាន់ធី ប្រធានកិត្តិយស សាខាសមាគមនារីកម្ពុជា ដើម្បីសន្តិភាព និងអភិវឌ្ឍន៍ខេត្ត នាព្រឹកថ្ងៃទី២៧ ខែមីនា ឆ្នាំ២០២១នេះ បានរៀបចំថ្វាយទាន ធូប កម្រងផ្កា សម្លៀកបំពាក់ និងគ្រឿងរន្តាប់បូជា ជូនលោកឧកញ៉ា ឃ្លាំង មឿង និងជំទាវ ខាន់ ខៀវ ទៅតាមគន្លងព្រះពុទ្ធសាសនា និងព្រហ្មញ្ញសាសនា ក្នុងគោលបំណងបន់ស្រន់សុំសេចក្តីសុខ សេចក្តីចម្រើន និងទឹកភ្លៀង ជាពិសេសសូមឱ្យប្រជាពលរដ្ឋទូទាំងខេត្តពោធិ៍សាត់ ជៀសចេញឱ្យផុតពីជំងឺកូវីដ១៩ ដែលកំពុងតែមានសភាពវឹកវរយ៉ាងខ្លាំង នៅទូទាំងប្រទេស និងនៅលើពិភពលោក។ ពិធីនេះត្រូវបានធ្វើឡើង នៅបូជនីយដ្ឋានលោកឧកញ៉ា ដែលមានចម្ងាយប្រមាណ៥គីឡូម៉ែត្រ ពីទីរួមខេត្ត ជាប់ផ្លូវជាតិលេខ៥៥ ស្ថិតក្នុងភូមិកំពែងស្វាយ ឃុំស្នាមព្រះ ស្រុកបាកាន ខេត្តពោធិ៍សាត់ ដោយបានការចូលរួមពីលោក ម៉ក់ រ៉ា ប្រធានក្រុមប្រឹក្សាខេត្ត, លោកស្រី ឯម ប៉ុណ្ណា តំណាងរាស្ត្រមណ្ឌលពោធិ៍សាត់ និងជាសមាជិកាប្រតិបត្តិសមាគមនារីកម្ពុជា ដើម្បីសន្តិភាព និងអភិវឌ្ឍន៍ ថ្នាក់កណ្តាល និងមន្ត្រីអ្នកមុខអ្នកការជាច្រើនទៀត។ បើទោះបីជាខេត្តពោធិ៍សាត់ ពុំទាន់មានករណីកូវីដ១៩ ផ្ទុះឡើងក៏ពិតមែន ក្នុងនាមថ្នាក់ដឹកនាំខេត្ត លោក ម៉ៅ ធនិន បានអំពាវនាវសូមឱ្យបងប្អូនប្រជាពលរដ្ឋទូទាំងខេត្ត ត្រូវបន្តការប្រុងប្រយ័ត្នខ្ពស់ ដើម្បីការពារខ្លួនពីជំងឺដ៏កាចសាហាវនេះ និងជំងឺឆ្លងផ្សេងៗ ដោយអនុវត្តនូវវិធានការ «៣កុំ ៣ការពារ» របស់រាជរដ្ឋាភិបាលកម្ពុជា ក៏ដូចជាវិធានការនានា របស់ក្រសួងសុខាភិបាល។ ជាការពិតណាស់ថា ព្រឹត្តិការណ៍ «សហគមន៍ ២០ កុម្ភៈ» នៅតែជាបញ្ហាប្រឈមចំពោះមុខ ដែលទាមទារឱ្យយើងទាំងអស់គ្នា ចូលរួមបង្ការ និងទប់ស្កាត់ ឱ្យខាងតែបាន។ ជាក់ស្តែងបន្ថែមពីលើនោះ បញ្ហាដែលយើងត្រូវផ្ដោតសំខាន់ គឺការគ្រប់គ្រងចំនួនពលករ ដែលទើបនឹងវិលត្រឡប់មកពីប្រទេសថៃ ត្រូវឱ្យពួកគាត់ចូលមកនៅដាច់ដោយឡែកចំនួន១៤ថ្ងៃ ទៅមណ្ឌលចត្តាឡីស័កនីមួយៗ តាមបណ្ដា ក្រុង ស្រុក ក្នុងខេត្ត ជៀសវាងការឆ្លងចូលសហគមន៍កាន់តែធ្ងន់ធ្ងរ។ សូមជម្រាបថា សម្តចតេជោ ហ៊ុន សែន បានណែនាំឱ្យគ្រប់វត្តអារាមនៅទូទាំងប្រទេសវាយគង ជួង រគាំងទូងស្គរ មួយថ្ងៃ៥ដង ដើម្បីជាសាររំលឹកដល់ប្រជាពលរដ្ឋឱ្យចូល រួមប្រយុទ្ធប្រឆាំង និងទប់ស្កាត់ការឆ្លងរីករាលដាលជំងឺកូវីដ១៩ នៅក្នុងសហគមន៍។ ការណែនាំនេះ ត្រូវបានមន្ទីរធម្មការ និងសាសនាខេត្តពោធិ៍សាត់ ចេញសារាចរណែនាំដល់តាមបណ្តាវត្តអារ៉ាមទាំងអស់នៅក្នុងខេត្ត ត្រូវអនុវត្តតាមការណែនាំខាងលើនេះដោយវាយគង ជួង រគាំង ទូងស្គរនេះ ធ្វើឡើងនៅម៉ោង៥ព្រឹក, ម៉ោង១១ព្រឹក, ម៉ោង ២រសៀល, ម៉ោង៥ល្ងាច និងម៉ោង ៨យប់។ ការណែនាំរបស់ប្រមុខរាជរដ្ឋាភិបាល ដល់វត្តអារាមនៅទូទាំងប្រទេសឱ្យចូលរួមអនុវត្តដូចខាងលើនេះ ដោយសារតែប្រទេសកម្ពុជា កំពុងជួបប្រទះករណីឆ្លងកូវីដ១៩ យ៉ាងធ្ងន់ធ្ងរមិនធ្លាប់មាន គឺព្រឹត្តិការណ៍ «សហគមន៍ ២០ កុម្ភៈ»៕ | 2021-03-27T22:33:00+07:00 | freshnewsasia.com | https://m.freshnewsasia.com/index.php/en/localnews/191080-2021-03-27-08-33-19.html |
0840ac3e-fb03-4741-8bd5-5e485ddcdd5f | ស្ត្រីម្នាក់ទៀតនៅខណ្ឌឬស្សីកែវស្លាប់ដោយសារជំងឺកូវីដ១៩ | លោកស្រីវេជ្ជបណ្ឌិត យក់ សម្បត្តិ រដ្ឋលេខាធិការក្រសួងសុខាភិបាលបានមានប្រសាសន៍ថា មានអ្នកជំងឺម្នាក់ទៀតឈ្មោះ ហូ ហួយ Hou Houy ភេទស្រីអាយុ៧២ ឆ្នាំ រស់នៅខណ្ឌឬស្សីកែវបានស្លាប់ ដោយសារជំងឺកូវិដ១៩នៅថ្ងៃទី២៧ ខែមីនា ឆ្នាំ២០២១ វេលាម៉ោង១និង៤៤នាទីរសៀលនេះ។ លោកស្រីបន្តថា អ្នកជំងឺត្រូវបានរកឃើញមានវិជ្ជមានកូវីដ១៩ នៅថ្ងៃទី២៦ ខែមីនា ឆ្នាំ ២០២១ហើយអ្នកជំងឺ មានរលាកសួតសងខាងធ្ងន់ធ្ងរនិង ខ្សោយសួតស្រួចស្រាវ ត្រូវបានបញ្ជូនមកពី មន្ទីរពេទ្យកាលម៉ែតនៅថ្ងៃទី២៧ ខែមីនានេះវេលាម៉ោង១១និង២៦នាទីព្រឹក ហើយបានស្លាប់នៅថ្ងែទី២៧ ខែមីនា ឆ្នាំ ២០២១វេលាម៉ោង១និង៤៤រសៀលនេះដោយខ្សោយសួតធ្ងន់ធ្ងរ រលាកសួតសងខាង ដោយកូវីដ១៩។ អត្ថបទ៖ សំអឿន | 2021-03-27T22:28:00+07:00 | kampucheathmey.com | https://www.kampucheathmey.com/local-news/90848 |
Subsets and Splits
No community queries yet
The top public SQL queries from the community will appear here once available.